הוועדה לביטחון לאומי, כנסת 25, פרוטוקול מספר 49, 2023-07-03 00:00

צביקה פוגל: בוקר טוב מכובדי כולם, על ההשקעה שלכם כבר מגיעה לכם תודה, להגיע לפה כל כך מוקדם בבוקר ביום שני

צביקה פוגל:  אני בהחלט יודע להעריך את זה

צביקה פוגל:  כמה דברי פתיחה ואז נתחיל בדיון, שאני כבר אומר מראש, הוא יימשך יותר מדיון אחד ולא יסתיים פה היום

צביקה פוגל:  הלוואי והיה מסתיים פה היום והיינו מצביעים

צביקה פוגל:  אבל הוא כנראה לא יסתיים פה היום

צביקה פוגל:  יש פה לא מעט אנשים שרוצים לומר את דברם

צביקה פוגל:  אני אאפשר את זה לכל מי שרוצה

צביקה פוגל:  רק קחו בחשבון שיכול להיות שלא כולם יספיקו היום, יספיקו גם בפעם הבאה

צביקה פוגל:  אז תהיו סובלניים אחד לשני, כדי שאפשר יהיה להקשיב ולקיים דיון, כי החוק הזה חשוב מידי מכדי שנוותר על הזכות של אנשים להעיר את הערותיהם

צביקה פוגל:       תראו, אחת המשימות החשובות ביותר בלחימה גם בטרור וגם בפשיעה היא לנסות להקדים את היוזמות ואת המוח החולני או של אויבינו או אויבי הציבור

צביקה פוגל:  כשסוגרים דלת אחת בדרך כלל אותם מבקשי רעתנו מחפשים או עוד דלת או חלון אחר כדי להיכנס אליו

צביקה פוגל:  למה כל התיאור הציורי הזה? כי ככל שצה"ל הצליח לסגור יותר את מחסני הנשק שלו, לא באופן מוחלט, אבל הצליח, ונוצר מצב שקשה יותר לגנוב נשק ולצייד את אותם אנשי טרור או פושעים עבריינים בכלי נשק, הם פנו לעולמות אחרים

צביקה פוגל:  אחד מהם זה הגבולות שלנו, מצרים, ירדן וכו'

צביקה פוגל:  והשני, וזה מסתבר לנו בשנים האחרונות, הם למדו לקחת כלי נשק אחרים ולעשות להם הסבה

צביקה פוגל:  כמו למשל כלי נשק ספורטיביים או תחרותיים או כאלה המשמשים למשחקים

צביקה פוגל:  המגוון שאני שמעתי בימים האחרונים הפתיע אפילו את הדמיון שלי

צביקה פוגל:  וזה הפך בשנים האחרונות להיות מצרך מאוד מבוקש להסבה

צביקה פוגל:       הצעת החוק שנדון בה היום, שהיא הצעת חוק ממשלתית, כהכנה לקריאה שנייה ושלישית, כי היא אושרה כבר בקריאה ראשונה, תאפשר לנו לאחר שנסיים את החקיקה לסגור דלת נוספת

צביקה פוגל:  זה לא אומר שהם לא ימצאו עוד דלת או עוד חלון, אבל לפחות נסגור עוד דלת לכל מי שבאמת רוצה לייצר פוטנציאל לנשק חם

צביקה פוגל:  אנחנו נסיים את הדיון עד השעה 11:30 ואני מבקש מכל מי שיש לו באמת מה לומר, תחסכו ממני את ההדגשות וההסברים

צביקה פוגל:  תנו לי באמת את היכולת גם לנהל דיון, אבל גם לקבל החלטות טובות

צביקה פוגל:  אז תמקדו את הדברים כדי שבאמת נהיה תכליתיים בדיון הזה

צביקה פוגל:       זו הצעת חוק ממשלתית, לכן מי שיציג אותה יהיה ראש אגף כלי ירייה

צביקה פוגל:  תודה שהגעת עד לכאן, ישראל

צביקה פוגל:  הבמה שלך, בבקשה

ישראל אייכלר: טוב, בוקר טוב לכולם

ישראל אייכלר:  אני אציג בכמה דקות את מה שנקרא מרכיבי - - - בקצרה ובתמציתיות

ישראל אייכלר:  אני מבקש לאורך כל הדברים לתת לי להציג את הדברים בצורה רציפה, כי כל מה שנקרא עצירה באמצע פוגעת ברצף וחשובה התמונה המלאה

צביקה פוגל: ובגילנו זה גם מוציא אותנו מאיפוס

ישראל אייכלר: גם

ישראל אייכלר:  אז אני אתחיל מכך שבעצם היום האיירסופט הוא בעצם מצוי באחריות משרד הכלכלה

ישראל אייכלר:  אם זה בעצם מוגדר כצעצוע מסוכן משרד הכלכלה אחראי על זה שנים רבות מתוקף חוק צו צעצועים מסוכנים

ישראל אייכלר:  ובעצם משרד הכלכלה, אם אני מתייחס באופן פרטני לעולם האיירסופט מבצע תיקונים מאוד מסוימים בכל הנושא של רישום מועדונים ותהליכי רישום לכניסה ארצה

ישראל אייכלר:  אבל אני אומר בצורה פשוטה ולא בנימה ביקורתית, אין פה באמת ניהול לאומי של העולם הזה, כפי שבעצם האגף לרישוי כלי ירייה מנהל, מפקח ומנטר את עולם כלי הנשק ונותן גם במידה רבה הן מאגר נתונים והן בסיס מידע ברור לגבי היקף התופעה וכו'

ישראל אייכלר:       מה זה איירסופט במילה אחת? איירסופט זה בעצם מילה נרדפת לשורה ארוכה של כלים

ישראל אייכלר:  החל מאקדמים ועד רובים, שהם הכי מדויקים ומלאים של המקור

ישראל אייכלר:  לצורך העניין, M16 הוא - - - זה העתק מלא גם בוויזואליות ובמשקל, מלא, אחד לאחד על פי המקורי

ישראל אייכלר:  ובעצם הוא דורך כדור בקליבר של 6 מ"מ

ישראל אייכלר:  הנזק שלהם הוא שולי

ישראל אייכלר:  הייעוד המרכזי של הכלים האלה זה לצורכי ספורט ופנאי

ישראל אייכלר:  יש פה שורה ארוכה של מנהלי מועדונים שבעצם עושים פה ביזנס חוקי, לגיטימי לחלוטין, לצורך מה שנקרא חברות, משפחות, קבוצות שבעצם מטפחות פה תרבות של פנאי בחברה והווי שזה תקין לחלוטין

ישראל אייכלר:  אבל בשולי הפעילות הזאת, כפי שאמרת בפתיח, יש פה כבר כמה שנים תהליך של הסבה

ישראל אייכלר:  הכלים האלה גם מוסבים לצורך מה שנקרא גם טרור וגם פשיעה

ישראל אייכלר:  אם נדרש אז יש פה גם נציגים של חטיבת המודיעין במשטרת ישראל והם יכולים להציג בהרחבה את מהות האיום והתפתחות האיום

ישראל אייכלר:  אנחנו מכירים את הדברים, אבל כיוון שזה באחריות שלהם

צביקה פוגל: אני אשמח לשמוע את זה, דרך אגב

ישראל אייכלר: אבל בעצם בשנים האחרונות התפתחה תעשייה ענפה של הסבת הכלים לצורכי גם טרור וגם פשיעה

ישראל אייכלר:  המסגרות שאנחנו מכירים יותר ויודעים לומר שחלק מאירועי - - - בשנים האחרונות כולל אירועים קטלניים שנצרבו בתודעה הציבורית בוצעו באמצעות כלים שבעצם במקום הם איירסופט שלצעריו הוסבו

קריאה: המיקרופון שלך לא עובד, בשידור לא שומעים אותך

ישראל אייכלר: שומעים אותי? זה החבר'ה פה

צביקה פוגל: כן, כן

ישראל אייכלר: בסדר

ישראל אייכלר:  אז זה לגבי מה שנקרא מילה קצרה מה המצב היום

ישראל אייכלר:  לגבי חלוקת תחומי אחריות, אני נכנס מה שנקרא לליבת החקיקה

ישראל אייכלר:  זה לא חקיקה, זה תיקון חוק כלי ירייה מס' 23

ישראל אייכלר:  יש פה כמה נקודות שאני רוצה להציג אותן בקצרה

ישראל אייכלר:       ראשית, מה חלוקת האחריות בינינו לבין משרד הכלכלה

ישראל אייכלר:  אנחנו בעצם לאורך כל התהליך יצרנו הפרדה והגדרנו בשיתוף משטרת ישראל, על בסיס המלצת משטרת ישראל ומערכת הביטחון מהם הכלים היום שהם ברי הסבה

ישראל אייכלר:  הכלים שבעצם היום על פי חוות הדעת המקצועית של גם מערכת הביטחון וגם משטרת ישראל בעצם מוסבים לצורכי טרור ופשיעה, את הכלים האלה אנחנו בעצם מכניסים לתוך צו שהוא מופץ במסגרת התיקון - - - של החוק יוגדר כאחריות של השר לביטחון לאומי, בהתייעצות עם המפכ"ל

ישראל אייכלר:  ובעצם הכלים האלה הם אלה הכלים בלבד שיועברו לאחריות של המשרד לביטחון לאומית

ישראל אייכלר:       אפשר לומר היום בצורה פשוטה: אם לוקחים את הדברים ברמת מאקרו יש כבר שנתיים צו איסור ייבוא כלים ברי הסבה במדינת ישראל, שלוש קבוצות כלים שזה ה-M16, התבור והקלאצ'

ישראל אייכלר:  הקבוצות האלה ככל הנראה יישארו באותו מצב

ישראל אייכלר:  זה כמובן תלוי בהמלצת מערכת הביטחון

ישראל אייכלר:  וכמובן שאנחנו מנהלים מערכות מצב קבועות הערכה שלנו שזו תהיה התכולה של הצו, עם כניסתו של החוק לתוקף

ישראל אייכלר:  כאשר במקביל, כל יתר הכלים, לרבות אקדחים למיניהם, יישארו באחריות משרד הכלכלה

ישראל אייכלר:       כלומר, אם מסתכלים על הדברים ברמת מאקרו יהיה פה חלוקת תפקידים ברורה בין שני גורמים רגולטוריים מדינתיים

ישראל אייכלר:  האגף שלנו מקבל אחריות על כלים ברי הסבה בהתאם לצו, זה מנגנון שיוגדר בליבת החוק

ישראל אייכלר:  השר יעודכן אחת לשנה לפי מה שנקרא קביעת השר - - -

ישראל אייכלר:  שכל היתר נשאר באחריות משרד הכלכלה

ישראל אייכלר:  נמצאת פה נאוה, שהיא הסמנכ"לית במשרד הכלכלה שאחראית על היחידה שאוכפת את צו צעצועים מסוכנים

ישראל אייכלר:  כל היתר יישאר באחריות שלהם

ישראל אייכלר:  זה מנגנון מס' 1

ישראל אייכלר:       עכשיו אני רוצה לדבר על ליבת ההסדרה שמעוגנת בחוק

ישראל אייכלר:  אני מדלג על - - - זה אני אתן למשטרה להציג לאחר מכן

ישראל אייכלר:  עקרונות ההסדרה

ישראל אייכלר:  אנחנו לאורך כל התהליך בעצם באנו ואמרנו דבר פשוט: שמכיוון שהמציאות היום בישראל היא בעצם, תיארתי את זה בפשטות, בלתי מבוקרת ובלתי מנוטרת בכל מה שקשור להיקף, לכמויות וכו' וכו'

ישראל אייכלר:  ההערכה היא שיש עשרות אלפי כלים מסוגים שונים בהחזקה פרטית

ישראל אייכלר:  אני אציין בסוגריים שהחזקה פרטית - - -     

צביקה פוגל: עשרות אלפי כלי נשק מסוג איירסופט?     

ישראל אייכלר: אני הסברתי, התשובה היא כן

ישראל אייכלר:  אבל אני לא מתחייב על מספר, כיוון - - - איך מודדים, גם עם משטרת ישראל וגם - - - מספר מסוים

ישראל אייכלר:  כלים רבים

ישראל אייכלר:  כנראה עשרות אלפים, אבל אני לא רוצה לנקוב מספר, כי זה לא בידינו

ישראל אייכלר:  יש היום תפוצה רבה מאוד של הכלים היום בהחזקה פרטית, בניגוד לחוק

ישראל אייכלר:  כי בעצם היום, כבוד יושב הראש, על פי חוק, על פי צו שהופץ ב-2012 אסורה החזקה פרטית

ישראל אייכלר:  יש צו, שאנחנו מכירים אותו, הצגנו אותו בצורה ברורה

ישראל אייכלר:  אסורה החזקה פרטית

ישראל אייכלר:  אבל אין באמת היום מדיניות אכיפה ברורה

ישראל אייכלר:  ובעצם התחום היום נמצא באזור אפור מבחינת מדיניות האכיפה של, נקרא לזה גורמי אכיפה שונים

ישראל אייכלר:  ולכן בפועל הסוסים יצאו מהאורווה

ישראל אייכלר:  יש היום תפוצה רחבה מאוד של הכלים

ישראל אייכלר:  יש מסחר מאוד פעיל וענף בתחום הזה, גם ביד 2 וגם במקומות אחרים

ישראל אייכלר:  ומטרת המהלך ברמת מאקרו היא בעצם לייצר מצב שיש הסדרה לאומית

ישראל אייכלר:  שהמדינה מחזירה שליטה בתחום המאוד רגיש הזה, בגין הסיכונים והאיומים

ישראל אייכלר:  ובעצם פה אני אתאר את עקרונות ההסדרה

ישראל אייכלר:       עיקרון מס' 1 שבנינו לאורך כל הדרך זה בעצם איסור החזקה פרטית

ישראל אייכלר:  ובנינו את זה בתוך החקיקה

ישראל אייכלר:  אור, היועץ המשפטי שלנו, יוכל להציג בהמשך בהרחבה את מנגנוני האכיפה וכו' וכו'

ישראל אייכלר:  אבל בנינו רציונל שבעצם עם מעבר החוק אנחנו מייצרים רגולציה שבקצה האדם הפרטי תיאסר החזקה של אותם כלים שהם ברי הסבה

ישראל אייכלר:  ואז בעצם מה רציונל ההסדרה

ישראל אייכלר:       הרציונל נשען על כך שבעצם אנחנו במסגרת החוק ניתן שני סוגי רישיונות: רישיון אחד זה למועדון, מועדון דמוי כלי ירייה

ישראל אייכלר:  יש פה חברים יקרים שהם מנהלי המועדונים, מנהלי הפעילות

ישראל אייכלר:  הם יעבדו תחת רישיון שלנו

ישראל אייכלר:  בסוגריים, רישיון שלנו זה דבר משמעותי, מחייב

ישראל אייכלר:  יש לנו ניסיון של עשרות שנים באגף, ברישוי ארגונים על פי הרגולציה ותו תקן מאוד מחמיר

ישראל אייכלר:  וסמכויות גם מנהליות וגם פליליות למקרה של הפרות

ישראל אייכלר:  כל המנגנון הזה בעצם אמור לייצר שני סוגי רישיונות: רישיון אחד זה בעצם מועדון דמוי כלי ירייה, רישיון שני זה בית מסחר

ישראל אייכלר:  כלומר גוף שיקבל מאתנו רישיון מדינתי לבצע פעילות סחר או ממכר, ייבוא, ייצוא וכמובן מסחר בתוך מדינת ישראל לעניין כלי ירייה

ישראל אייכלר:  אלה שני הרישיונות העיקריים המתוכננים

ישראל אייכלר:       השלב הבא זה בעצם מה אנחנו מתכננים? אנחנו מתכננים לאחר מה שנקרא מתן הרישיונות והקמת הפלטפורמות הנדרשות במועדונים ובגופים שיקבלו מאתנו רישיון יהיה בעצם מבצע ארצי, לאומי, עם קמפיין תקשורתי מאוד ברור שבא ואומר לאזרח הפשוט מי שמחזיק בכלים א', ב', ג', חלה עליו חובה חוקית להפקיד את הכלים במועדון מורשה, בפרק זמן קצוב

ישראל אייכלר:  ובתום פרק הזמן הקצוב יש עליו מה שנקרא סעיפים פליליים שהייעוץ המשפטי שלנו יפרט

ישראל אייכלר:  ואז בעצם בתהליך ההפקדה במועדונים אמורים להתרחש, כבוד יושב הראש, מספר דברים: הדבר הראשון זה בעצם סימון ויזואלי של הכלים

ישראל אייכלר:  הכלים היום מבחינת האיום משמשים לא רק לצורכי הסבה, אלא גם בכלי המקורי אתה יכול לבצע פעילות של איום, הרתעה

ישראל אייכלר:  כי בעצם האדם שאתה עומד מולו אין לו שום מושג שזה לא M16 אמיתי, כי הוויזואליה, המשקל, הנראות, היא אחד לאחד

ישראל אייכלר:  ולכן גם יש תיאורים עובדתיים של משטרת ישראל על שורה ארוכה של מעשים פליליים שבוצעו באמצעות איום, הרתעה וכו'

ישראל אייכלר:  אז מרכיב רישום זה סימון ויזואלי

ישראל אייכלר:  הגדרנו תו תקן מסודר, ביחד עם מז"פ, משטרת ישראל, א' לסימון, לוויזואליה

ישראל אייכלר:  יהיו לנו גם מנהלי פרויקט לעניין הזה שהם אנשי מקצוע, וינהלו את הפרויקט מול המועדונים

ישראל אייכלר:  אז דבר ראשון זה הסימון הוויזואלי

ישראל אייכלר:       הדבר השני זה הטבעת מסט"ב

ישראל אייכלר:  אנחנו בעצם מתיימרים תוך פרק זמן, שהוא לא יקרה ביום אחד, הוא תהליך מתמשך שיימשך פרק זמן משמעותי, להקים מאגר מידע מוסדר ולאומי בכל הנושא של דמוי כלי ירייה, באמצעות הטבעת מסט"בים

ישראל אייכלר:  כל הכלים שיופקדו במועדונים יוטבע עליהם מסט"ב והם יוזנו לתוך מאגר המידע של האגף

ישראל אייכלר:  אני אומר בצניעות, האגף מנהל מאגר מידע לאומי שנים ארוכות, על כל כלי הירייה החוקיים במדינת ישראל שהם מורשים ויש מאות אלפים

ישראל אייכלר:  הרציונל הוא לקחת את הרציונל הקיים ולהשית אותו על עולם דמוי כלי הירייה ולבצע פה תהליך של "מסטוב" והקמת מאגר מידע שהוא שלנו

ישראל אייכלר:  כל זה יבוצע באמצעות שיתופי פעולה עם המועדונים

ישראל אייכלר:  איך? אני לא אכנס לפרטים, אבל יש לנו מנגנונים מסודרים וידע וניסיון מצטבר בנושא של רגולציה מול מועדונים וכו'

ישראל אייכלר:  אז זה השלב הראשון

צביקה פוגל: מסט"ב, למי שלא עקב, זה מספר טבוע, ראשי תיבות

צביקה פוגל:  בבקשה

ישראל אייכלר: אז אלה היו עקרונות ההסדרה שהיו גם בעבר ונשארו גם היום

ישראל אייכלר:  פה נכנס מרכיב נוסף

ישראל אייכלר:  אנחנו כשהצגנו את מתווה ההסדרה לשר הנוכחי, מר איתמר בן גביר, בכניסתו לתפקיד הוא קיבל את כל עקרונות ההסדרה שהצגנו

ישראל אייכלר:  והנחה אותנו להיערך למרכיב נוסף, לאפשר באופן מדוד, מבוקר וכו' וכו', לאפשר לקבוצה מצומצמת של שחקנים פעילים להחזיק בהחזקה פרטית את אותם כלים

ישראל אייכלר:  זה היווה עבורנו אתגר ואני אציין בקצרה א' איך נערכנו אליו ומה בעצם כרגע מוצע בתוך מה שנקרא מסגרת החקיקה שאנחנו שמים על השולחן

ישראל אייכלר:       אנחנו מדברים על כך שבעצם המועדונים, כלומר בעלי המועדונים שיקבלו מאתנו רישיון ייצרו בסופו של תהליך, רגולציה מאוד ברורה עם נהלים מאוד ברורים שלנו, תהליך של מתן הרשאות

ישראל אייכלר:  פה נפתח סוגריים

ישראל אייכלר:  האגף כבר היום מנהל רגולציה מול שבעה ארגונים

ישראל אייכלר:  הגדולים והמוכרים זה חברות האבטחה, מטווחים, בתי מסחר, משרדי ממשלה

ישראל אייכלר:  רגולציה שבקצה יש כ-150,000 כלים, עשרות אלפים בהרשאה

ישראל אייכלר:  כלומר, אני אומר בצורה ברורה: לאגף יש ידע, ניסיון, תהליכים סדורים ושיטתיים

ישראל אייכלר:  לא רק ברמה של נהלים, אלא של מערכות מידע וממשק בין ארגוני, לכל נושא של ניהול ההרשאות

ישראל אייכלר:  אני מודע לכך, גם מהתגובות שקיבלנו, גם משרד המשפטים וגם מאחרים, שיש חשש ואי הבנה מהמנגנון זה של הרשאה

ישראל אייכלר:  אני אומר בצניעות, לאגף יש ידע, ניסיון מצטבר במנגנון ההרשאה ויהיה לנו פה תהליך מאתגר מול מנהלי המועדונים למשטר את העולם הזה

ישראל אייכלר:  כלומר, לייצר את הרגולציה הקיימת היום, לשכפל אותה, להדריך, להנחות וכו'

ישראל אייכלר:  בשביל זה גם יש לנו צוותים

ישראל אייכלר:       הכוונה בקצה היא מאוד ברורה: לייצר מצב שאותם מנהלי מועדונים יורשו לתת הרשאות, בהתאם למספר כללים שאני אציג בקצרה

ישראל אייכלר:  הגדרנו לעניין הזה, זה לא בתוך החוק, אלא זה יהיה מה שנקרא בצו

ישראל אייכלר:  הייעוץ המשפטי יתייחס לאחר מכן לניואנס צו או תקנה, כי יש פה התפתחויות מהדקה ה-90

ישראל אייכלר:  ומכיוון שזה סוגיות משפטיות פר אקסלנס אני אתן לאור להתייחס לעניין

ישראל אייכלר:  הגדרנו מספר כללי מסגרת והצגנו אותם לשר וגם קיבלנו את אישורו

ישראל אייכלר:  וגם החברים היקרים שותפים לתהליך, כי קיימנו איתם התייעצויות

ישראל אייכלר:       א', לעניין תנאי הסף

ישראל אייכלר:  תנאי הסף יהיו כמו שקיים היום בכלי ירייה

ישראל אייכלר:  אזרח, שבעצם אזרח ישראלי או תושב, שוהה בארץ שלוש שנים לפחות, זה הגדרה של משטרת ישראל על מנת שאפשר יהיה לבצע בדיקות מסוכנות פלילית אפקטיבית מבחינת המידע שקיים בעניינו

ישראל אייכלר:  ב', מעל גיל 21

ישראל אייכלר:  זה לא קשור לשירות צבאי

ישראל אייכלר:  זה בעיקר קשור לנושא של שיקול הדעת, אחריות, ריסון

ישראל אייכלר:  ההערכה היא מאוד ברורה

ישראל אייכלר:  אני אב לילדים בגילאים האלה

ישראל אייכלר:  ככל שאתה מתבגר שיקול הדעת עולה ומתפתח ולכן תחמנו את זה בגיל 21

ישראל אייכלר:  חבר פעיל במועדון

ישראל אייכלר:  זה אתגר

ישראל אייכלר:  הם יתייחסו לזה בהמשך

ישראל אייכלר:  אבל אנחנו בעצם מתעקשים על כך שאותם אנשים שיקבלו את ההרשאה יהיו חברים פעילים שמנהלי המועדונים מכירים

ישראל אייכלר:  יש להם איתם ידע וניסיון מצטבר

ישראל אייכלר:  וביום הראשון זה יהיה מורכב

ישראל אייכלר:  אבל על ציר הזמן, ככל שהידע, התהליך והגדרה מה זה חבר מועדון, מה המשמעות של חברות, מה התשלום של דמי חבר וכו' יתפתחו, תהיה פה תשתית

ישראל אייכלר:  אני אפתח סוגריים, זה רציונל שקיים היום בעולם כלי הירייה

ישראל אייכלר:  כי היום אנחנו מרשים ספורטאים

ישראל אייכלר:  הצגתי פה בוועדה, יש היום רישום ענף מאוד לנושא של ספורטאים בתחום הירי האמיתי

ישראל אייכלר:  ויש שם מנגנון מאוד סדור ושיטתי מול התאחדות הקליעה שמעבירה לנו המלצות ומנהלת חברות וכו

ישראל אייכלר:  אז אלה תנאי הסף

ישראל אייכלר:       מהם התנאים למתן הרישיון? א', בדיקה משטרתית, כמובן

ישראל אייכלר:  כל מי שבעצם מיועד לקבלת הרשאה ייבדק על ידי משטרת ישראל לעניין המסוכנות הפלילית

ישראל אייכלר:  זה כמובן מותנה בכך שהבדיקה היא תקינה

ישראל אייכלר:  תנאים לרישיון

ישראל אייכלר:  הגדרנו מספר תנאים: א', תהיה עליו חובה להתקין כספת בבית

ישראל אייכלר:  כספת כמובן שמתאימה לכלי

ישראל אייכלר:  זה לא כספת לאקדח, זה כספת גדולה שמותאמת למידות

ישראל אייכלר:  ב', אנחנו נגביל את מספר הכלים

ישראל אייכלר:  אנחנו עדיין בשיח, אבל אני כרגע מכוון להגבלה של שני כלים לאדם

ישראל אייכלר:  הרציונל בהגבלה הוא מאוד ברור

ישראל אייכלר:  כיוון שבסופו של דבר הזליגה קיימת בין היתר כתוצאה מפריצות, אקראיות אגב, ברוב המקרים זה לא פריצות מטורגטות, אלא פריצה אקראית לבית, אתה מגלה בבית כספת, פשוט לוקחים אותה

ישראל אייכלר:  בעולם כלי הירייה האמיתיים כ-250 כלים בשנה מתוך המספרים הגדולים שתיארתי נגנבים משורה ארוכה של מקומות: חנויות, בתים

ישראל אייכלר:  על ידי פורצים

ישראל אייכלר:  וגם פה, ככל שנקרא כמות כלים גדולה יותר בתוך בית של אדם פרטי, בניגוד לרציונל הלאומי, יש פה סיכון

ישראל אייכלר:  ולכן כרגע אנחנו מתיימרים לבוא ולומר שתהיה הגבלה של שני כלים לאדם

ישראל אייכלר:  והכלים האלה ישמשו אותו לפעילות

ישראל אייכלר:  אם הוא רוצה כלי שלישי, רביעי, חמישי, הכול בסדר

ישראל אייכלר:  במסגרת המועדון, לא אצלו בבית

ישראל אייכלר:       עיקרון שלישי זה בעצם שאנחנו ניתן את ההרשאה, שלב ראשון, לפיילוט

ישראל אייכלר:  למשך שנה וחצי אם אני לא טועה, שזה המנגנון שהוגדר

ישראל אייכלר:  אנחנו נלמד את השוק

ישראל אייכלר:  ובהמשך תוקף ההרשאה יהיה גדול יותר

צביקה פוגל: חלק מתוך הצעת החוק היא הוראת שעה?     

ישראל אייכלר: הוראת שעה, כן, בהחלט

ישראל אייכלר:  כל הדברים האלה לא מפורטים, אבל אני מספר לחברי הוועדה, כי אני אומר דבר פשוט: העקרונות של ההסדרה הקודמת הוצגו גם לוועדה הקודמת והם אושרו באופן מלא

ישראל אייכלר:  השינוי או ההרחבה שבעצם ביצענו בחודשים האחרונים תחת ההנחיה של השר לביטחון לאומי נוגעים לדברים האלה, לכן פה אני מפרט, ברשותכם, קצת יותר

ישראל אייכלר:  אז הנושא של ההרשאה היא לפרק זמן קצוב, במסגרת אותה הוראת שעה

ישראל אייכלר:       אנחנו נגדיר חובת זיהוי הכלי בתדירות איטית במועדון

ישראל אייכלר:  מדוע? על מנת לוודא שבאותו פרק זמן שהוא נמצא בהרשאה בבית, בניגוד לקונספט הלאומי שזה הפקדה בבית מסחר, אינו זלג, לא נעשו איתו מקח או ממכר

ישראל אייכלר:  תהיה חובת הזדהות במועדון

ישראל אייכלר:  כשהוא מגיע למועדון הוא לא רק מזדהה, הוא גם מוזן אצלנו במערכות המידע ויש לנו שליטה ובקרה שאכן הכלי עדיין מה שנקרא בתצורה המקורית ולא עבר את התהליך שמטריד אותנו שזה הסבה או סחר לצורכי טרור ופשיעה וכו'

ישראל אייכלר:       המרכיב האחרון בתנאים זה בעצם איסור נשיאה במרחב הציבורי

ישראל אייכלר:  תזכרו, בסוף זה כלי לצורכי ספורט ופנאי

ישראל אייכלר:  ולכן אף אדם לא יורשה ללכת עם M16 או כל כלי במרחב הציבורי

ישראל אייכלר:  הכלים האלה מיועדים לצורכי מטווח בלבד ולכן גם בתעודת ההרשאה, שהיא תעודה שאנחנו ננפיק, כלומר אנחנו נגדיר אותה

ישראל אייכלר:  וכבר הגדרנו, כל הנהלים אצלנו מוגדרים, יש שם תנאים מאוד מפורטים

ישראל אייכלר:  אם שוטר, לצורך העניין, עוצר אדם עם M16 או תבור כזה, הוא צריך להבין מה פתאום הוא מסתובב איתו במרחב הציבורי, כי חל איסור

ישראל אייכלר:  המקום היחיד שמותר לאדם שקיבל הרשאה זה למטווח בלבד

ישראל אייכלר:       אלה התנאים המרכזיים שהצגנו במסגרת, מה שנקרא מנגנון ההרשעות

קריאה: יתכן שייקבעו תנאים נוספים

ישראל אייכלר: בהחלט

ישראל אייכלר:  עכשיו אני רוצה לעבור על עוד כמה דברים

ישראל אייכלר:  מבחינת השלבים המתוכננים: השלב הראשון בתהליך מבחינת מסגרת הזמנים, ברגע שהחוק יאושר בקריאה שנייה ושלישית במליאה, והציפייה של השר מאוד ברורה שזה יאושר במסגרת מושב הקיץ הנוכחי

ישראל אייכלר:  אמרת שיש עוד ישיבות

ישראל אייכלר:  אנחנו צריכים לנסות לכוון את עצמנו לכך שבעצם החקיקה יתאפשר לה מה שנקרא להיות מאושרת במושב הנוכחי

ישראל אייכלר:  אני מבין שזה אתגר

ישראל אייכלר:       במסגרת לוחות הזמנים מה שמתוכנן זה דבר כזה: עם אישור החקיקה מתחילים שישה חודשים שהוגדרו במסגרת תיקון החוק – זה שישה חודשים לצורכי היערכות

ישראל אייכלר:  מיד עם אישור החקיקה

קריאה: צריך שהחקיקה מאושרת, הצו יציג צו שאומר על איזה כלים זה חל, על מנת לאפשר להתכונן

צביקה פוגל: אנחנו גם נגדיר את כניסתו לתוקף של החוק לעוד שישה חודשים

צביקה פוגל:  אם צריך

ישראל אייכלר: יש מנגנון בחוק, אני אסביר את העקרונות

צביקה פוגל: מצוין

ישראל אייכלר: אנחנו בעצם מדברים על כך שמיד עם המעבר של החוק אנחנו ניפגש עם חברי המועדונים ונגדיר להם את ההיערכות הנדרשת

ישראל אייכלר:  אני אומר מראש, נדרשת מהם היערכות

ישראל אייכלר:  הם כרגע לא ערוכים

ישראל אייכלר:  כלומר, כל מנגנון ההסדרה הלאומי, הפקדה, הסדרה

צביקה פוגל: יש הגדרה מה זה מועדון?     

ישראל אייכלר: בוודאי

ישראל אייכלר:  יש הגדרה בחוק מה זה מועדון

ישראל אייכלר:  מועדון קליעה זה בעצם מתקן שבו מתבצעת פעילות א' של ניהול הפעילות של ירי והמשחקים השונים

קריאה: מועדון מוגדר כמקום שיש בו מעבר לחנות ממכר מקום לשחק

ישראל אייכלר: בוודאי

ישראל אייכלר:  אני ברשותכם רוצה רגע, אני לא רוצה להיכנס, אני רוצה לדבר על עקרונות

צביקה פוגל: לא, לא, בסדר

צביקה פוגל:  רק רציתי לדעת שיש הגדרה

ישראל אייכלר: יש הגדרה בחוק, בוודאי

ישראל אייכלר:  בוודאי, יש הגדרה בחוק

ישראל אייכלר:  ומעבר להגדרה בחוק, חשוב לדעת כבוד יושב הראש, יש פה אוגדן נהלים מאוד מפורט שבנינו בחודשים האחרונים

ישראל אייכלר:  וכל העקרונות שהוסדרו בחוק

צביקה פוגל: העסקת אותי בימים האחרונים בלקרוא אותו, זה בסדר

ישראל אייכלר: אוקיי, סבבה

ישראל אייכלר:  הגדרנו בצורה ברורה את כל התהליכים הנדרשים

ישראל אייכלר:  לצורך העניין, אנחנו נשב עם בעלי המועדונים, נגדיר להם את ההיערכות הנדרשת

ישראל אייכלר:  נדרשת מהם היערכות

ישראל אייכלר:  הם יושבים פה וחשוב שיבינו

ישראל אייכלר:  יש פה היערכות לוגיסטית, כלכלית להשקיע פה בתשתיות הראשוניות שעומדות בתו התקן

ישראל אייכלר:  כי תו התקן שלנו זה המועדון, המתקן, אני לא אקרא לזה חדר נשק, אבל מתקן האחסנה של אותם כלים

ישראל אייכלר:  יהיה פה תו תקן משותף שלנו ושל משטרת ישראל

ישראל אייכלר:  כולל מה שנקרא תהליך של בקרה וכו'

ישראל אייכלר:  זה דבר ראשון

ישראל אייכלר:       דבר שני, אנחנו בתום ההיערכות שלהם נבצע את הרישוי של המועדונים

ישראל אייכלר:  והשלב הבא יהיה בעצם תהליך ההפקדה הלאומי

ישראל אייכלר:  יש פה קמפיין תקשורתי שאנחנו מכינים

ישראל אייכלר:  שיווק המידע לציבור

ישראל אייכלר:  הציבור הרחב יהיה מחויב תוך פרק זמן קצוב שהוגדר להגיע ולבצע פה את תהליך ההפקדה

ישראל אייכלר:  זה תהליך שיימשך חודשים

ישראל אייכלר:  אין לנו שום הערכה שזה יהיה ביום, כיוון שיש פה עשרות אלפי כלים

ישראל אייכלר:  יהיה פה תהליך של הפקדה, סימון, זיהוי, "מסטוג" וכו'

ישראל אייכלר:  זה תהליך שיימשך חודשים

ישראל אייכלר:  אבל זו הסדרה של מצב של שוק שנמצא היום, אני לא אגיד בכאוס, אבל בחוסר סדר

ישראל אייכלר:  ולכן זה יימשך חודשים ארוכים

ישראל אייכלר:       בשלב הבא או במקביל לשלב השני אנחנו נתחיל לטפטף את מנגנון ההרשאות שאמרתי, אחרי בעצם שיבוצעו הפעולות הראשוניות של ההפקדה, "מיסטוג" סימון

ישראל אייכלר:  זה עיקרון ראשון

ישראל אייכלר:       עיקרון שני זה מבצעי אכיפה משותפים שלנו ושל משטרת ישראל

ישראל אייכלר:  ברור לנו לחלוטין שהחקיקה הזאת, על מנת שתהיה אפקטיבית ותעצור את ההחזקה הרחבה, שהיא מאוד נפוצה היום, אנחנו נהיה חייבים לייצר מבצעי אכיפה רחבים של אותם א' במועדונים, שייכנסו לכנפי הרגולציה, כן או לא

ישראל אייכלר:  כי היום הנושא של המועדונים הוא לא מוסדר

ישראל אייכלר:  יש פה חברים שמייצגים את המועדונים המוכרים, שעובדים איתנו באופן גלוי

ישראל אייכלר:  אנחנו יודעים דה פקטו שיש היום גם שורה ארוכה של מועדונים ותת פעילויות שונות

ישראל אייכלר:  אז דבר ראשון זה לוודא שכל גוף שמייצר ממכר כזה או אחר של עולם דמוי כלי הירייה הוא נכנס תחת כנפי הרגולציה ולצורך העניין תהיה פה פעילות של חטיבת הפיקוח שלנו ומשטרת ישראל, על מנת למשטר את השוק ברמה של מועדונים ופעילות ארגונית ממוסחרת

ישראל אייכלר:       השלב השני זה יהיה מה שנקרא כנגד ההחזקה הפרטית, שהיא בניגוד לחוק

ישראל אייכלר:  זה יהיה אתגר

ישראל אייכלר:  אבל גם פה אנחנו רוצים להגיע למקום הזה ולייצר מצב שאדם שבעצם לא קיבל את ההנחיות הרגולטוריות שהוגדרו בחקיקה יהיה חשוף לאותם סעיפים עונשים שהיועמ"ש תכף יפרט

ישראל אייכלר:  אז זה מנגנון שני

ישראל אייכלר:       בנוסף, אנחנו מתיימרים כגוף שבעצם מקבל אחריות, להקים פורום בין ארגוני כדי לנסות לעצור את הכניסה הבלתי מבוקרת של מדינת ישראל

ישראל אייכלר:  כי בפועל אנחנו יודעים, ונמצאת פה גם נציגת המל"ל ורד

ישראל אייכלר:  יש היום חדירה של הכלים האלה למדינת ישראל במגוון של דרכים

ישראל אייכלר:  לחשוב שכולם מגיעים באמצעות תהליכי מסחר חוקיים? ברור שזה תמים

ישראל אייכלר:  יש פה כניסה באמצעות הגבולות, באמצעות הברחות, במכולות ועוד ועוד

ישראל אייכלר:  ואנחנו במסגרת התהליך מתכוונים להקים פורום בין ארגוני שקיים היום, אגב, במל"ל, אבל הוא קיים ברמה הלאומית

ישראל אייכלר:  אנחנו נקים אותו ברמה הפרטנית אל מול עולם דמוי כלי הירייה, שאנחנו מקבלים אחריות כדי לנסות לעצור את הכניסה הבלתי מבוקרת אל תוך כל המקומות שאנחנו מזהים

ישראל אייכלר:  כי בסופו של דבר זה חייב להיות מהלך משולב

ישראל אייכלר:  כי בעצם מה שאנחנו עושים זה לרשות מתחת לפנס

ישראל אייכלר:  האזרח הנורמטיבי שבא ומקבל את הרגולציה

ישראל אייכלר:  האתגר, כמו שכולם מבינים, הוא לא רק מתחת לפנס, אלא מה שנמצא בשוליים ומתחת

ישראל אייכלר:  ופה אנחנו מתיימרים גם להקים איזה שהוא צוות בין ארגוני, לנהל את הפעילויות, לבצע מבצעים יזומים גם מול מכולות, גם מול דברים נוספים שמגיעים, בשיתוף רשויות המכס וכו'

ישראל אייכלר:  אנחנו מבינים את העולם הזה

ישראל אייכלר:  זה אתגר נוסף שנדרש להגיע אליו על מנת, מה שנקרא לעצור את הכניסה הבלתי מבוקרת

ישראל אייכלר:       אז זה מה שנקרא מבחינת העקרונות ממעוף הציפור

ישראל אייכלר:  יש פה עוד הרבה דברים שאפשר להציג

ישראל אייכלר:  אבל אני אומר בקצרה, אם אני ככה מסכם את הסקירה הקצרה

ישראל אייכלר:  אנחנו נכנסים לעולם מאתגר שבעצם היום מאופיין בחוסר סדר

ישראל אייכלר:  לא בגלל שמשרד הכלכלה לא עושה את עבודתו, אלא בגלל העובדה שבפועל יש פה מציאות שהסוסים יצאו מהאורווה

ישראל אייכלר:  יש היום החזקה רחבה מאוד בקרב ציבורים רחבים שלא רואים את עצמם כאנשים לא נורמטיביים

ישראל אייכלר:  אלא מנצלים את העובדה שיש פה איזה שהוא תחום אפור, ברמה הלאומית, ומחזיקים היום כלים

ישראל אייכלר:  אנחנו נפגשנו איתם במסגרת הליך הלמידה

ישראל אייכלר:  פגשנו חלק מהקבוצות, התלווינו אליהם גם לפעילות שטח

ישראל אייכלר:  אנשים נורמטיביים לחלוטין שמקיימים פעילות ענפה, חברתית וכו'

ישראל אייכלר:  ויש פה אתגר גדול א' להסדיר, למשטר ולהקים את אותם מאגרים

ישראל אייכלר:  כשבקצה למנוע את הזליגה לצורכי טרור ופשיעה, כפי שזה קורה היום

ישראל אייכלר:  אם נתמקד באזרח הנורמטיבי, זו תהיה טעות

ישראל אייכלר:  האתגר שלנו מתייחס לאיום הזה כמכלול

ישראל אייכלר:  גם האזורים, מה שנקרא פחות ממושמעים וממושטרים

ישראל אייכלר:  ולשם גם הכוונה שלנו להגיע

ישראל אייכלר:      אז זה, מה שנקרא, הסקירה שלי, ממש בקליפת אגוז

ישראל אייכלר:  אני אתן, ברשותכם, ליועץ המשפטי להשלים כמה דברים

צביקה פוגל: רגע לפני שאור מתייחס, ואחרי זה המשטרה, אני אשמח להכיר קצת יותר את האיום

צביקה פוגל:  ציינת במהלך הדברים שלך שאתם ערוכים ומוכנים לעניין הזה

צביקה פוגל:  הדגשת את זה אפילו, על האגף

צביקה פוגל:  ואני רוצה להבין, האם באמת מחר בבוקר האגף יש לו את האנשים, את היכולת לעשות את העבודה הזאת? כי ברגע שאנחנו מחוקקים את החוק הזה אין מועד ב', זה מתחיל מעכשיו לעכשיו

ישראל אייכלר: אז אני אגיד ביושרה, קיימנו ביום חמישי בערב דיון אצל השר והצגנו פערים גם שלנו וגם של משטרת ישראל

ישראל אייכלר:  אבל מכיוון שכל מה שקשור לבניין הכוח של האגף ושל המשטרה זה באחריות השר והמנכ"ל אני אשמור את זה בתוך הבית

ישראל אייכלר:  יש לנו פערים, גם לנו וגם למשטרה

ישראל אייכלר:  מכיוון שהיה סיכום מאוד ברור שהנושא מטופל בסדר עדיפות גבוה, אז אני מבקש לשמור את זה אצלנו בבית

ישראל אייכלר:  נמצא פה גם עוזר המנכ"ל, מודע לאתגר

ישראל אייכלר:  ואנחנו על סדר היום

ישראל אייכלר:  יש לנו פערים

ישראל אייכלר:  אנחנו עדיין לא ערוכים

ישראל אייכלר:  אבל אני לא חושב שזה נכון, מה שנקרא, לגלגל את זה אליכם

צביקה פוגל: לא, לא

צביקה פוגל:  אני פשוט לא רוצה לחוקק חוק שבסוף אי אפשר לממש אותו

ישראל אייכלר: אתה צודק

ישראל אייכלר:  אתה צודק

צביקה פוגל: אז אם המשרד יבוא ויגיד לי שהם בנויים להשלים את מה שצריך כדי שהאגף יוכל לבצע את זה, אני אסתפק בזה

צביקה פוגל:  אני צריך לדעת שזה מה שקורה

ישראל אייכלר: אז כבוד יושב הראש, מכיוון שזה היה הסיכום של השר ביום חמישי בערב, אני, זה מבחינתי רוח הדברים

ישראל אייכלר:  והחובה מה שנקרא לפדות את הדברים האלה, לתרגם אותם אצלנו בבית, גם אצלנו וגם מול המשטרה יש פערים

ישראל אייכלר:  ואני ברשותך מתקדם בציר הזה

צביקה פוגל: אתה בסדר גמור

צביקה פוגל:  רק אני מזכיר לכל מי שהספיק לשכוח או לא ידע, תפקידה של הוועדה הוא לא רק לחוקק הוא גם לפקח ולבקר על המשרדים שמסוגלים לממש את הדברים האלה

צביקה פוגל:  ולכן זה מה שאני רוצה לדעת

צביקה פוגל:  אני לא, אני בטח לא מערער על הבטחותיו של השר שהוא גם חבר אישי שלי

צביקה פוגל:  אז אור, בבקשה

אורלי פרומן: תודה אדוני יושב הראש

אורלי פרומן:  כאמור, הנוסח שלפנינו בעיקרו הוא נוסח שאושר על ידי הוועדה הזאת בכנסת הקודמת

אורלי פרומן:  הנוסח, כפי שאושר לקריאה שנייה ושלישית, הוא הנוסח שאימצנו ועליו אנחנו עובדים

אורלי פרומן:  שכאמור הוספנו את הנושא הזה של אישור להרשאה פרטית, שזה החלק שייעשה בהוראת שעה

אורלי פרומן:  זאת אומרת, האזהרה ככללה תיכנס כהוראת קבע

אורלי פרומן:  הנושא של הרשאה פרטית תיכנס להוראת שעה, על מנת לאפשר לנו לבחון איך זה עובד ומה המשמעויות של זה מבחינת זליגה, הסבה וכו'

צביקה פוגל: הוראת שנה למשך כמה?     

אורלי פרומן: הוראת השעה תיכנס לשנה מהרגע שבעצם כבר מתחילים לחלק את ההרשאות

אורלי פרומן:  זאת אומרת, אנחנו גם יש לנו תקופת היערכות לזה

אורלי פרומן:  וברגע שאנחנו נתחיל לחלק את ההרשאות, אנחנו נעשה את זה במשך שנה על מנת שבשנה הזאת נוכל לראות איך המנגנון הזה עובד

אורלי פרומן:       הצעת החוק בעצם היא מעריכה כרגע, מה שאמר ישראל, מה שמהסדר את שוק האיירסופט, אבל למעשה מקפיא את שוק האיירסופט זה צו איסור ייבוא של משרד הכלכלה

אורלי פרומן:  שכדי ליצור רציפות אנחנו בעצם בחוק הזה נקבע שההסדר שקיים בצו יעמוד בתוקפו עד שההסדר הזה נכנס לתוקף, כדי שלא יהיה לנו איזה שהוא חור באמצע שפתאום פריצה של השוק

אורלי פרומן:  בגלל ההתחייבות הזאת גם אנחנו מחויבים להתחיל לגלגל את המהלך הזה ממש עם חקיקת החוק

אורלי פרומן:  שבעצם אנחנו קובעים בהצעת החוק שברגע שהכנסת מעבירה את החוק הזה בקריאה שנייה ושלישית השר מתחייב להוציא את הצו שקובע את הכלים שעוברים לאחריות המשרד לביטחון לאומי בתוך עד שלושה חודשים

אורלי פרומן:  אנחנו מאמינים ומקווים שאנחנו נוכל לעשות את זה גם לפני כן

אורלי פרומן:  וברגע שבעצם הצו הזה יוצא ואומר לשוק אלה הכלים שנכנסים לרגולציה, אלה הכלים שאנחנו מתחילים להסדר אותם, יש לנו איזה חצי שנה היערכות

אורלי פרומן:  חצי שנה

אורלי פרומן:  אנחנו כבר התחלנו את הנהלים שלנו, את בניית הידע שלנו

אורלי פרומן:  אבל חלק מההיערכות היא היערכות שנועדה בשביל המועדונים, היא נועדה גם בשביל השוק הפרטי במשך חצי שנה

אורלי פרומן:       ברגע שנגמר חצי שנה מיום פרסום הצו, שבעצם בחצי שנה הזאת אנחנו אומרים לשוק הזה, אומרים לאזרחים הישראלים אנחנו בעוד חצי שנה מתחילים הסדרה

אורלי פרומן:  וברגע שההסדרה הזאת נכנסת לתוקף בחלוף חצי שנה מיום פרסום הצו ברשומות, למעשה יחולו גם איסורים פליליים

אורלי פרומן:  זאת אומרת, מי שימשיך להחזיק כלים כאלה ולא יבוא לסמן אותם, לרשום אותם, תהיה על כך עבירה פלילית

אורלי פרומן:  מי שימשיך להחזיק כלים בניגוד להרשאה, בניגוד לתנאים שקבועים בהרשאה, יש שם הרשעה, תהיה הרשעה פלילית

אורלי פרומן:      מבחינת מועדונים, מועדונים שלא יעשו את תהליך הרישוי ובכל זאת ימשיכו להחזיק, גם לכך יש מענה ברמה הפלילית

אורלי פרומן:  כשבעצם אנחנו מבינים את הדרמטיות שבהכנסה של השוק הזה להסדרה

אורלי פרומן:  אנחנו כן לוקחים את הזמן, אנחנו כן נמצאים, נעשתה פה עבודת מטה מאוד מאוד רצינית

אורלי פרומן:  זה חוק שעבדו עליו כבר הרבה מאוד זמן

אורלי פרומן:  זה השלב הראשון שבעצם מסדיר את הכלים בתוך המועדונים

אורלי פרומן:       בשלב השני, כמו שאמר ישראל, יהיו בעצם תקנות

אורלי פרומן:  השר יקבע תקנות, א', מספר מסוים של הרשאות

אורלי פרומן:  בעצם אנחנו, כל תכלית החקיקה הייתה לנקות את הכלים האלה מהבתים, לנקות את הכלים האלה מהרחובות, כדי למנוע זליגה שלהם לגורמים עברייניים והסבה

אורלי פרומן:  ולכן ברירת המחדל של החוק היא כמובן שהכלים האלה יישארו במועדונים וכל אדם שירצה להחזיק את הכלים שלו במועדון יוכל לעשות את זה ללא הגבלת כלים, ללא הגבלת שימוש, כל עוד זה נשמר במועדון

אורלי פרומן:       לגבי אנשים שיבקשו להחזיק את זה באופן פרטי, אז פה תהיה הגבלה, תהיה מכסה מסוימת, יהיה מספר מסוים של הרשאות שהשר יקבע אותם בתקנות ואת התנאים האלה, כמו שישראל פירט

אורלי פרומן:  אולי תנאים נוספים

אורלי פרומן:  כדי לוודא שגם מי שמחזיק, מי שקיבל את הזכות להחזיק את זה בבית יעשה את זה באופן בטיחותי

אורלי פרומן:  יעשה את זה באופן שככל שאפשר מצמצם את האפשרות של זליגה לגורמים עברייניים

אורלי פרומן:  אנחנו לא מטילים דופי באנשים שמחזיקים

אורלי פרומן:  הסכנה פה היא תמיד גניבה, היא אבדה

אורלי פרומן:  ואחר כך העברה לגורמים עבריינים שמסבים את הכלים האלה

צביקה פוגל: אמירה חשובה מאוד

אורלי פרומן: ומבחינת המשרד, אנחנו בהחלט ערוכים

אורלי פרומן:  אני אגיד שוב פעם, יש חשיבות

אורלי פרומן:  מכיוון שהצו, צו איסור ייבוא פג תוקפו ב- 15 באוגוסט אז חשוב לנו מאוד שבמהלך הכנס הנוכחי אנחנו בעצם, הכנסת תאפשר, כן, תחוקק את, תאשר את הצעת החוק בהצעה שנייה ושלישית, על מנת באמת לשמר את הרצף הזה ולא ליצור מצב שיש לנו איזה שהוא חור רגולטורי

צביקה פוגל: תודה

צביקה פוגל:  זה בהחלט משימה שעומדת לפתחי

צביקה פוגל:  אני מקווה שאתה לא חסר לכוחות בג'נין עכשיו

קריאה: אני שייך לצפון

צביקה פוגל: לא, רק רציתי להזכיר שאנחנו בעולם שבמקביל לדברים החשובים שאנחנו עושים פה, יש לנו ילדים, נכדים, חברים, שנלחמים עכשיו כדי שנוכל לשבת פה

צביקה פוגל:  גם את זה חשוב לציין

צביקה פוגל:  משטרת ישראל, בבקשה

צביקה פוגל:  אני אשמח לשמוע כמה מילים על האיום הזה, על התופעה, כן

צביקה פוגל:  בבקשה

צביקה פוגל:  בואי, תתקדמי

צביקה פוגל:  הוא יפנה לך לכמה דקות את מקומו

צביקה פוגל:  רק שם וכתובת בבקשה

צביקה פוגל:  כתובת אני מתכוון מאיפה את באה, לא איפה את גרה

רפ"ק אסתר סיסו: אתי סיסו, אני מחטיבת המודיעין

רפ"ק אסתר סיסו:  אז ככה, אנחנו כמשטרה יודעים בעצם לבוא ולדבר כמה המשטרה תופסת, כמה כלי ירייה וחיקויים תפסנו מתחילת השנה ועד היום, אשתקד

רפ"ק אסתר סיסו:  ואם אני מסתכלת כרגע על נתוני האיירסופט, שאנחנו מלווים אותם כבר מ-2018, אז ראינו מגמה של עלייה עד שיצא צו איסור הייבוא שאיכשהו בלם

צביקה פוגל: אני חייב לקטוע אותך

צביקה פוגל:  ב-2018 נתקלנו פעם ראשונה בתופעה?     

רפ"ק אסתר סיסו: בתופעה הזאת, כן

רפ"ק אסתר סיסו:  במספרים אמנם קטנים

רפ"ק אסתר סיסו:  אני מדברת פה על איירסופט שהוסב או דמוי M16

רפ"ק אסתר סיסו:  ועד להחלטת 549 שבאה ואמרה בואו נעשה סדר עם כל הפשיעה בחברה הערבית וננסה לתקן איזה שהוא הליך מסוים, באנו ואמרנו אוקיי, בואו נטפל

רפ"ק אסתר סיסו:  יצא צו ראשון לאיסור ייבוא האיירסופט, באנו וראינו מגמה של ירידה

רפ"ק אסתר סיסו:  היום אני יכולה לבוא ולומר שאנחנו רואים בלימה בתחום ההסבה ועלייה באקדחי הזנקה

רפ"ק אסתר סיסו:  פשוט אתה בולם משהו אחד, נכנס לך משהו אחר

צביקה פוגל: הדלת הנסגרת והחלון שנפתח

רפ"ק אסתר סיסו: מכאן באנו ואמרנו שהמשטרה תוכל לבוא ולעשות איזה שהם תיקונים ולסדר את הנושא הזה

רפ"ק אסתר סיסו:  עכשיו, אם דיברנו על 2021, משטרת ישראל תפסה 173 כלים שהם איירסופט שהוסב או דמוי M16

רפ"ק אסתר סיסו:  ב-2022 – 136 כלים

רפ"ק אסתר סיסו:  אם אני מסתכלת, בוא נאמר, על האיירסופט שהוסב אל מול דמוי M16 אז הייתה עלייה של 33% בכלי איירסופט שהוסבו ודמוי M16 ירד ב-17%

צביקה פוגל: כמה מתוך הכלים שכן תפסתם כבר היו שותפים לאירועים?     

רפ"ק אסתר סיסו: זה אני יכולה להראות לך אירועי פח"ע של כלים שהוסבו, M16 שהוסב

רפ"ק אסתר סיסו:  לגבי אירועים פליליים אני יודעת לבוא ולומר לך על איום של בעל קיוסק שאוים באיירסופט והוא חשב שמה שעומד מולו זה רובו

רפ"ק אסתר סיסו:  הוא פשוט ירה

רפ"ק אסתר סיסו:  או נהג וולט, שהוציא את הכלי ואיים

רפ"ק אסתר סיסו:  את האירועים הפליליים קל יותר לסווג

רפ"ק אסתר סיסו:  את הפח"ע אני אציג לעיניך

צביקה פוגל: אוקיי, תודה

רפ"ק אסתר סיסו: תודה

צביקה פוגל: איך נעשה את זה? שיידעו, תמונה אחת שווה אלף מילים

צביקה פוגל:  אז בואו נראה את זה בפועל, זה בטח שווה יותר מילים

פקד פבל גיברץ: שמי פבל גיברץ

פקד פבל גיברץ:  אני אעמוד כדי להציג

פקד פבל גיברץ:  אני נציג מעבדת נשק במז"פ

צביקה פוגל: תודה

פקד פבל גיברץ: אני מציג, כל הנשקים פרוקים

צביקה פוגל: אלה כלים מוסבים?     

פקד פבל גיברץ: זה כלים מוסבים

פקד פבל גיברץ:  אפשר לראות שגם לפי סימון, כתוב עליהם M16

פקד פבל גיברץ:  חלק מהם זה מוסב, זה מוסב

צביקה פוגל: המשקל של הדבר הזה הוא בדיוק אותו דבר?     

קריאה: אותו דבר

שלומי חן: זה לא קשור לאיירסופט בכלל

שלומי חן:  זה לא קשור לאיירסופט, זה לא קשור לאיירסופט

שלומי חן:  החלק התחתון אולי קשור לאיירסופט

שלומי חן:  איירסופט לא מיוצר בצורה הזאת

שלומי חן:  ואם אתה כבר טוען, זה נשק חם מה שאתה מראה לי

פקד פבל גיברץ: זה נשק חם

צביקה פוגל: חברים, אני לא יכול לשמוע במקביל שניים

צביקה פוגל:  אני גבר ממוצע

צביקה פוגל:  אז תנו לי את הקרדיט, את המעט שמגיע לי

פקד פבל גיברץ: אני מראה לך, זה רובה איירסופט

פקד פבל גיברץ:  כאן במקרה אין כיתוב, אתה יכול לראות שזה 6 מ"מ

פקד פבל גיברץ:  זה רובה איירסופט שעבר הסבה

פקד פבל גיברץ:  במקרה הזה הוחלף בו קנה, הוחלף בו מכלול

פקד פבל גיברץ:  החלק העיקרי עם כל מנגנון הירי זה נשאר של איירסופט

פקד פבל גיברץ:  דגמים יש שיטות שונות

פקד פבל גיברץ:  יש דגמים תקניים של M16

פקד פבל גיברץ:  יש דגמים קנויים מחו"ל מאינטרנט

פקד פבל גיברץ:  במדינות אחרות לא נחשב כלי נשק

פקד פבל גיברץ:  מה שנחשב בארצות הברית למשל כלי נשק זה רק חלק גוף תחתון מה שמשתמשים כאן

פקד פבל גיברץ:  יש גם תקנים שפשוט מאלתרים מאפס, גם - - -

פקד פבל גיברץ:  אז שני נשקים

צביקה פוגל: יש גם כאלו שמייצרים?     

פקד פבל גיברץ: יש כאלו שכשאנחנו בודקים את השטח הפנימי אנחנו רואים שזה לא קנה תקני, זה קנה שמישהו ייצר אותו

פקד פבל גיברץ:  לפי ייחוד, לפי סימנים

פקד פבל גיברץ:  חוץ מזה, זה שני, ועדה יכולה לראות שבן אדם ממוצע, לקצין מצה"ל אתה תיתן כזה, הוא יגיד שזה נשק אמיתי

שלומי חן: אבל זה אמיתי

שלומי חן:  זה אמיתי

שלומי חן:  זה כלי אמיתי, זה לא איירסופט

צביקה פוגל: חברים, אני אתן לכם לדבר

שלומי חן: תפתח את זה, אני רוצה לראות את, אני רוצה לפתוח

פקד פבל גיברץ: זה למגנט את הקנה

שלומי חן: כן, תפתח אותו, אני רוצה שתפתח

צביקה פוגל: חברים, אתם רוצים להמשיך להפריע? אני אתן לכם את ההזדמנות לדבר

צביקה פוגל:  אני אתן לכם את ההזדמנות לדבר

קריאה: אבל זה לא פעם ראשונה שזה קורה

צביקה פוגל: אבל זו לא פעם ראשונה שאתם מפריעים לי ואני לא רוצה להגיע למצב שאני אומר לכם לצאת

צביקה פוגל:  אני רוצה לשמוע אתכם

צביקה פוגל:  אבל לשמוע, לא להערות

פקד פבל גיברץ: כמו שניתנה הערה, זה נכון, קנה באיירסופט זה קנה בדרך כלל עם אלומיניום

פקד פבל גיברץ:  יש צינורית בקוטר של 6 מ"מ

פקד פבל גיברץ:  הקנים האלה או מחליפים או גם היו מקרים שלתוכו הושקעה צינורית מתכת שמאפשרת לראות - - -

פקד פבל גיברץ:  כן, זה הוסב

פקד פבל גיברץ:  זה לא לוקחים איירסופט as is ואפשר להוציא

פקד פבל גיברץ:  אבל להשתמש ומשתמשים בקליקים רבים איירסופט, כי כל הגוף פנימי כולל פטיש, כולל הכול, לצורך ירי

פקד פבל גיברץ:  בחלקם כן עשו הסבה

פקד פבל גיברץ:  בחלקם היו גם לוקחים מכלול של איירסופט, שלא מיועד לירי

פקד פבל גיברץ:  עשו ניתוחים, הסבות, ואחרי זה ירו בתחמושת 5

פקד פבל גיברץ: 56

צביקה פוגל: תודה רבה פבל

צביקה פוגל:  תודה רבה

פקד פבל גיברץ: ברשותך, אני רוצה להציג עוד שני כלים

צביקה פוגל: בבקשה

שלומי חן: שיציגו את זה שוב

צביקה פוגל: אני לא אחסוך מכם אף הערה

צביקה פוגל:  אני מבטיח לכם, אתן לכם להשמיע את הכול

צביקה פוגל:  בשביל זה אנחנו פה

פקד פבל גיברץ: כמו שיושב ראש אמר, סוגרים משהו אחד, פותחים משהו אחר

פקד פבל גיברץ:  החוק הזה נותן מענה לא רק להכי מדובר לאיירסופטים

פקד פבל גיברץ:  לכל הכלים התמימים שניתן להסב אותם

פקד פבל גיברץ:  אני מראה לך זה אקדח הזנקה

פקד פבל גיברץ:  הוא יכול רק לעשות רעש

פקד פבל גיברץ:  קנה חסום, הכול

פקד פבל גיברץ:  לא עונה לא להגדרת כלי נשק, לא משמש לתחרויות איירסופט, לשום דבר

פקד פבל גיברץ:  וזה מוסב

קריאה: זה לא מוסב

קריאה: זה לא קשור אלינו

צביקה פוגל: גברתי היקרה, החוק לא נועד רק בשבילכם, הוא נועד גם לדברים נוספים

צביקה פוגל:  החוק נועד לסתום כמה פרצות שיש, כי בסוף יש נרצחים בקצה

צביקה פוגל:  אז כדאי שתקשיבו עד הסוף, כי בסוף אני אתן לכם

צביקה פוגל:  את רוצה לדבר מבחוץ? אין בעיה

צביקה פוגל:  אז תנו לי להקשיב למה שנאמר, בדיוק כמו שאני אקשיב גם לכם

צביקה פוגל:  בבקשה פבל

פקד פבל גיברץ: כמו שאמרתי כרגע, החוק סוגר את כל הפרטים

פקד פבל גיברץ:  בחוק לא הוזכר איירסופט

פקד פבל גיברץ:  נאמר כלי בעל קנה שניתן להסבה

פקד פבל גיברץ:  זה כלי שכרגע לא מוסב

פקד פבל גיברץ:  וזה מיצרן אחר, ממודל אחר

פקד פבל גיברץ:  כלי שהוסב, אם אתה רואה פשוט פתחו קנה

פקד פבל גיברץ:  ניתן לבצע ירי של תחמושת אקדח

פקד פבל גיברץ:  לצערי, בתקופה האחרונה אנחנו רואים עלייה בכמות של דברים כאלה שמקבלים

פקד פבל גיברץ:  כן, כמו כל דבר נוסף, ראינו בודדים שהתפוצצו

פקד פבל גיברץ:  אבל לא מעט כן קיבלנו ומה שאנחנו יודעים, מה שהמשטרה כבר תפסה

פקד פבל גיברץ:  אני לא יכול להעיד כמה יש כאלו בשוק וכמה מגיעים

פקד פבל גיברץ:  אז החוק נותן מענה גם לדברים האלו

קריאה: פבל, סליחה, איך קוראים לכלי?     

צביקה פוגל: אקדח הזנקה

קריאה: לא, אקדח הזנקה ראיתי

פקד פבל גיברץ: וזה אקדח הזנקה נוסף

פקד פבל גיברץ:  גם זה אקדח הזנקה שהוסב

קריאה: אה, יש שני סוגים של אקדחי הזנקה

צביקה פוגל: לא, זו דוגמה לפני שהוסב וזו הדוגמה אחרי שהוסב

קריאה: תודה

קריאה:  אוקיי, פשוט לא שמענו

פקד פבל גיברץ: אחד מרגיש משקל כמו נשק טבעי, להסב אותו

קריאה: יש לי אקדח וזה שוקל בערך אותו דבר

פקד פבל גיברץ: וזה נראה כמו גלוק לכל דבר

צביקה פוגל: תודה רבה פבל

ישראל אייכלר: אז רק הערה, כבוד יושב הראש

ישראל אייכלר:  לא, לא, שנייה חברים

ישראל אייכלר:  מכיוון שאני אחראי על רישוי כלי, אולי אני אסביר דבר פשוט

ישראל אייכלר:  אקדחי הזנקה חברים, למען הסר ספק, הם כבר היום בתוך החוק

ישראל אייכלר:  חוק כלי ירייה, אחריות מלאה על אקדחי הזנקה, כי הם עונים להגדרה של גוף בעל קנה המסוגל לפלוט, בלה בלה בלה

ישראל אייכלר:  ובפועל היום הם באחריות מלאה שלנו

ישראל אייכלר:  בדקנו את הנתונים גם בשבוע האחרון, מכיוון שהמל"ל פנו אליי בשאילתה בעניין הזה

ישראל אייכלר:  היום יש באחריות האגף 126 כלים שנמצאים ברישוי

ישראל אייכלר:  אני אומר בצורה פשוטה, אקדחי הזנקה הם בתוך תכולת חוק כלי ירייה מקורי

ישראל אייכלר:  הם אינם קשורים להסדרה הזו

ישראל אייכלר:  אנחנו מודעים לכך, סליחה רגע, מודעים לכך כיוון שהמל"ל הסב את תשומת ליבנו שיש תופעה מתרחבת של הברחות של אקדחי הזנקה

ישראל אייכלר:  אז ההסדרה הנוכחית אינה קשורה לעניין

ישראל אייכלר:  כיוון שאקדח הזנקה מצוי באחריות האגף שנים רבות, מרושה וכו'

ישראל אייכלר:  אז ההסדרה החדשה אינה נוגעת לעניין

קריאה: חמור מאוד

פקד פבל גיברץ: יש מספר סוגים של כלים

פקד פבל גיברץ:  יש אקדחי גז, זיקוקים, הזנקה

פקד פבל גיברץ:  שכמו שנאמר, כבוד ראש האגף, הם פולטים חומר שנועד להזיק לאדם ונכנסים במלואו להגדרת חוק עונשין 144(ג) ולחוק כלי ירייה

פקד פבל גיברץ:  ויש אקדחים כמו שהצגתי שכן במקורם לא יכולים לפלוט שום חומר

פקד פבל גיברץ:  ולכן הם נופלים בין הכיסאות

פקד פבל גיברץ:  הם לא נכנסים להגדרת כלי נשק

פקד פבל גיברץ:  ולכן החוק הזה כן נותן הסדרה גם לכלים האלה ככלים בעלי יכולת להסבה

צביקה פוגל: תודה רבה פבל

צביקה פוגל:  תודה רבה על הסקירה ועל התיאור

צביקה פוגל:  מכובדי, אני רוצה להניח, תרשו לי להניח שלכולנו יש אינטרס משותף אחד

צביקה פוגל:  וזה למנוע מפושעים ואנשי טרור מלהחזיק נשק שהוסב

צביקה פוגל:  אני מניח שזה כולנו רוצים, כי אף אחד מאתנו לא רוצה לספור הרוגים כתוצאה מהדבר הזה או נרצחים

צביקה פוגל:  אז בהנחה שזה המכנה המשותף שלנו כל הדיון יתנהל תחת ההנחה הזאת

צביקה פוגל:  כל מי שיש לו התנגדויות, כל מי שיש לו הסתייגויות, כל מי שיש לו מה להגיד – בבקשה שזה יעמוד בראש מעייניו

צביקה פוגל:  כי זה תכליתו של החוק

צביקה פוגל:  לא שום דבר אחר

צביקה פוגל:  כשישבנו עליו, ראש האגף יחד עם היועצים המשפטיים, יחד עם המשטרה, זה מה שהנחה אותנו

צביקה פוגל:  כשאני קראתי את החוק הזה זה מה שהבנתי ממנו

צביקה פוגל:  ואני פה רק בשביל זה

צביקה פוגל:  ואני לא בא למנוע אף אחד מלעשות תחרויות

צביקה פוגל:  שמעתי את המגוון של הפעילויות של זה

צביקה פוגל:  התרגשתי, אני חייב להגיד לכם

צביקה פוגל:  אם ביום שבת אנשים לוקחים את האיירסופט ויוצאים לשטחי האש ועושים תרגילים, כל הכבוד

צביקה פוגל:  אני בעד

צביקה פוגל:  רק אני לא רוצה שאותו נשק בסופו של דבר יגיע לידיים הלא נכונות

צביקה פוגל:  אז אתם תעזרו לי בזה

צביקה פוגל:  איך? בואו נקבע את זה ביחד

צביקה פוגל:  זה כל הרעיון

צביקה פוגל:       נעשה סבב התייחסויות עכשיו

צביקה פוגל:  בבקשה

צביקה פוגל:  יש פה המון אמוציות, אני מבין את זה

צביקה פוגל:  אבל תקשיבו למה שנאמר

צביקה פוגל:  תנו את הכבוד אחד לשני, כי בסופו של דבר אתם רוצים שגם אני אשמע

צביקה פוגל:  אני יכול לשמוע בן אדם אחד כל פעם

צביקה פוגל:  אלוהים ברא אותי גבר, זה מה שאני יכול

צביקה פוגל:  בבקשה, שם וכתובת

צביקה פוגל:  כתובת זה למי אתה שייך

שלומי חן: שלומי חן, הבעלים של "איירסופט אמריקה"

שלומי חן:  מה שהוצג בפנינו כרגע זה נשקים אמיתיים

שלומי חן:  אם הוא היה פותח את הנשק באמצע היינו יכולים לדעת אם זה איירסופט או לא איירסופט

שלומי חן:  בנוגע לאקדחי סרק, זה 8 מ"מ ולא 9 מ"מ כמו שהוא הציג

שלומי חן:  והמחסנית, שזה לא קשור לאיירסופט

שלומי חן:  שהמחסנית של 9 מ"מ לא נכנסת בסרק

שלומי חן:  ואת זה הוא גם לא ציין

שלומי חן:  אוקיי? לגבי האיירסופט, אם יש פה השגה לגבי סוגים מסוימים, אנחנו נשמח מאוד שהם לא יהיו בתחום

שלומי חן:  תוציאו אותם מהתחום

שלומי חן:  תנו לנו את החשמליים

שלומי חן:  או תנו לנו כלים שאתם מודעים לכך שאין, לא יכולים לגרום שום נזק

שלומי חן:  יש פה את ה-M4 גז שהם לא ציינו אם זה גז או חשמל

שלומי חן:  M4 גז, קלאצ' ותבור

שלומי חן:  תוציאו אותם מהתחום

שלומי חן:  אנחנו לא רוצים אותם

שלומי חן:  אם אתם חושבים שזה גורם נזק למדינה, אין צורך, תוציאו אותם מהתחום

שלומי חן:  אנחנו לא רוצים אותם

שלומי חן:  בנוגע לכלי איירסופט, לאקדחים, לעולם לא הוסב כלי כזה וגם לא ניתן להסב אותו

שלומי חן:  בנוגע לכלי חשמל? לא ניתן להסב אותם

שלומי חן:  אז תנו לנו את הכלים האלה

שלומי חן:  תנו לנו עם מה לשחק

שלומי חן:  אנחנו בסך הכול, בוא נקרא לזה, מלח הארץ

שלומי חן:  אנחנו אנשים כולם אנשי ביטחון

שלומי חן:  אני במקרה 20 שנה בתחום אבטחת האישים

שלומי חן:  היום אני קב"ט ארצי ומפקח ארצי

שלומי חן:  אני לטובה, לטובת התחום

שלומי חן:  אתם טוענים על שלושת הכלים האלה, תוציאו אותם מהתחום

שלומי חן:  בנוגע לסרק, זה לא קשור אלינו בכלל

שלומי חן:  לא נכנס אלינו גם סרק

שלומי חן:  גם אנחנו לא מקבלים את הסרק

קריאה: לא מבקשים, לא מייבאים

שלומי חן: לא מבקשים, לא מייבאים

שלומי חן:  לא דורשים

שלומי חן:  אנחנו טוב לנו רובי החשמל שאני אגיד לך כבודו שלא ניתן להסב אותם

שלומי חן:  זה כולל האקדחים

שלומי חן:  הגלוקים, הברטות

שלומי חן:  ואתם טוענים לאסוף את הכלים

שלומי חן:  אתה יודע מה זה לאסוף כלים כרגע מכל האוכלוסייה? אלפי כלים

שלומי חן:  איפה אני אשים צלפים אורך מטר וחצי? לאיזה כספות אני אכניס אותו? אני מכניס 1,000 כלים למועדון אצלי אני סוגר את המועדון, רק בכספות

שלומי חן:  לא ניתן

צביקה פוגל: זאת אומרת, אתה אומר שאת החוק הזה לא ניתן ליישם

צביקה פוגל:  מה כן ניתן לעשות? לאשר לכם כלי נשק שהם בלתי ניתנים להסבה?     

שלומי חן: בדיוק

שלומי חן:  בדיוק

שלומי חן:  תנו לנו את הצעצועים

שלומי חן:  אנחנו בסך הכול שחקנים

שלומי חן:  אנחנו לא עבריינים

שלומי חן:  כל החבר'ה בתחום הזה זה משחקים איתנו קציני משטרה, מפקדי תחנות, ימ"ס, יס"מ, אנחנו חבר'ה טובים, אנחנו לא עבריינים

צביקה פוגל: לא, לא, אני לא שמעתי מישהו אומר שאתם עבריינים

צביקה פוגל:  אף אחד פה לא האשים אתכם בזה שאתם עבריינים

שלומי חן: לא, זה נשמע ככה

שלומי חן:  תשמע, הסבות

צביקה פוגל: לא, לא, לא

צביקה פוגל:  אני הקשבתי היטב למה שנאמר, ממש לא

שלומי חן: אוקיי

שלומי חן:  אפשר להוציא את הכלים האלה מהתחום, אנחנו נשמח מאוד

צביקה פוגל: אוקיי

שלומי חן: אוקיי? תוציאו את שלושת הכלים האלה שאתם טוענים שהם הנזק העיקרי לאיירסופט, תוציאו אותם מהתחום

שלומי חן:  וזהו, פה פתרנו את כל הבעיה

צביקה פוגל: הבנתי

אורלי פרומן: אדוני, החוק חל רק על כלים ברי הסבה

צביקה פוגל: אור, אני אתן לכם את הזכות בסוף

שלומי חן: אה, רק ברי הסבה? תוציא אותם, אנחנו לא רוצים אותם

צביקה פוגל: אור וישראל, אור

שלומי חן: אוקיי, להוציא אותם, אנחנו לא רוצים אותם

שלומי חן:  יפה מאוד, אנחנו לא רוצים אותם אבל

צביקה פוגל: חברים, בואו ננהל את הדיון הזה כמו שאני רוצה בבקשה?      

שלומי חן: בשמחה

צביקה פוגל: אני מבטיח לכם, אור וישראל, שאני אתן לכם בסוף להתייחס להערות שמוערות כאן

צביקה פוגל:  כי גם אני לומד את זה

צביקה פוגל:  אתם בטח יותר מנוסים ממני ואני אשמח לשמוע את ההצעות שלכם בסופו של דבר

צביקה פוגל:  כי ככל שמוציאים מפה חוק יותר טוב, שניתן יותר לקיים אותו, כך לכולנו יהיה, כמו שאמרת ישראל, יהיה קל יותר לאכוף אותו

צביקה פוגל:  אז בואו נראה מה הדבר הנכון ונקשיב

צביקה פוגל:  עוד מישהו מבעלי המועדונים?     

אורי בוצ'צקי: אורי בוצ'צקי, מועדון מטווח "פורטל"

צביקה פוגל: איפה זה בארץ?     

אורי בוצ'צקי: יקנעם

אורי בוצ'צקי:  כן, יש חיים מעבר לאיילון

צביקה פוגל: הלו, אתה מדבר עם מישהו שהוא עוד קצת יותר צפוני ממך

צביקה פוגל:  ואני אומר לך שיש שם חיים נהדרים במשמר הירדן

אורי בוצ'צקי: בהחלט, זו הסיבה

אורי בוצ'צקי:  אנחנו קיבלנו בעצם את, קודם כל יש לי את השאלה לאור, לגבי החלטה להעביר את בעצם כל ההסדרה כהוראת שעה

אורלי פרומן: בנושא של הרשאה

אורי בוצ'צקי: בנושא של הרשאה ולא להכניס את זה לתיקון

אורי בוצ'צקי:  כי הוראת שעה, ואני הבנתי בעצם, זה כל כרוח במדינה בעצם רוצים להחתים את זה, כי זה משהו שצריך כל הזמן לחדש

אורי בוצ'צקי:  זה משהו שמכניס סוג של אי ודאות

אורי בוצ'צקי:  כי אני לא יודע אם יארכו אותה לשנה הבאה או לא

אורי בוצ'צקי:  או אם יהיה שר אחר או אם יהיה איזה שהוא משהו

אורי בוצ'צקי:  ופה אתם מציעים לנו לקבל החלטות עסקיות לפעמים גם משמעותיות מאוד מבחינת העלות הכספית, על משהו שאין לי מושג אם זה יקבל הארכה או לא

אורי בוצ'צקי:  כל עוד שזה לא נכנס לחוק

אורי בוצ'צקי:  אין לי בעיה שזה ייכנס כסוג של הרשאה מותנית בכללים שיפורטו בנהלים כלליים של משרד הבט"פ, אבל שלא יהיה איזה שהוא מנגנון שהוא נמצא מחוץ להסדרה

אורי בוצ'צקי:       יותר מזה, בעצם אנחנו נכנסים פה, בעצם אם לא ייכנס, אין לי בעיה, כי כרגע יש כבר קריאה ראשונה שמגבילה אתכם אולי בכמות השינויים שאתם יכולים להכניס

אורי בוצ'צקי:  אבל לפחות להכניס כוונה או התחייבות אחרי שנתיים כן להכניס את זה לתוך החוק, אחרי שיהיה כבר ברור לכם את היקף התופעה

אורי בוצ'צקי:  את המשאבים שנדרשים ליישום של ההסדרה

אורי בוצ'צקי:  בעצם שכן ייכנס לחוק, כדי לאפשר לעסקים סוג של ודאות עסקית לטובת התכנון

צביקה פוגל: יפה מאוד

צביקה פוגל:  הערה חשובה מאוד

אורי בוצ'צקי: דבר שני, מה שישראל אמר, וזה גם הנחת יסוד מאוד מאוד חשובה, שהיקף בפועל לא ברור לאף אחד

אורי בוצ'צקי:  אנחנו לא יודעים, לא כמות הכלים שנמצאת כרגע בהחזקה פרטית ולא הבעלים של אותם כלים

אורי בוצ'צקי:  לכן מראש להנחות כרגע את העסקים לקבל החלטות על היקף שלא ברור – עוד פעם, כמובן שאתם יכולים כי אתם מדינה

אורי בוצ'צקי:  מה שאתם יכולים לכופף אותנו ולהכריח

אורי בוצ'צקי:  מה שאני הייתי מבקש לתת תקופת איסוף מועמדות

אורי בוצ'צקי:  קודם כל להבין כמה אנשים מוכנים לבוא ולהזדהות ולהכריז עליהם כמועמדים להחזקה פרטית

אורי בוצ'צקי:  כי מניסיון שלי, אנשים שבאמת רוכשים את הכלי הזה כדי להעביר אותו להסבה בג'נין זה לא בן אדם שהולך להזדהות

אורי בוצ'צקי:  זה אנשים שרוצים לשלם במזומן, רוצים לקבל אותו בצורה אפילו לא אפורה, שחורה ככל שאפשר, כדי בדיוק, כדי לא להיות חשוף אחר כך לאחריות פלילית

אורי בוצ'צקי:       קודם כל, מעשה של לבוא למועדון, להזדהות, לשים מסט"ב על הכלי, זה סוג של הכרזת אחריות של אזרח מוכן לקחת אחריות על התנהגותו

קריאה: זה סלקציה

אורי בוצ'צקי: זה סוג של סלקציה של אלו שמוכנים לקחת אחריות

צביקה פוגל: אני מבין אותך

אורי בוצ'צקי: ואז אחרי תקופה שתקבעו, ברגע שיהיה כבר ברור היקף, לא לקחת מהם כלים, כי מה זה מבחינתי, כמו שאמר שלומי

אורי בוצ'צקי:  בעצם לקבל 1,000 כלים זה להשכיר חדר שיעמוד בדרישות שעדיין לא ברורות מבחינת ביטוחים, עובי קירות

אורי בוצ'צקי:  כי אמירה שהם זורקים פה "חדר נשק" מעיפה אותי מהקניון

אורי בוצ'צקי:  כי אני כרגע עסק שנמצא בתוך קניון

אורי בוצ'צקי:  אם אני אגיד להם חבר'ה, אני הולך להקים אצלכם חדר נשק, אני אעוף פחות או יותר מהשכירות באותה שנייה

אורי בוצ'צקי:  עוד כי זה ביטוח שונה למבנה, זה ביטוח שונה לאבטחה

אורי בוצ'צקי:  זה נהלים אחרים לכל המאבטחים של המקום

אורי בוצ'צקי:  אני לא משנה עכשיו

אורי בוצ'צקי:       לכן בואו תקבלו את ההחלטה הרבה יותר מושכלת, אחרי תקופת קבלת מועמדות

אורי בוצ'צקי:  שנדע

אורי בוצ'צקי:  אולי יש רק 300 איש שרוצים את זה

אורי בוצ'צקי:  אולי יש 30,000 איש

אורי בוצ'צקי:  אבל אז יהיה לכם יכולת לבוא ולהגיד אנחנו צריכים יותר משאבים או שאנחנו בכלל אומרים וואלה 300 איש רוצים את זה? וואלה, שייקחו את זה

אורי בוצ'צקי:  אין לי בעיה, הם כנראה אנשים טובים

אורי בוצ'צקי:  כרגע יותר מידי אי ודאות

צביקה פוגל: איזה כיף לשמוע אתכם

צביקה פוגל:  כמה אנשים יש אצלך במועדון היום? בעשרות או במאות?      

אורי בוצ'צקי: זה אלפים בדרך כלל

צביקה פוגל: שלא יחשבו שאני בא ממס הכנסה עכשיו

קריאה: כרגע 700

קריאה:  אבל יש פה מועדונים, אני יחסית מועדון חדש

צביקה פוגל: כמה אצלך?     

אורי בוצ'צקי: אצלי פעילים גם כן בסביבות 400-500

אורי בוצ'צקי:  רשומים במועדון

אורי בוצ'צקי:  לא, כי אצלנו יש חבר'ה שמגיעים רק לצורך אימון

אורי בוצ'צקי:  יש לי כרגע 32,000

אורי בוצ'צקי:  אלה שבעצם שמגיעים, כי זה מועדון לפעילות משפחתית

אורי בוצ'צקי:  אנשים מגיעים עם ילדים מגיל 5, אנשים שנרשמים למערכות וחוזרים לטובת פעילות

אורי בוצ'צקי:  אבל זה פעילות יותר בידור ופנאי

קריאה: ובאים עם הכלים שלהם?     

אורי בוצ'צקי: לא, לא

אורי בוצ'צקי:  זה מטווח

אורי בוצ'צקי:  אני בכלל לא מדבר

ריקי מימון: אתה מדבר על - - - לא על חברי מועדון, נכון?      

אורי בוצ'צקי: ההגדרה של חבר מועדון

ריקי מימון: שנייה, שנייה, אני יודעת מה אני שואלת

ריקי מימון:  המספר שציינת, אמרת 400 ואחר כך אמרת 32,000

ריקי מימון:  כאשר אתה מציין ש-32,000 זה לפעילות מזדמנת למשפחות שמגיעים - - -     

אורי בוצ'צקי: עוד פעם, אין הגדרה בחוק שמחייבת אותי בעצם לדרוש מבן אדם - - -     

ריקי מימון: אני מנסה להבין את הרציונל

ריקי מימון:  זו השאלה שלי

אורי בוצ'צקי: כי בזמנו כששאלתם אותי כמה אנשים

ריקי מימון: מה זה ה-400 שציינת?     

קריאה: 400 זה חברים, 32,000 זה אנשי פעילות

צביקה פוגל: אני מקווה, ריקי, שלא סיבכתי אותו עכשיו

ריקי מימון: רק חשוב לי להבין את המספרים, זהו

אורי בוצ'צקי: כן, עוד פעם, אין הגדרה קבועה שאני יכול להגיד אתה שחקן, בעצם אתה חבר מועדון ואתה לא

ריקי מימון: למה עשית את ההפרדה?     

אורי בוצ'צקי: למה עשיתי הפרדה? כי יש לי מערכת שהיא רושמת אנשים שמגיעים אליי לפעילות וחוזרים לשפר את זה

אורי בוצ'צקי:  לא, זה 32,000

אורי בוצ'צקי:  32,000 ומשהו

ריקי מימון: תודה

אורי בוצ'צקי: בשש שנות פעילות

ריקי מימון: אז מה זה 400? לא רשומים?     

אורי בוצ'צקי: לא, יש אנשים שהם בעלי איירסופט או בבעלות הפרטית, שהם לא נרכשו אצלנו

אורי בוצ'צקי:  כי אנחנו עסק שאין בכלל מכירות אצלנו

אורי בוצ'צקי:  רק פעילות מטווח

אורי בוצ'צקי:  אבל אם מגיע אליי אדם שיש בבעלותו איירסופט פרטי שנרכש הוא יכול, בעצם הוא - - -     

ריקי מימון: מה זה הגיע אליך? הגיע אליך בן אדם עם כלי?     

אורי בוצ'צקי: הגיע אליי בן אדם עם כלי, שלא שייך למועדון שלי

קריאה: הוא לא נרכש

אורי בוצ'צקי: הוא לא נרכש אצלי

צביקה פוגל: הבנתי את זה ריקי, בהחלט

צביקה פוגל:  תודה

ריקי מימון: תודה

צביקה פוגל: עוד מישהו מבעלי המועדונים?     

ולדימיר בליאק: אפשר?     

צביקה פוגל: בבקשה

צביקה פוגל:  כן, איזה שאלה

צביקה פוגל:  בשביל מה הבאתי אותך לפה?     

ולדימיר בליאק: שלום, ולדימיר ווליאנסקי, קליבר 0

ולדימיר בליאק: 45, מועדון ספורט באשדוד

ולדימיר בליאק:  אז אני רציתי קצת לחדד מה שאמר יורי לגבי כל הנושא הזה של הכשרות והכול

ולדימיר בליאק:  יורי שכח גם לציין מה זאת אומרת החדר נשק הזה, מה זה הכספות? אנחנו זה צעצועים, אנחנו לא צריכים כספות

ולדימיר בליאק:  אז ארונות

ולדימיר בליאק:  איזה ארונות? איך ייראה החדר? זה סורגים מבחוץ, סורגים מבפנים? פלדלת, לא פלדלת

ולדימיר בליאק:  את כל הדברים האלה זה מאוד מאוד חשוב לציין

ולדימיר בליאק:  כי בסופו של דבר זה איירסופט, אוקיי? איירסופט הוא יכול להתפורר

ולדימיר בליאק:  זאת אומרת, אם הוא עומד הרבה זמן בחום ואם המחסן, בוא נגיד ככה, חדר נשק או מחסן הם קרובים יותר מידי לים, אז יש לחות

ולדימיר בליאק:  והחומר הזה זה סגסוגת ברזל

ולדימיר בליאק:  אוקיי? הוא נרקב

ולדימיר בליאק:  אז אם לא יהיה נגיד או מזגן או איזה שהוא כמו מזג אוויר כזה, אקלים בתוך החנות או בתוך המחסן, אז זה נרקב ומתפורר

ולדימיר בליאק:  תוך שנה וחצי שנתיים של עמידה של כלי בלי פעולה שלו, הוא נרקב פשוט מהחומרים שלו, כן? כי עוד פעם, זה לא אלומיניום יצוק, כן? זה סגסוגת של חומרים

ולדימיר בליאק:  אוקיי? אבקת אלומיניום וממנו בנויים הכלים והם נרקבים

ולדימיר בליאק:  אז את כל הנושאים האלה צריך לדעת

ולדימיר בליאק:       עכשיו, האם בתוך המחסן הזה אנחנו צריכים, חדר נשק, כן? אנחנו צריכים לשים פועל

ולדימיר בליאק:  אוקיי? אם אנחנו צריכים לשים פועל, אז הוא צריך כמה שעות לשבת שם? 12 שעות, 20 שעות? אני לא יודע

ולדימיר בליאק:  עוד פעם, זה הוצאה של כספים

ולדימיר בליאק:       מחסן כזה יכול לעלות לבעל עסק 15,000-12,000 שקלים בחודש מינימום

ולדימיר בליאק:  כי זה מקום של 50 מטר מינימום מרובע

ולדימיר בליאק:  אוקיי? עם גלריה, בלי גלריה

ולדימיר בליאק:  עכשיו, איך אני מוציא, האם אני צריך להוציא עוד רישיון בנוסף כ-7(10)(א)

ולדימיר בליאק:  כן? כמו שיש לי למועדון

ולדימיר בליאק:  ואותו דבר אני אצטרך לעשות כנראה גם למחסן

ולדימיר בליאק:  אז עוד פעם אני צריך לעשות ביטוח

ולדימיר בליאק:  איזה סוג של ביטוח? אתם מבינים? כי הביטוחים האלה זה אם זה ביטוח אתגרי, אז זה מינימום 30,000-35,000 שקלים בשנה

ולדימיר בליאק:  זה עוד 3,000 שקלים בחודש

ולדימיר בליאק:  ועוד עובד או שני עובדים, תלוי כמה זמן האנשים האלה צריכים לקחת את הכלים שלהם

ולדימיר בליאק:  אוקיי? זו תחלופה של בני אדם שבאים לאותו מחסן ולקחת את הכלים שלהם לפעילויות אחרות

ולדימיר בליאק:  נגיד לנסוע ליורי או לנסוע לא משנה למי

ולדימיר בליאק:  לא משנה גם לאיזה שטח

ולדימיר בליאק:  אז כל הדברים האלה צריך לדעת

ולדימיר בליאק:  עוד פעם, כי זה הוצאות שנופלות עלינו

ולדימיר בליאק:  אוקיי? וגם אנחנו נצטרך אחרי זה להכריח את השחקנים

ולדימיר בליאק:  איך הם יעשו את הדברים האלה?     

צביקה פוגל: נכון מאוד

ולדימיר בליאק: אוקיי? ולפני הכול, לפני הכול, מה שאמרו חבריי, כן? זה אנשים צריכים להביא את הכלים למספור

ולדימיר בליאק:  אז אני צריך כבר עכשיו להכין את המקום הזה בשביל לאחסן את אלפי הכלים האלה

ולדימיר בליאק:  אוקיי? בשביל לעשות להם חריטה

ולדימיר בליאק:  אני נגיד בסדר, יש לי מכשיר, מכונת לייזר, רכשתי אותה לא מזמן

ולדימיר בליאק:  שם זה צ'יק צ'ק קורה המספור, אני פשוט רק מכניס אותם

ולדימיר בליאק:  אבל עוד פעם, זה זמן

ולדימיר בליאק:       עכשיו אני צריך שמירה 24/7, אני גם נמצא בתוך קניון, יש לי אותה בעיה כמו ליורי

ולדימיר בליאק:  גם לגיא יש אותה בעיה

ולדימיר בליאק:  אז אם אנחנו עכשיו, כאילו מי שנמצא בתוך קניונים, אם אנחנו חדר נשק

קריאה: גם אצלי זו בעיה

ולדימיר בליאק: גם אצלך זה אותה בעיה

ולדימיר בליאק:  אם אנחנו אומרים שאנחנו חדר נשק בפועל, כן? א זהו, זה בלגן נהיה

ולדימיר בליאק:  כי זה ביטוחים גם שיכולים לעלות 70,000-80,000 שקלים בשנה

צביקה פוגל: הערות חשובות מאוד

ולדימיר בליאק: כן

ולדימיר בליאק:  אז צריך איכשהו להגדיר את זה

ולדימיר בליאק:  ושאנחנו, אם אנחנו צריכים גם לשם להוציא 7,000-10,000 אבל זה לא מתקן שעשוע

ולדימיר בליאק:  זה צעצוע, זה מחסן כאילו

ולדימיר בליאק:  אתה מבין? כאילו זה דברים קטנים, פרטים קטנים שצריך, שאנחנו אחרי זה ניפול עליהם

ולדימיר בליאק:  ואז זה מתחיל להיות בלגן ואם אני לא עומד בתנאי של אותו מחסן, אז הם יכולים להגיד שאני לא עומד בתנאי בכלל של מועדון

ולדימיר בליאק:  אז אני לא אקבל שום אישור בכלל עד שאני לא אסדר פה

ולדימיר בליאק:  אבל איך אני יכול לסדר פה אם יש לי עוד בעיות שאני נתקל בהן?      אתה מבין? את כל זה צריך מתחילת הדרך לשבת, לעשות, לחשב איך אנחנו עושים את זה

ולדימיר בליאק:  איך אנחנו ביחד מגיעים למכנה משותף כמו שצריך ואז לכולנו יהיה טוב

ולדימיר בליאק:  ברור שאנחנו כולנו פה, אנחנו לא רוצים שיהיה זליגות של כלים

ולדימיר בליאק:  אוקיי, סבבה

ולדימיר בליאק:  הסבות, אני ראיתי איזה הסבות הוא הביא

ולדימיר בליאק:  זהו, פה זה כבר נגמר

ולדימיר בליאק:  אבל עוד פעם, זה שכלים, יש את האיירסופט בידיים הלא נכונות זה ידוע

ולדימיר בליאק:  אוקיי? יש גם כתבות ויש הכול

ולדימיר בליאק:  אז אנחנו מנסים למנוע את זה

ולדימיר בליאק:  אוקיי? אבל בצורה שעכשיו נתנו לנו את זה, ככה ב-"בום" זה יהיה קצת קשה

ולדימיר בליאק:  זה קשה הרבה יהיה

צביקה פוגל: אני מאוד מודה לך על הדברים האלה

צביקה פוגל:  במיוחד על המילה "ביחד"

ולדימיר בליאק: תודה

צביקה פוגל: כי זאת מילת המפתח, זה צריך להיות ביחד

ולדימיר בליאק: בשביל זה אנחנו פה כבר ארבע חמש שנים אנחנו כבר כל הדברים האלה

צביקה פוגל: עוד מישהו מהמועדונים רוצה לומר משהו? אתה מוכר לי מאיזה שהוא מקום

צביקה פוגל:  כן גיא, בבקשה

גיא יצחקי: שלום, גיא יצחקי, מועדון אלפא טקטיקל

גיא יצחקי:  אני רוצה להתייחס לדברים של הדוברים הקודמים

גיא יצחקי:  אני באמת ישבתי והקשבתי

גיא יצחקי:  קודם כל, לגבי נושא ההסבות, כמו שאנחנו אמרנו כל הדיונים, אנחנו לא מתווכחים עם העניין

גיא יצחקי:  אם יש הסבות, אין הסבות, אנחנו בהחלט חושבים שאם זה קיים, אנחנו מבינים שיש איזה שהיא תופעה, אנחנו רוצים באמת להסיר את זה מהשוק

גיא יצחקי:  זה אחד

גיא יצחקי:  אנחנו לא נגד, אנחנו תמכנו בעניין הזה

גיא יצחקי:  חשוב גם לנו, אנחנו אזרחים פה במדינה, שצריך - - - בזמן הנכון

גיא יצחקי:       דבר שני, לגבי סוגיית ירי, מה שהזכיר פה שלומי

גיא יצחקי:  אנחנו קצת היינו בתוך זה, אני בכוונה - - - אדוני יושב הראש, דיברנו עם האגף, עם המשטרה

גיא יצחקי:  מבחינתם כל הווריאציות של אותם כלים M4, מציין סוג מסוים, גז, זה, הכול ניתן להסבה

גיא יצחקי:  כך שזה לא משנה

גיא יצחקי:  אנחנו אומרים שכל עוד זה יהיה בידיים טובות, אנשים שאנחנו נגדיר אותם, אין צורך להוציא שום דבר מהחוק

צביקה פוגל: תודה רבה

קריאה: להשאיר אותם בחוק?     

גיא יצחקי: בוודאי

קריאה: לא, אני מעדיף שלא יישארו בחוק

קריאה:  כי ידוע לך שהם יזלגו למקום אחר

עדינה איפרח: זה לא עניין של ידוע

קריאה: חשמלי לא בסדר?     

צביקה פוגל: חברים, מותר גם בתוך בעלי המועדונים שיהיו דעות שונות

גיא יצחקי: מה שחשוב לי באמת לחדד, בגלל זה אני העליתי את הנקודה הזאת

גיא יצחקי:  הם מתייחסים לכל סוגי ה-M4, גם חשמליים, גם פיסט

גיא יצחקי:  הכול

גיא יצחקי:  לכן זה לא רלוונטי

גיא יצחקי:  כל מה שעובר עליהם ניתן להסבה

גיא יצחקי:  זה באמת 95%

צביקה פוגל: גיא, תודה רבה

צביקה פוגל:  היה חשוב מאוד גם ההערה שלך

צביקה פוגל:  גברתי, אני רואה שאת על קוצים, אז קדימה

עדינה איפרח: לא, דווקא לא על קוצים

עדינה איפרח:  ממש לא על קוצים

עדינה איפרח: לי קוראים עדי ואני בעלים של מועדון איירסופט פקטורי

צביקה פוגל: איפה?     

עדינה איפרח: מהצפון, מקריית ביאליק

עדינה איפרח:  היה חשוב לי מאוד לשמוע שסוף כל סוף הולכים להסדיר את מי הוא ומה הוא מועדון, שזה חשוב מאוד בעיניי

עדינה איפרח:  אני יכולה להגיד שכמועדון שנלחם על החיים שלו כבר שבע שנים כמעט, אני מדווחת על כל מי שעוסק באופן לא חוקי

עדינה איפרח:  התייחסו, לא התייחסו, אני לא ממש יודעת

עדינה איפרח:  אבל אני חייבת להגיד לישראל שאפו על ההקשבה

עדינה איפרח:  אני חושבת שזו פעם ראשונה שאני שומעת אותך ככה מתוך הקשבה עמוקה לכל הדברים שנאמרו בוועדות הקודמות, בעיקר על ידינו

עדינה איפרח:  הסכמתי לחלק מהדברים שאתה אומר

עדינה איפרח:  אבל תודה רבה על ההקשבה וככה על הרצון לבוא לקראתנו

עדינה איפרח:       גם אני, כמו שלומי, לא מעניין אותי כל מה שיכול להיות מוסב

עדינה איפרח:  לא מעניין אותי, לא רוצה אותם

עדינה איפרח:  מראש אני מוותרת עליהם

עדינה איפרח:  עם זאת, אתם צריכים להבין שאם המועדונים לא יהיו שותפים פעילים לתהליך הזה אתם לא תוכלו לקיים אותם

עדינה איפרח:  לא יהיה לאנשים לאן להחזיר

עדינה איפרח:  בכדי שאנחנו נוכל להמשיך להתקיים ההסדרה הזאת צריכה לעבור

עדינה איפרח:  ומה שכן מותר לייבוא ומה שכן מוגדר לספורט שיעבור רגולציה בהקלה

עדינה איפרח:  כי אני לא יכולה להמשיך להתקיים כלכלית

עדינה איפרח:  לא מסוגלת להמשיך להתקיים כלכלית

עדינה איפרח:  החוקים, הרגולציה לייבוא, לא למה שאסור, למה שמותר

עדינה איפרח:  הנהלים שמחייבים אותנו בהם הם לא הגיוניים למימוש

עדינה איפרח:  הם לא מאפשרים לי להתקיים

עדינה איפרח:  וכבוד יושב הראש, אני מועדון

עדינה איפרח:  התחזוקה שלי בחודש עולה 25,000 שקלים

עדינה איפרח:  יש לי שטחי לוחמה, יש לי מטווחי ירי

עדינה איפרח:  אני מועדון

עדינה איפרח:  לי, לחברי המועדון שלי, 3,542 במספר, אצלי 1,000 אנשים עוברים בחודש

עדינה איפרח:  1,000 אנשים מגיעים לשטחי הלוחמה שלי להילחם

עדינה איפרח:  אני צריכה בשביל זה ציוד

עדינה איפרח:  יש ציוד שאתם טוענים שהוא ניתן להסבה

עדינה איפרח:  עכשיו ברגע זה אני חותמת, לא רוצה אותו

עדינה איפרח:  אל תתנו לי אותו, לא אבקש אותו

עדינה איפרח:  כל מה שיש לי היום בחנות בואו תיקחו, תשברו עם זה את הראש, לא מעניין אותי

עדינה איפרח:  מה שכן מותר לייבא ומה שאני כן צריכה לשימוש היום יומי שלי, שגם פה תהיה רגולציה

עדינה איפרח:  שגם פה אנחנו נקבל מענה

עדינה איפרח:  כי גם זה כמעט בלתי אפשרי

עדינה איפרח:  גם אקדח גלוק שעולה 35 דולר שמתפרק לי אחרי שתי קבוצות, גם בשבילו אני צריכה להתרפס וגם בשבילו שאני צריכה לעמוד במיליון ואחד תקנים

עדינה איפרח:  וגם בשבילו כל הזמן נשללת לי היכולת לייבא

עדינה איפרח:       אני לא רוצה להלאות פה את הוועדה על מה שללו לי עכשיו רישיון ייבוא לחצי שנה

עדינה איפרח:  אבל כל בן אדם שיש דעת בראשו ישמע על מה שללו לי את הרישיון לחצי שנה לא יבין על מה

עדינה איפרח:  לא יבין על מה

עדינה איפרח:  אז אתם רוצים, לא רוצים את הכלים האלה? לא רוצה אותם

עדינה איפרח:  מוותרת עליהם, קחו אותם

עדינה איפרח:  לא מעניין אותי

עדינה איפרח:  אבל מה שכן, תנו לי לעבוד

עדינה איפרח:  תנו לנו לעבוד

עדינה איפרח:  אני על סף פשיטת רגל

עדינה איפרח:  ואני כבר אמרתי את זה בוועדה הקודמת

עדינה איפרח:  ואני מעסיקה 12 אנשים

עדינה איפרח:  חוץ מזה שאנחנו שלוש משפחות שמתפרנסות

עדינה איפרח:  אז יש ביטחון שאתם צריכים לדאוג לו? אני אתכם

עדינה איפרח:  גם אני דואגת לביטחון

עדינה איפרח:  עם זאת, הייתי שמחה מאוד לשמוע כמה רישיונות ייבוא ניתנו בשבע שנים האחרונות לכלים בעלי פוטנציאל להסבה מול עשרות האלפים שהוא טוען שיש בחוץ

עדינה איפרח:  אין הקבלה

עדינה איפרח:  אין הקבלה בין הרישיונות שניתנו למועדונים להביא כלים, שהם בעלי פוטנציאל להסבה לדבריהם, לבין עשרות האלפים שהוא טוען שיש בחוץ

עדינה איפרח:  אין קשר

עדינה איפרח:  תחפשו את המקום

עדינה איפרח:  מאיפה זה יוצא, מאיפה זה מגיע, מאיפה זה מוברח

עדינה איפרח:  ואנחנו המועדונים, תנו לנו לעבוד

עדינה איפרח:  תעשו לנו הסדרה

עדינה איפרח:  מה שתחליטו מקובל עלינו, אבל תנו לנו לעבוד

עדינה איפרח:  אנחנו בתוך התהליך הזה כבר ארבע שנים

עדינה איפרח:  שום עסק במדינת ישראל לא יכול להחזיק מעמד של התעמרות ארבע שנים

עדינה איפרח:  אף אחד

צביקה פוגל: עדי, תודה רבה

צביקה פוגל:  לא רק על הדברים החשובים שאמרת, גם הטון שאמרת אותם

עדינה איפרח: כי זה בוער בי

עדינה איפרח:  פעם אחר פעם

צביקה פוגל: עכשיו זה כואב גם לנו, תרתי משמע

עדינה איפרח: ועדה אחרי ועדה וכלום לא קורה

צביקה פוגל: עוד מישהו ממנהלי המועדונים? בבקשה

עמנואל לאיליאב: שלום, שמי עמנואל

עמנואל לאיליאב:  אני מייצג את מועדון "שוט פוינט"

עמנואל לאיליאב:  אנחנו רשת

עמנואל לאיליאב:  אחד הסניפים לאחרונה סגרנו, של 250 מטר

עמנואל לאיליאב:  מצטרף לחברתי עדי

עמנואל לאיליאב:  שאנחנו באמת, זועקים לעזרה

עמנואל לאיליאב:  אתם נותנים מתווה, סבבה

עמנואל לאיליאב:  מכבדים את זה והכול

עמנואל לאיליאב:  תנו לנו תקציב מהמדינה

עמנואל לאיליאב:  אתם רוצים כספות? תביאו לנו משהו

עמנואל לאיליאב:  אנחנו את הכסף שלנו כבר איבדנו בשנתיים האחרונות בוועדות

עמנואל לאיליאב:  באמת

עמנואל לאיליאב:  אם זה היה משהו שיש בעיה לאומית למדינת ישראל, תוך 48 שעות, כמו בוועדה הקודמת, היו סוגרים, נועלים אותנו

עמנואל לאיליאב:  אבל זה נגרר לשנתיים

עמנואל לאיליאב:  אנחנו בינתיים מדממים

עמנואל לאיליאב:  אין לנו את היכולת הכלכלית

עמנואל לאיליאב:  כמו שהיא אמרה, גם שלגבי כל האישורים, מקבלים טיפין טיפין

עמנואל לאיליאב:  לא יודעים

עמנואל לאיליאב:  אין לנו משהו מוסדר

עמנואל לאיליאב:  סתם דוגמה, אם מועדון חמש שנים בתחום מגיע לו 700 כלים, סתם דוגמה

עמנואל לאיליאב:  אז אני יודע מה היכולות שלי

עמנואל לאיליאב:  אם יש לי חברי מועדון, על כל חבר מועדון מגיע לי חמישה כלים

עמנואל לאיליאב:  אני רוצה בבדידים

עמנואל לאיליאב:  אין את זה היום

עמנואל לאיליאב:  זה הכול תחת השיקול של משרד הכלכלה

עמנואל לאיליאב:  יאמר לזכותה של ריקי, באמת היא מתחשבת והכול

עמנואל לאיליאב:  באמת

עמנואל לאיליאב:  אבל צריך להיות איזה שהיא הסדרה מסוימת

עמנואל לאיליאב:       אנחנו לא רוצים

עמנואל לאיליאב:  עד היום שמענו בערוצי חדשות, כל מה שקשור, אם זה קפיץ, אם זה אקדח הזנקה, הכול איירסופט, איירסופט

עמנואל לאיליאב:  זה לא הגיוני

עמנואל לאיליאב:  אנחנו מוכנים להסדיר את החוק

עמנואל לאיליאב:  אנחנו לא רוצים

עמנואל לאיליאב:  בוועדה הקודמת, ישראל תזכיר לי, תקן אותי אם אני טועה

עמנואל לאיליאב:  כששאלו אותך בוועדה האם היו מסט"בים שנתפסו על 40 כלים בחוץ או על 300,000 כלים? לא נתפס מספר אחד של מועדון

עמנואל לאיליאב:  אז כמו שהיא אמרה, אז לא אצלנו

עמנואל לאיליאב:  יש הברחות, הרבה הברחות

עמנואל לאיליאב:  הנה, לאחרונה ראינו שמגרוזיה, מבטומי, עם אקדחי ההזנקה

עמנואל לאיליאב:  צריך לפעול

עמנואל לאיליאב:  אבל אם אני מייבא את זה כצעצוע מסוכן, אני לא מוכר אותו להסבה

עמנואל לאיליאב:  אז מקובל

עמנואל לאיליאב:  כל העניין הזה של הכספות ולעשות עכשיו חלוקה בין משרד הכלכלה לבט"ל אני חושב שזה משגע

עמנואל לאיליאב:  זה כסף כפול שהולך להישפך

עמנואל לאיליאב:  גם רישיון עסק 7(10)(א) הוא לא זול

עמנואל לאיליאב:  חבר הכנסת, יושב ראש הוועדה

עמנואל לאיליאב:  זה לא זול

צביקה פוגל: אני יודע

עמנואל לאיליאב: וכמו שרוצים שאנחנו נשים כספות, זה לא הגיוני

עמנואל לאיליאב:  איזה קניון יאשר לנו לעשות דבר כזה? ואם, אני בדרום נמצא, בבאר שבע

עמנואל לאיליאב:  אם אני אצא מהקניון, אתם יודעים מה יקרה

עמנואל לאיליאב:  נכון? אני לא רוצה כל שני וחמישי לקבל פריצות למקום מהבדואים

עמנואל לאיליאב:  אני אומר לכם אמיתי, הכי גלוי

עמנואל לאיליאב:  אם הם פורצים לבסיסים שלנו, אז מה אתם מצפים ממני? אני לא יכול להעמיד זה, זה מאות אלפים בשנה על כלום

עמנואל לאיליאב:  על זה שבאמת, תסלחו לי, מרגיש לי שמנסים לחנוק אותנו, לחנוק אותנו, להדק את זה ואז יסגרו את זה

עדינה איפרח: בדיוק

עמנואל לאיליאב: אני מרגיש לי שאף אחד לא רוצה לעשות את העבודה שלו, תסלחו לי מראש שאמרתי את זה

עמנואל לאיליאב:  מרגיש לי

עמנואל לאיליאב:  כי אם אני מנסה להציל את המועדון שלנו, וכל אחד מהחבר'ה שיושבים פה, אז אני חושב שאנחנו עושים את המאמצים

עמנואל לאיליאב:  ספגנו מאות אלפי שקלים בשנתיים האחרונות

עמנואל לאיליאב:  סגרנו מועדונים, סגרנו מקומות

עמנואל לאיליאב:  ספגנו

עמנואל לאיליאב:  אז אני רוצה שבאמת יהיה פה איזה מתווה שהוא נכון

עמנואל לאיליאב:  ולא להלביש עלינו כספות וזה, ועוד בירוקרטיה ועוד בירוקרטיה

עמנואל לאיליאב:  אין לנו את התקציב לזה

צביקה פוגל: הנקודה ברורה

עמנואל לאיליאב: ואנחנו רוצים שיגדירו איירסופט כאיירסופט

עמנואל לאיליאב:  ולא אקדחי הזנקה באיירסופט

עמנואל לאיליאב:  ולהראות לנו, כמו חבר הכנסת, עד היום לא ראינו כלי יורה מוסב

עמנואל לאיליאב:  רק שתדע

עמנואל לאיליאב:  ואם הייתי רוצה לייבא מראש פלילי, הייתי עושה מחרטות לייזר ל-6 מ"מ כמו שהוא הראה לי, והייתי מכניס את זה דרך קונטיינרים

עמנואל לאיליאב:  סתם לצורך הדוגמה

עמנואל לאיליאב:  אז לזה לא מתייחסים

עמנואל לאיליאב:  וזה סגסוגת אלומיניום

עמנואל לאיליאב:  ומנסים פשוט לטרפד אותנו, זו ההרגשה היחידה

צביקה פוגל: חבל, אבל זו בדיוק המטרה של הדיונים

עמנואל לאיליאב: אנחנו מוכנים לתת יד

עמנואל לאיליאב:  כל המועדונים אני מאמין שרוצים לתת יד

עמנואל לאיליאב:  צריכים מסט"בים, נעשה מסט"בים

עמנואל לאיליאב:  חץ וקשת אפשר להחזיק בבית

עמנואל לאיליאב:  על איירסופט אנחנו עושים סרטים? כאילו, אני לא מבין, באמת

עמנואל לאיליאב:  חץ וקשת אני משפד בן אדם עם זה

צביקה פוגל: תודה רבה עמנואל

עמנואל לאיליאב: תודה רבה

צביקה פוגל: דברים חשובים

צביקה פוגל:  חברת הכנסת שרן השכל, את רוצה להגיד משהו? אני שמח שהצטרפת, תודה

שרן השכל: אני לא

צביקה פוגל: אבל מתי שתרצי, הזכות שמורה לך

שרן השכל: תודה

צביקה פוגל: מישהו נוסף? בבקשה נאווה, ראיתי שאת לא על קוצים, אבל כן, בבקשה

נאוה זקן: שלום אדוני יושב הראש

נאוה זקן:  אני נאוה, אני סמנכ"לית אכיפה במשרד הכלכלה

נאוה זקן:  יושב ראש הוועדה לצעצועים מסוכנים מזה כ-4

נאוה זקן: 5 שנים

נאוה זקן:  אל תשאל אותי איך זה צעצוע מסוכן, זה, אני קצת, כשנכנסתי לתפקידי לפני 4

נאוה זקן: 5 שנים אני מודה ומתווה, קצת הייתי בהלם ממה שקיבלתי, מהירושה שקיבלתי

נאוה זקן:       אני רוצה להזכיר לכולם שאנחנו מדברים על חוק הפיקוח על מצרכים ושירותים

נאוה זקן:  זה משהו שהיה לפני הרבה מאוד שנים, עם צו פיקוח מ-1996 שאמרו שמשרד הכלכלה בזמנו, משרד התמ"ס, כן? עבר את גלגוליו לפי שמות, יטפל בנושא של צעצועים מסוכנים

נאוה זקן:  והצעצועים המסוכנים היה בעצם הגדרה שבעולם, אגב, היא לא נמצאת

נאוה זקן:  בהגדרה שבעולם זה toy safety

נאוה זקן:  שזה צעצוע בטוח

נאוה זקן:  זה בכלל לא צעצוע מסוכן

נאוה זקן:  רק אצלנו בישראל המציאו את הנושא של צעצוע מסוכן

נאוה זקן:       ובאמת, מהסקירה שעשינו בעולם רצינו לדעת מה זה בעצם הצעצועים האלה, מה עושים איתם? ואני אומרת לך שאחרי שנתיים בתפקיד החלטנו שאנחנו נעשה איזה שולחן עגול יחד עם המל"ל, משרד הבט"ל, יחד עם כל המשרדים האחרים, משרד התחבורה, משרד לאיכות הסביבה

נאוה זקן:  והיו שתי ועדות מאוד מאוד חשובות: אחת הייתה על נושא של דמוי כלי ירייה, שפה אנחנו דנים עליה כאן

נאוה זקן:  והשנייה הייתה הנושא של חזיזים ונפיצים

נאוה זקן:  כל הנושא של הכוורות בכינון הישיר שעושים היום גם על החיילים שלנו וגם על אזרחים

נאוה זקן:  אז התקדמנו דווקא בשתי הוועדות והייתה החלטת ממשלה 549 שאמרה שאנחנו נשב ביחד ונראה מה אנחנו עושים עם הכלים האלה

נאוה זקן:  והכלים האלה, כמו שאמרה חברתי סיסו ממשטרת ישראל, היא ציינה, היא לא אמרה לך, שאנחנו יכולים להגיד את זה, כי זה פורסם בכלי התקשורת, אז רצחו את השוטר עוזי קילמה והיה את משפחת מנקין

נאוה זקן:  והיה לנו אירוע, האירוע שהיה בבני ברק

נאוה זקן:  וכל האירועים האלה הם לא באו סתם

נאוה זקן:  זה היה כלים של איירסופט, שמשטרת ישראל במז"פ, אגב, לנאוה אין מעבדת נשק

נאוה זקן:  אז אל תחשדו בי שאני אמרתי משהו

נאוה זקן:  לי אין כזה דבר

נאוה זקן:  החברים מהמז"פ בדקו את זה והחליטו שהנשק הזה הוא נשק מסוכן

נאוה זקן:       אגב, אני רוצה להגיד לכבוד יושב הראש שלפני שנתיים אנחנו רצינו להעביר חוק צעצועים מסוכנים ומי שבעצם נפלה החלטה, עידו אולי זוכר את זה, נכון? ארבע שנים? אנחנו נהנים, מה אני אגיד לך? לפני ארבע שנים

נאוה זקן:  אגב, החוק עומד היום להעביר אותו מחדש

נאוה זקן:  למה זה נעצר? בגלל האיירסופט

נאוה זקן:  כי אמרנו שהנשקים האלה זה לא רק בגלל, ויסלחו לי פה חברי המועדון, שאני מאוד מכבדת את מה שאמרתם

נאוה זקן:  אני חושבת שאתם צודקים במאה אחוז

נאוה זקן:  צריך לשבת אתכם אחד לאחד, זה גם מה שאמרנו, ולהגדיר מה צריך לעשות

נאוה זקן:  הנושא הזה של הנשקים האלה הגיעו גם למעשי פשיעה

נאוה זקן:  לא רק זה

נאוה זקן:  כשאתה הולך ויש לך אקדח גלוק ביד, אז זה נראה ממש

נאוה זקן:  אפילו המשקל שלו, אגב, אתה תפסת אותו הרגע

נאוה זקן:  המשקל שלו זה אותו דבר

נאוה זקן:  וזה מדהים שאת הדבר הזה אנחנו, משרד הכלכלה מבקש להוציא

נאוה זקן:       לצערי, ואני אומרת לצערי, אני לא פופולרית בדברים שלי עכשיו

נאוה זקן:  אני מבקשת שלא תכעסו עליי

נאוה זקן:  העמדה שלנו של המשרד הייתה או להעביר את הכול, את כל האיירסופט, או להשאיר

נאוה זקן:  אין דבר כזה חצי חצי

נאוה זקן:  אי אפשר ששני משרדים יעשו רגולציה על המועדונים האלה

נאוה זקן:  אי אפשר

נאוה זקן:  פשוט אי אפשר

נאוה זקן:  יש גם החלטת ממשלה על הסרת הרגולציה

נאוה זקן:  לא יכול להיות שיגידו שבגלל שאין לנו כוח אדם ואין לנו פה ואין לנו שם

נאוה זקן:  משרד ממשלתי, אני מייצגת את משרד הכלכלה

נאוה זקן:  ואמר אדוני יושב הראש בפתח דבריו 'אני רוצה שזה ייושם'

נאוה זקן:  אני ראיתי שפנית, בקשב רב הקשבתי, שצריך לראות שזה ייושם

נאוה זקן:  אנחנו, משרד הכלכלה, אומרים את הדבר הבא: אי אפשר שנאוה עכשיו תיכנס, שלומי דיבר פה על האקדחים הקטנים ועל רובה הסער

נאוה זקן:  הגדולים בעצם שהם ברי הסבה

נאוה זקן:  אז יש בחוק הזה ברי הסבה ולא ברי הסבה

נאוה זקן:  אז מה עשינו בזה? אז נאוה תבוא לבקר את שלומי וישראל יבוא גם לבקר את שלומי

נאוה זקן:  עכשיו, נאוה תבקש משלומי מספר דברים וישראל יבקש גם מספר דברים

נאוה זקן:  ולכן אני חושבת, ואני אמרתי את זה בכל הוועדות, אפשר לפתוח את הפרוטוקולים, ולהגיד חבר'ה, תחליטו, או במשרד הזה או במשרד הזה

נאוה זקן:  אי אפשר לשגע אותם ואי אפשר להגיד להם, ואי אפשר להגיד להם להוציא גם כסף

נאוה זקן:       עכשיו, אל תשכחו שזה גם ענף ספורט

נאוה זקן:  בסוף אנשים רוצים לבוא וליהנות

נאוה זקן:  ובסוף אנשים רוצים לבוא ולשחק עם הדבר הזה

נאוה זקן:  וצריך רק פשוט לחשוב מה אנחנו עושים

נאוה זקן:  אל תשכחו שיש לנו גם מלחמה על הנשקים האמיתיים שנמצאים בחוץ

נאוה זקן:  בואו, אנחנו קצת, צריך לשים את הדברים בפרופורציות

נאוה זקן:  אני יודעת שאני לא, אנשים לא יאהבו את זה סביב השולחן, אבל אני חושבת שזו האמת

נאוה זקן:  צריך ללכת עם האמת ולהגיד אותה

נאוה זקן:  להגיד אותה בקול רם

נאוה זקן:  אנחנו רוצים הסדרה

נאוה זקן:  אנחנו משרד שרוצה הסדרה

נאוה זקן:  אנחנו נעזור בהסדרה

נאוה זקן:       ישראל הציג לפני כמה דקות את המתווה

נאוה זקן:  במתווה של החצי שנה, סליחה, אני לא הפרעתי לכם

נאוה זקן:  תאמינו לי, אני לא הפרעתי

נאוה זקן:  ישראל הציג פה את המתווה

נאוה זקן:  ויש פה חצי שנה שהוא פרק זמן קצוב

נאוה זקן:  זאת אומרת ששני המשרדים יצטרכו לעבוד על אותו נוהל אכיפה

נאוה זקן:  שני המשרדים יצטרכו להגיע לאותם מקומות

נאוה זקן:  ואנחנו רוצים לחשוב שזה לא צריך לקרות

נאוה זקן:  כך אני חושבת

נאוה זקן:  זאת הדעה שלי

נאוה זקן:       זהו, אני חושבת שהקפתי הכול

נאוה זקן:  כן, הייבוא

נאוה זקן:  ייבוא אני תן לחברה שלי ריקי לטפל בייבוא

נאוה זקן:  תודה רבה אדוני יושב הראש

צביקה פוגל: תודה רבה לך נאוה על הדברים החשובים האלה

צביקה פוגל:  ריקי? בבקשה

ריקי מימון: אז כמובן שאני מצטרפת לכל דבריה של נאוה

ריקי מימון:  כי אנחנו עובדים בהלימה משותפת, בשיתופי פעולה, יחד עם כל החברים הנוספים

ריקי מימון:  הרבה עם אתי, הרבה עם המל"ל

ריקי מימון:  אז הנתונים שישראל קצת הציג הם קצת שונים מהמציאות

ריקי מימון:  אני כן רוצה להציג פה קצת נתונים שיש בידינו משנת 2018

ריקי מימון:  משנת 2018 ניתנו 1,616 כלים לכלל המועדונים שהיו

ריקי מימון:  היום אנחנו מדברים על 16 מועדונים

ריקי מימון:  בחלקם יש גם סוחרי נשק

ריקי מימון:  לידיעת היושבים בשולחן פה

ריקי מימון:  בשנת 2019 ניתנו 1,822 כלים

ריקי מימון:  בשנת 2020 – 1,122 כלים

ריקי מימון:  בשנת 2021 ניתנו 2,214 כלים

ריקי מימון:  בשנת 2022 ניתנו 1,219 כלים

ריקי מימון:  והיום אנחנו עומדים על מצב של כ-800 כלים שניתנו עד כה

ריקי מימון:  חלק מהיבואנים לא יכלו לקבל את הרישיונות שהם ביקשו, מהליכים מסוימים, שאני לא יכולה להרחיב פה

ריקי מימון:  חלק מכיוון שיש מידע כזה או אחר, שהם בהליכי בירור

ריקי מימון:  זה הכמויות הנכונות

ריקי מימון:  אנחנו מדברים על בגדול כ-9,000 כלים שניתנו משנת 2018 ועד היום בפועל

ריקי מימון:       אז אני לא יודעת מאיפה עשרות אלפי הכלים, אבל אלה הנתונים המדויקים

ריקי מימון:  יש מערכת ממוחשבת

ריקי מימון:  זה לא נתונים שאני המצאתי, אלא נתונים מוכחים שניתן לראותם ולהציג בפניכם

צביקה פוגל: נתונים חשובים מאוד

צביקה פוגל:  תודה ריקי

צביקה פוגל:  עוד מישהו? כן, בבקשה

צביקה פוגל:  שם וכתובת

איציק צ'יפרוט: איציק צ'יפרוט, מהעמותה לקידום תרבות הנשק בישראל

איציק צ'יפרוט:  אני רוצה רק להתחיל במה שכאן סיימה ריקי להבין

איציק צ'יפרוט:  מה שאני מבין פה שיש לנו בעצם ירידה ברישיונות הייבוא והעלייה בפשיעה שמתבצעת בכלים האלה

איציק צ'יפרוט:  מה שאנחנו מבינים שוב, שהמקור הוא לא באמת בייבוא החוקי, לא במועדונים

איציק צ'יפרוט:  וכמו שציין כאן האגף, ואני שמח לשמוע, שהשחקנים הם לא באמת החשודים המיידיים באירוע הזה ואנחנו מבינים שזאת לא הבעיה שלנו

איציק צ'יפרוט:       אני רוצה לציין עוד משהו

איציק צ'יפרוט:  כל מי שנמצא כאן בחדר נמצא מתחום האיירסופט

איציק צ'יפרוט:  אני היחיד שמגיע מתחום הנשק החם

איציק צ'יפרוט:  מהסיבה, ואמרתי את זה גם בוועדה בגלגול המקורי שלה, שהוכנסו לחוק הזה סעיפים שנוגעים לנשק חם

צביקה פוגל: אתה רוצה להגיד שאני לא מקורי?      

איציק צ'יפרוט: חלילה

איציק צ'יפרוט:  אבל כשהתחלנו לדון בוועדה הקודמת, אז באמת הוכנסו ככה שלושה סעיפים בדלת האחורית והם נשארו לצערי גם בחוק הזה

איציק צ'יפרוט:  ולכן אני נמצא כאן שוב, במקביל לתמיכה שלי גם בענף האיירסופט

איציק צ'יפרוט:  שאגב, גיליתי אותו באותה ועדה, כשאני הגעתי לטפל באותם שלושה סעיפים שמעתי באמת את החברים מדברים מדם ליבם וצועקים וזועקים באמת

איציק צ'יפרוט:      מה שלצערי הבנתי זה שהצעת החוק הלכה לכיוון שהיה מאוד דרקוני

איציק צ'יפרוט:  למעשה לא היא רצתה לאפשר לחלוטין את קיום התחביב, העיסוק, הספורט

צביקה פוגל: שנייה, תן לדוד לשבת, כי הוא מושך המון תשומת לב

צביקה פוגל:  בבקשה, תמשיך איציק

איציק צ'יפרוט: ולכן בחרתי לנסות ולעזור ולהיכנס אפילו כסוג של מתווך לתוך האירוע הזה, כדי באמת לנסות לפתור אותו בצורה שגם תאזן, כמו שאמרנו, את הצורך הברור בביטחון המדינה

איציק צ'יפרוט:  שאף אחד פה לא חולק עליו ולא מנסה לפגוע בה חלילה

איציק צ'יפרוט:  ומצד שני, לאפשר ולאזן את קיום התחביב הזה ולאפשר לאותם שחקנים שהם שחקני הליבה שאמת עוסקים בזה באופן יום יומי

איציק צ'יפרוט:  הנה, אני מצהיר, אני לא אחד כזה למשל

איציק צ'יפרוט:  שבאמת יוכלו להמשיך ולשחק באופן חופשי בתחביב שלהם מבלי לטרטר אותם או למעשה למנוע ולבלום את זה לגמרי

איציק צ'יפרוט:  ואני שמח על המתווה הזה שהוצע כאן

איציק צ'יפרוט:  שאני מודה גם על זה שהיינו שותפים לו, להבנה שלו ולכתיבה שלו

איציק צ'יפרוט:  ישראל, תודה על הנכונות ועל הפתיחות

איציק צ'יפרוט:       אני גם שמעתי פה את חילוקי הדעות והוויכוחים בין האנשים

איציק צ'יפרוט:  אז אני שמח על זה

איציק צ'יפרוט:  כי בוועדה הקודמת זה בכלל לא עלה על הפרק

איציק צ'יפרוט:  זאת אומרת היה 'לא' וזהו

איציק צ'יפרוט:  אז עכשיו עוד אפשר לדבר על מה כן, ואיך וכמה

איציק צ'יפרוט:  ואני חושב שזה חשוב

איציק צ'יפרוט:  כי נמצאים כאן גופי הביטחון, שתפקידם לשמור על ביטחון ישראל

איציק צ'יפרוט:  תפקידם לא לעסוק בספורט ובתחביבים ולאפשר

איציק צ'יפרוט:  אבל תפקיד הבית הזה, הוועדה הזאת, הוא כן למצוא את האיזון הזה וכן לראות איך שומרים על הביטחון מצד אחד ומאפשרים את קיום התחביב הזה מהצד השני

איציק צ'יפרוט:  ולכן כל הדיון הזה כאן הוא משמח

איציק צ'יפרוט:  כולל האפשרות שעלתה כאן, ואני מבין שעיקר ההתנגדות שאני שומע כאן מחברים היא בנושא אחסון הכלים ויצירת חדרי הנשק האלה, בצורה כזו או אחרת

איציק צ'יפרוט:  אז חשוב להגיד שישראל גם ציין את זה, שזו תהיה אפשרות שתוצע למועדונים

איציק צ'יפרוט:  מועדון שירצה לעשות את זה ולנצל את הפוטנציאל הכלכלי שבמהלך, יוכל לעשות את זה

איציק צ'יפרוט:  ומי שלא יכול לעשות את זה או לא מעונין בזה, זה בסדר

איציק צ'יפרוט:  זאת אומרת, יהיה מי שיקלוט את הכלים, יהיה מי שלא יקלוט את הכלים

איציק צ'יפרוט:  יאמר לזכות ישראל שהוא גם אמר, גם בוועדה הקודמת, סליחה שאני שוב חוזר אליה

איציק צ'יפרוט:  שגם אם המועדונים יחליטו שאף אחד מהם לא רוצה לקלוט את הכלים האלה, בסופו של דבר הוא ייצא לאיזה שהוא מכרז עם ספק שהוא יקלוט את הכלים והמועדונים יוכלו להמשיך להתקיים כמועדונים בלבד, ללא צורך הזה לאסוף את הכלים ולאחסן אותם

איציק צ'יפרוט:  במידה ולא יהיה את הרצון לעשות את זה

איציק צ'יפרוט:  מי שירצה לעשות את זה, יוכל לעשות את זה

איציק צ'יפרוט:       עוד דבר שאני רוצה להגיד לגבי מה שאמרה כאן נאוה, שאגב, הייתי שמח לצרף אותה אלינו לעמותה אחרי ששמעתי אותה

נאוה זקן: אסור לי, אני עובדת מדינה

איציק צ'יפרוט: אני הצעתי

איציק צ'יפרוט:  בכל מקרה, הסיפור כאן של שני משרדים הוא סיפור שהוא מורכב

איציק צ'יפרוט:  הקושי הכבד, העול הכלכלי הוא ברור

איציק צ'יפרוט:  זה איזה שהוא מהלך שנכפה כאן למעשה

איציק צ'יפרוט:  מאחר והכלים האלו הוגדרו ככלים שהם מסוכנים יותר, ניתנים להסבה יותר

איציק צ'יפרוט:  אנחנו כבר לא באירוע שאנחנו מתווכחים ודנים בזה

איציק צ'יפרוט:  גם החוק להבנתי לא הולך לדון בחשמל כן, גז לא

איציק צ'יפרוט:  אלא פשוט יקבע, שהשר יוכל לקבוע בצו מה כן ומה לא

איציק צ'יפרוט:  ולכן הוויכוח הטקטי עכשיו על מה כן ומה לא נראה לי קצת פחות רלוונטי

איציק צ'יפרוט:  אבל מכאן מגיע הצורך הזה למעשה לחלק את זה לשני משרדים

איציק צ'יפרוט:  ואני חושב שלקחת את כל הכלים איך שהם ולהכניס אותם לתוך אגף רישוי כלי ירייה למעשה יכביד עוד יותר על המועדונים, מאחר ואגף כלי ירייה בנוי להתעסק בכלי ירייה

איציק צ'יפרוט:  והרגולציות שלו הן חמורות ומחמירות

איציק צ'יפרוט:  ולכן מראש לקחת את אותם אקדחי 35 דולר שאתם מדברים עליהם ולהחיל עליהם את הרגולציה של ישראל – אני לא בטוח שזה משהו שהמועדונים היו רוצים

איציק צ'יפרוט:  צריך להבין עד הסוף מה המשמעות של האירוע הזה

איציק צ'יפרוט:  ובסוף מדובר ב-toy safety היא קראה לו, צעצוע מסוכן בעברית, הוא נפל בתרגום

צביקה פוגל: צעצוע בטוח

איציק צ'יפרוט: צעצוע בטוח ובעברית צעצוע מסוכן

איציק צ'יפרוט:  ולכן אני חושב שבאמת צריך למצוא את דרך המלך איך לאפשר למועדונים להתנהל גם כמועדונים, כמו המטווח של אורי, ולאפשר לו את הירי המזדמן הספונטני וגם לאפשר למועדונים להחזיק כמה מועדונים

איציק צ'יפרוט:  וגם במקביל לרשות את הכלים שאנחנו מבינים שהם יותר מועדים לפורענות בצורה כזו או אחרת

איציק צ'יפרוט:       לגבי הסעיפים שנוגעים אלינו, לנשק החם, אני אתייחס אליהם כשנדון בהם סעיף סעיף

איציק צ'יפרוט:  אני רק אגיד שההצעה המקורית גם הייתה דרקונית יותר, היא כבר מרוככת יותר

איציק צ'יפרוט:  אבל אני עדיין חושב שצריך לראות איך אנחנו הולכים כאן טיפה יותר בזהירות כדי לא לפגוע באוכלוסייה שומרת החוק

איציק צ'יפרוט:  גם זה צוין כאן בהתחלה, לא לחפש מתחת לפנס את אותו חייל שלא חידש את רישיון הנשק שלו כי הוא נכנס לקניון עם חוגר ולא עם רישיון נשק

איציק צ'יפרוט:  או אותו שוטר שמציג את תעודת השוטר שלו

איציק צ'יפרוט:  שאגב, החיילים והשוטרים הם שחקני האיירסופט גם בחלקם

איציק צ'יפרוט:  היה כנס כזה שקיים אותו גיא לפני פחות מחודש

איציק צ'יפרוט:  ראינו את הקהל שהגיע

איציק צ'יפרוט:  הגיעו לשם נגדים וקצינים בצה"ל במדים, הגיעו שוטרים במדים, שהם שחקני איירסופט

איציק צ'יפרוט:  כמו שאמרו פה החבר'ה, הם חלק מהמערכת הזאת

איציק צ'יפרוט:  זאת אומרת, היא מייצגת את כל מגוון החברה

איציק צ'יפרוט:  בין אם זה אזרחים ובין אם זה אנשי כוחות הביטחון

איציק צ'יפרוט:  וזה בסדר

איציק צ'יפרוט:  זה יפה דווקא לראות שזה קורה ביחד

איציק צ'יפרוט:  אז כן צריך לראות איך מאזנים את זה ולא פוגעים באותו שוטר שלא חידש, כי הוא לא יודע

איציק צ'יפרוט:  הרי היום האגף מגיע ובאמת נותן איזה שהיא תזכורת ושולח S

איציק צ'יפרוט: M

איציק צ'יפרוט: S ומודיע

איציק צ'יפרוט:  אבל אני מזכיר, כשהצעת החוק הזאת נכתבה זה לא היה המצב

איציק צ'יפרוט:  לא היינו מקבלים את ה-S

איציק צ'יפרוט: M

איציק צ'יפרוט: S, המכתבים עדיין היו מגיעים בדואר ישראל

איציק צ'יפרוט:  זה דברים שנכנסו לאט לאט לאור הצורך שלנו

איציק צ'יפרוט:  ופה גם המקום להודות לאגף שבאמת לוקח את זה ונותן ומתזכר את האנשים היום ב-S

איציק צ'יפרוט: M

איציק צ'יפרוט: S

איציק צ'יפרוט:  אבל היום זה המצב, אנחנו מקבעים כאן משהו

איציק צ'יפרוט:  מחר הכול יכול לחזור אחורה ואנחנו נמצא את עצמנו שוב פוגעים באוכלוסייה שאנחנו לא מעוניינים לפגוע בה

איציק צ'יפרוט:       כנ"ל בנושא סמכויות הפיקוח שכאן

איציק צ'יפרוט:  המלצת המשטרה לקבע אותה כמחייבת

איציק צ'יפרוט:  אני באמת ארחיב על זה כשנגיע לסעיפים ואני אגיד איפה זה מפריע לי באמת ואיך אפשר למצוא את הדרך לאזן את זה

איציק צ'יפרוט:  ותודה רבה, שוב, על קיום הדיון הפתוח הזה

צביקה פוגל: תודה רבה לך על ההתייחסות הזאת, איציק

ערן טל: נעים מאוד, ערן טל, אני מנהל תחום איירסופט בלשכת המסחר

ערן טל:  ובאמת אני רוצה לומר דווקא נתחיל בנימה חיובית

ערן טל:  כי בדרך כלל אנחנו באים, צועקים, המצב בדרך כלל הרגולטור לא מקשיב

ערן טל:  ודווקא אני רוצה לומר באמת לישראל ולחבר'ה של השר, תשמעו, נעשתה כאן עבודה

ערן טל:  דיברו איתנו, יש התקדמות

ערן טל:  הדברים עדיין, יש הרבה יותר רב הנסתר על הגלוי מה שנקרא

ערן טל:  ולכן אני כן אבקש מבחינה פרקטית עדיין לא להגיע לרמת ההצבעות

צביקה פוגל: לא, לא, לא

צביקה פוגל:  זה לא יקרה היום, אתה יכול להיות רגוע

ערן טל: אוקיי

ערן טל:  שמע, גם הנוסח הנוכחי פורסם אתמול בערב

ערן טל:  מה הספקנו כבר לעבור? יש כמובן רצון אמיתי מכל צד, בעלי העסקים בתחום, להסדיר את הנושא

ערן טל:  תבינו שמדובר באמת בתהליך של ארבע שנים

ערן טל:  ארבע שנים שעבדנו

ערן טל:  בהתחלה מול הרשות המוסמכת, אחר כך מול המשרד לביטחון פנים, המשרד לביטחון לאומי

ערן טל:  ולצערנו באמת גם עסקים נסגרו בתקופה הזאת

ערן טל:  אחד העסקים הגדולים יותר בארץ נסגר בגלל צו איסור ייבוא שהוזכר קודם

ערן טל:       לכן באמת אני רוצה לומר שבאמת אנחנו מודים קודם כל על הנכונות ועל ההקשבה

ערן טל:  עצם העובדה, שוב, יש עוד הרבה דברים לעשות כאן

ערן טל:  עוד לא ראינו הוראות, עוד לא ראינו טיוטות של תקנות

ערן טל:  זה דברים שצריכים לקחת בחשבון לפני שמגיעים לחקיקה הסופית ובסופו של דבר לרמת היישום

ערן טל:  אני כן מעריך, כמו שאנחנו יודעים עד היום, שלוקחים את העמדה שלנו בחשבון, משתפים איתנו פעולה

צביקה פוגל: בוודאי

ערן טל: אבל באמת להיות זהירים עם ההצבעות ובאמת לתת לנו קודם כל למצות את כל השיח סביב הנוסח הקיים הנוכחי

ערן טל:  שוב, זה לא הנוסח שהוצג לפני כמה שנים

ערן טל:  וזהו, תודה

צביקה פוגל: אני לא מבטיח לך שאני אקבל את דעתך, אני מבטיח לך שאני אתן לך להתייחס לכל סעיף

ערן טל: תודה

צביקה פוגל: משרד המשפטים, בבקשה

אורן ורדי: אורן ורדי, אני גם מהעמותה לקידום הנשק בישראל, יחד עם איציק צ'יפרוט

אורן ורדי:  אני גם בא מתחום הנשק החם, אבל אני גם שחקן איירסופט די הרבה זמן, 15 שנים

אורן ורדי:  ואני רק אגיד משהו בשם השחקנים

צביקה פוגל: או-אה, זה חשוב

אורן ורדי: נכון

אורן ורדי:  לדעתי אני הקול היחיד של השחקנים ממש

אורן ורדי:  אז אנחנו השחקנים המקצועיים זה כמה אלפי שחקנים בארץ

אורן ורדי:  ומאוד חשוב לנו הנושא של ההחזקה הפרטית, שעכשיו סוף סוף אנחנו רואים איזה התקדמות בוועדה הזו, בניגוד לוועדות הקודמות

אורן ורדי:  אז באמת שאפו על ההתקדמות

אורן ורדי:       מה שחשוב לנו להגיד זה בעצם אנחנו רוצים להקל בנושא של ההחזקה הפרטית לאנשים, לשחקנים המקצועיים הראויים

אורן ורדי:  הנושא של הגבלת הכלים זה גם משהו שקצת צריך לדבר עליו, לחשוב על זה

אורן ורדי:  אנחנו כשחקנים אנחנו מאוד, רובנו כמו שהוצג, אנחנו אנשי ביטחון

אורן ורדי:  ומאוד חשוב לנו ביטחון המדינה

אורן ורדי:  לכן מאוד חשוב לנו שלא יזלגו כלים

אורן ורדי:  אנחנו רוצים לסמן, למסט"ב, לעשות כל מה שנדרש

אורן ורדי:  כמובן לא לשאת אותם במקומות ציבוריים

אורן ורדי:  מבחינתנו זה לא הכיוון שלנו

אורן ורדי:  אדם שעושה את זה, זה לא מישהו שהוא שלנו, ובו החוק צריך לטפל

אורן ורדי:  לא בנו, בשחקנים הראויים

אורן ורדי:       אם אנחנו לא נעשה את זה בצורה מאוזנת מה שיקרה פשוט הרבה שחקנים יפרשו והתחום הזה ייהרס

אורן ורדי:  זה תחום מאוד מאוד עדין

אורן ורדי:  יש כאן השקעות מאוד מאוד גבוהות מבחינה כספית של השחקנים

אורן ורדי:  אז עכשיו אנחנו מבינים שגם צריך להשקיע בנושא הכספות לאותם שחקנים ראויים שיורשו

אורן ורדי:  והם, רוצים לעשות את זה

אורן ורדי:  אבל צריך רגע לשים לב שאנחנו לא נקטין את המעגל הזה ובסופו של דבר נמצא את עצמנו שני שחקנים בלבד והתחום הזה ייהרס

אורן ורדי:  זה מה שרציתי להגיד

צביקה פוגל: הערה מאוד חשובה

צביקה פוגל:  נקודת התייחסות מאוד חשובה

צביקה פוגל:  כן, בבקשה

רפ"ק בני סולומון: בני סולומון, ראש תחום נשק ארצי בחטיבת האבטחה

רפ"ק בני סולומון:  אני שייך לאגף המבצעים

רפ"ק בני סולומון:  בנוגע להערה של נאוה, אז אכן הצעת החוק בין שני משרדים אכן הצעת החוק המקורית, בהתחלה היה תיקון חוק צעצועים מסוכנים ותיקון עקיף של חוק כלי ירייה

רפ"ק בני סולומון:  ובסופו של דבר, ואז זה נשאר בתחום של משרד הכלכלה עם אכיפה משטרתית בתיקון חוק כלי ירייה

רפ"ק בני סולומון:  בסופו של דבר התגלגל לתיקון כלי חוק ירייה ואז האחריות היא בין שני משרדים וזה התיקון הנוכחי

רפ"ק בני סולומון:       לגבי מה שנשמע כאן לגבי אחסון

רפ"ק בני סולומון:  אז מעולם משטרת ישראל לא ביקשה להחיל עליכם את פרק רישוי 7(10)(א) של מתקני שעשועים

רפ"ק בני סולומון:  אנחנו לא ביקשנו את זה ואנחנו גם לא נבקש את זה בעתיד

רפ"ק בני סולומון:  אנחנו לא מבקשים להטיל עליכם

רפ"ק בני סולומון:  כי האחסון של דמויי כלי הירייה האלה זה התנאים של מתן הרישיונות על פי עמדת משטרת ישראל אך ורק של הרגולטור

רפ"ק בני סולומון:  כלומר, המשרד לבט"ל, אגף כלי ירייה, יקבע את כל התנאים של איך מאחסנים ואיך מחזיקים ואיך מרשים ומה עושים ואיך עושים

רפ"ק בני סולומון:  וזה לא בתחום האחריות של משטרת ישראל

רפ"ק בני סולומון:  משטרת ישראל פועלת על פי חוק רישוי עסקים וכלי ירייה, איך מאחסנים אותם

רפ"ק בני סולומון:  בפריט רישוי 91(א) הפריט רישוי הזה מתאים לכלי ירייה חמים, שמסוכנים

רפ"ק בני סולומון:  וזה גם כן, האחריות שלנו היא ל-20 כלים ומעלה לפי חוק רישוי עסקים

רפ"ק בני סולומון:  אנחנו מסייעים לאגף לרישוי כלי ירייה ב-1 עד 19 כלים, כי הם אמרו שהם לא יודעים לעשות את זה

רפ"ק בני סולומון:       בנוגע לצעצועים המסוכנים האלה, דמויי כלי הירייה האלו – אין לנו תקנים לדבר הזה

רפ"ק בני סולומון:  אין לנו, יש לנו ניסיון בכלי ירייה אז אנחנו יכולים לייעץ

רפ"ק בני סולומון:  ואנחנו נוכל לייעץ לאגף כלי ירייה בנוגע ל-איך, איך הם יבנו את התקנים שלהם

רפ"ק בני סולומון:  אבל אנחנו לא נקבע לכם תקנים איך מאחסנים וכל מה שדיברתם כאן על חדרי נשק ומצלמות ואנשים וזה

רפ"ק בני סולומון:  זה מקדים את המאוחר

רפ"ק בני סולומון:  כי אנחנו אין לנו בכלל, אין לנו נגיעה לזה

רפ"ק בני סולומון:  וההמלצות שלנו, ככל שיפנו אלינו, אז אנחנו צריכים לבנות את ההמלצות האלו

מירב בן ארי: סליחה, אפשר לשאול שאלה? פשוט דז'ה וו פתאום על כל ימי האיירסופט העליזים

מירב בן ארי:  רק אם אפשר אדוני לשאול מה ההבדל

צביקה פוגל: אני שמח שאת קודם מדברת איתו ואחרי זה מבקשת רשות

מירב בן ארי: תודה

מירב בן ארי:  לא, אני אגיד, כי אני מצוננת פה, ואז אני שומעת את אותם קולות

מירב בן ארי:  ואני אומרת לעצמי אוקיי, זו השנה של איירסופט

צביקה פוגל: אז אני לא אפריע לקולות להישמע

צביקה פוגל:  בבקשה

מירב בן ארי: תודה אדוני

מירב בן ארי:  מה ההבדל בין החוק הקודם לחוק הזה?     

רפ"ק בני סולומון: ההבדל בין החוק, תיקון חוק צעצועים מסוכנים, זה חוק - - -

רפ"ק בני סולומון:  אה, ההבדל העיקרי?     

צביקה פוגל: מירב, זו שאלה אלינו

רפ"ק בני סולומון: אין בעיה

רפ"ק בני סולומון:  אפשור של החזקה פרטית - - - המועדון, זה בגדול, בשורה

קריאה: באישור של המועדון?     

צביקה פוגל: כן, בבקשה

רפ"ק בני סולומון: זה עוד משהו שרציתי להתייחס אליו

רפ"ק בני סולומון:  העמדה של החטיבה והעמדה של האגף, כן? היה שהמשטרה לא יודעת, המשטרה לא יודעת לעבוד מול מועדונים פרטיים, גורמים פרטיים, אנשים פרטיים, לתת חוות דעת פרטיות

רפ"ק בני סולומון:  זה כמו שמשרד הרישוי ומשרד התחבורה לא נותן למכוני הטסטים להוציא רישיונות נהיגה ורישיונות רכב

צביקה פוגל: עמדתך ברורה

רפ"ק בני סולומון: כך אנחנו חושבים שמי שצריך לתת רישיונות לשחקנים האלה זה הרגולטור

רפ"ק בני סולומון:  לשלוח להם S

רפ"ק בני סולומון: M

רפ"ק בני סולומון: S על חידוש

צביקה פוגל: ברור

רפ"ק בני סולומון: לתת להם תנאים

רפ"ק בני סולומון:  ולהיות מסודרים

רפ"ק בני סולומון:  לא, מועדון פרטי זה לא מישהו שמרשה

רפ"ק בני סולומון:  זה לא מקובל

רפ"ק בני סולומון:  וגם המשטרה לא יודעת לעבוד מול הדברים האלו

רפ"ק בני סולומון:  אנחנו גם לא יכולים לתת מידעים לאנשים פרטיים

צביקה פוגל: עמדתך ברורה

רפ"ק בני סולומון: לגבי אכיפה

צביקה פוגל: חברים, בואו ניתן לו לסיים ואחרי זה אני אאפשר לכולם להתייחס

צביקה פוגל:  כן?     

רפ"ק בני סולומון: היינו מציעים להוסיף אכיפה מנהלית מהירה על החזקה שלא כדין

רפ"ק בני סולומון:  היום זה, גם לפי ההצעה, שישה חודשי מאסר, עבירה מסוג עוון

צביקה פוגל: אנחנו עוד לא הגענו לפרטים בתוך הזה

צביקה פוגל:  אנחנו תכף נעבור סעיף סעיף ונאפשר לכולם להתייחס

רפ"ק בני סולומון: כי אפשר לעשות אכיפה מהירה, מי שמחזיק שלא כדין

רפ"ק בני סולומון:  השמדה

רפ"ק בני סולומון:  יש לנו את האפשרות לבצע את זה

רפ"ק בני סולומון:  השמדה וקנס

רפ"ק בני סולומון:  ובמקרה המתאים אז איפה שמישהו מחזיק 20-30 אז נאכוף עליו גם פלילי

רפ"ק בני סולומון:  אבל אנשים ללא עבר פלילי שפתאום יופללו וילד בן 21 שאין לו עבר פלילי

צביקה פוגל: אנחנו לא רוצים להגיע לשם, זה בסדר

רפ"ק בני סולומון: זה חבל

רפ"ק בני סולומון:  זה לא אוכלוסייה

צביקה פוגל: תודה על ההתייחסות

צביקה פוגל:  חברותיי, חברות הכנסת, רוצות להתייחס? שרן?     

שרן השכל: כן

שרן השכל:  כאילו, אני מניחה, אני רוצה לשמוע יותר את הסעיפים

צביקה פוגל: אנחנו תכף נעבור לסעיפים

צביקה פוגל:  אני רציתי קודם לשמוע את האווירה

שרן השכל: אז בגדול, אני חושבת שבעניין החקיקה הזאת אנחנו צריכים עוד פעם להיזהר שאנחנו בעצם לא מענישים את האזרחים או התושבים שומרי החוק

צביקה פוגל: השחקנים, כן

שרן השכל: זה לא רק השחקנים, זה בכלל

שרן השכל:  זה קורה פעם אחר פעם שאנחנו כאילו מנסים לפתור בעיה, אבל אנחנו פותרים אותה על ידי זה שאנחנו מחמירים את הנהלים לגבי אלו שפועלים כחוק, שלא מבצעים פשיעה

שרן השכל:  ואנחנו מענישים אותם

שרן השכל:  ולמעשה אנחנו לא מטפלים בבעיה עצמה שהיא הברחות בלתי חוקיות בכל מקרה

שרן השכל:  קנייה באינטרנט, שהיא לא חוקית

שרן השכל:  כלומר, אנחנו צריכים לוודא שבהצעת החוק אנחנו לא סתם מעמיסים ומחמירים עם באמת אלו שהם שומרי חוק

שרן השכל:  ואנחנו כן מצליחים לטפל בבעיה האמיתית, שאין שום ספק לגבי זה

שרן השכל:  והשאלה אם החוק הזה מסוגל להתמודד איתה

שרן השכל:       כי אם רוב, אם באמת יש 9,000 כלים שנרכשו בחמש שנים, אבל בחוץ המשטרה תופסת זה, יש 300,000 כלים מפוזרים, אז מישהו מבריח אותם

שרן השכל:  הם מגיעים מאיפה שהוא

שרן השכל:  מישהו מייצר אותם

שרן השכל:  אז בואו נטפל בשורש הבעיה ולא באיזה שהוא תסמין, כי אנחנו רק ניצור בעיה הרבה יותר חמורה

שרן השכל:       הדבר השני הוא באמת העניין של הרגולציה

שרן השכל:  ופה אנחנו צריכים עוד פעם להיזהר

שרן השכל:  כי כל חוק שמעמיס עוד רגולציה חונק כאן את האזרחים ואת המדינה

שרן השכל:  ואם אנחנו שמים עכשיו שני משרדים לנהל רגולציה אחת, אנחנו יודעים שזה מתכון לאסון

שרן השכל:  אי אפשר

שרן השכל:  שהם יקבלו את ההכרעה ואת ההחלטה מי מנהל את זה

שרן השכל:  ללכת לכמה גורמים

שרן השכל:  תקשיבו, רישוי עסקים זה מטורף

שרן השכל:  זה באמת מטורף

שרן השכל:  לעירייה ולרשות המיסים ולכבאות ולמשטרה

שרן השכל:  ובן אדם, עד שהוא פותח עסק הוא נחנק

שרן השכל:  אז בואו לא נמצא עוד איזה שהוא פתרון שקשוקה כזה ששולח את האזרח בוא תטפל פה ותטפל שם

שרן השכל:  צריך להחליט איפה החוק הזה בעצם נמצא

שרן השכל:       הדבר הנוסף בקשר לרגולציה הוא שכן קבענו לפי חוק שנה שעברה שרשות הרגולציה אמורה לתת לנו גם דוח על איך זה משפיע בעצם על התעשייה, על הספורט, על שחקנים

שרן השכל:  אני חושבת שראוי גם בהצעת החוק הזו לפנות לרשות הרגולציה

שרן השכל:  להגיש לנו באמת את אותו הדוח

שרן השכל:  כי לשם זה באמת חוקקנו את החוק הזה, כדי לראות איך זה מעמיס

שרן השכל:  איך זה משפיע

שרן השכל:  מה ההשלכות הכלכליות של זה

שרן השכל:  אני חושבת שזה מאוד מאוד חשוב ולכן צריך גם שהוועדה תפנה אליהם

שרן השכל:  זהו, זה פחות או יותר

שרן השכל:  תוך כדי הסעיפים גם

צביקה פוגל: טוב, נהדר

צביקה פוגל:  הערות חשובות מאוד ואני בטוח שאת תעזרי לי לוודא שבסופו של דבר החוק הזה באמת מאפשר את מה שאנחנו רוצים ולא פוגע במי שלא צריך

צביקה פוגל:  חברת הכנסת מירב בן ארי?     

מירב בן ארי: אני חוזרת על השאלה שלי

מירב בן ארי:  אני אשמח אם ישראל יתייחס

צביקה פוגל: ישראל תכף מתייחס לכל ההערות

מירב בן ארי: כן? לא, הוא כבר בא לענות

מירב בן ארי:  שאלתי שאלה ספציפית

מירב בן ארי:  מה ההבדל בין האיירסופט שנוהל כאן במשך שנה שלמה בוועדה ובסוף לא התקדם לקריאה שנייה ושלישית

מירב בן ארי:  סליחה, כמה זמן? לא, הייתה לי ועדה שנה

מירב בן ארי:  אני לא מתיימרת

עמנואל לאיליאב: בסדר, אבל אנחנו סובלים שנתיים

מירב בן ארי: לא משנה, אני גם לא מתעסקת

צביקה פוגל: עמנואל, אל תוביל אותי

צביקה פוגל:  די

צביקה פוגל:  ישראל, על כל הדברים שנאמרו עד עכשיו, אני אשמח מאוד אם תתייחס

צביקה פוגל:  שוב פעם, במונחים העקרוניים

צביקה פוגל:  כי מיד אחרי זה אנחנו מתחילים לעבור סעיף סעיף

צביקה פוגל:  בסדר? תודה

ישראל אייכלר: בסדר גמור

ישראל אייכלר:  אז ראשית לשאלתה של חה"כ בן ארי שליוותה את הפרויקט מקרוב במשך, בהיותה ראש הוועדה

ישראל אייכלר:  ההבדל המרכזי הוא מאוד פשוט

ישראל אייכלר:  כל תיקון כלי ירייה 23 במתכונת שאת מכירה היטב, בעינו נשמר

ישראל אייכלר:  הכנסנו מרכיב נוסף וזה בעצם מנגנון מבוקר ומווסת שמאפשר החזקה פרטית של איירסופט בידי קבוצה מצומצמת

ישראל אייכלר:  זה השינוי המרכזי

ישראל אייכלר:  זה נובע מהחלטה של השר

ישראל אייכלר:  הצגנו לשר את ההסדרה שהתגבשה ואת מכירה היטב

ישראל אייכלר:  הוא קיבל אותה במהותה והנחה אותנו לייצר מנגנון שמאפשר החזקה פרטית מבוקרת, מנוטרת וכו' וכו' לבקשתנו

ישראל אייכלר:  ובסופו של דבר בנינו מנגנון שהעקרונות שלו הם מאוד ברורים: מועדונים מורשים יקבלו מאתנו רישיון לעבוד תחת הרגולציה של האגף

ישראל אייכלר:  ויהיה מנגנון שבעצם הם נותנים הרשאה להחזקת איירסופט פרטי במסגרת מה שנקרא תנאי סף, תנאים לרישיון, שהצגנו באריכות בחלק הראשון של הדיון

ישראל אייכלר:  אם כבוד יושב הראש ירצה אני אפרט

ישראל אייכלר:  אבל הגדרנו איזה שהוא מנגנון שמאפשר לנו בסופו של דבר לאפשר החזקה פרטית מבוקרת ומווסתת

ישראל אייכלר:       ופה אני אומר הערה פשוטה

ישראל אייכלר:  אם אנחנו לא נשכיל לייצר את אותו מנגנון מבוקר ומווסת, בין היתר באמצעות המכסות, כל המהלך הזה, מה שנקרא, מאבד את הרלוונטיות שלו

ישראל אייכלר:  כי במהות לא שינינו את עמדתנו

ישראל אייכלר:  שאנחנו צריכים להימנע מתפוצה רחבה של הכלים האלה בגין העובדה שהזליגה היא, מה שנקרא, נוגדת אינטרס ביטחוני של מדינת ישראל

ישראל אייכלר:  ולכן ההרשאה תהיה מבוקרת, מדודה וכו' וכו'

ישראל אייכלר:  בין היתר באמצעות מנגנון המכסות, שהוא נמצא בליבת התיקון

ישראל אייכלר:  אז זה לשאלתה

אורלי פרומן: וזה להוראת שעה למשך שנה אחת, על מנת לבדוק מה ההשלכות

מירב בן ארי: את ההשלכות על מועדוני האיירסופט

ישראל אייכלר: כן

ישראל אייכלר:  עכשיו אני אתייחס בקצרה לכמה דברים שהעלו כאן החברים

ישראל אייכלר:  ממש בקליפת אגוז

צביקה פוגל: אני מבקש רק בהתייחסות שלך תתייחס גם לנושא האכיפה שהועלה פה על ידי נאוה וריקי

ישראל אייכלר: בהחלט

צביקה פוגל: על הנושא של אכיפה של שני משרדים על אותו חוק

ישראל אייכלר: אז אני אתחיל מזה

ישראל אייכלר:  ברור לחלוטין שבראייה המדינתית היה נכון שיהיה רגולטור אחד וכו'

ישראל אייכלר:  בעולם תקין ומיטבי זה המצב התקין

ישראל אייכלר:  אבל צריך לומר דבר פשוט

צביקה פוגל: אנחנו לא בעולם מיטבי?     

ישראל אייכלר: אנחנו בדרך

ישראל אייכלר:  אני אומר דבר פשוט: האגף לרישוי ופיקוח כלי ירייה ייעוד הליבה שלו זה כל הנושא של שלום הציבור וביטחוני, באמצעות כל הנושא של מנגנון הרישוי הפרטי והארגוני שאנחנו בעצם מנהלים מערכת גדולה, מורכבת

ישראל אייכלר:  שמתמודדת באופן ישיר עם כל הנושא של שלום הציבור וביטחונו במרחב הציבורי

ישראל אייכלר:  איומי הטרור וכו' וכו'

ישראל אייכלר:  זה ייעוד הליבה של האגף

ישראל אייכלר:  להפוך את האגף כרגע לאגף שהוא בעצם הרגולטור הלאומי לעניין צעצועים מסוכנים זה נוגד את תפיסת, נקרא לזה את המדיניות ותפיסת ההפעלה של האגף

ישראל אייכלר:  אנחנו לאורך כל הדרך קיבלנו על עצמנו את המשימה הזאת של רישוי איירסופט בר הסבה מתוך הבנה ברורה שמדובר פה באיום לאומי, ביטחוני, בגין העובדה שמבוצע פה מהלך של הסבתם לצרכי טרור ופשיעה

ישראל אייכלר:  ולכן כל המהלך היה עם סייגים מאוד ברורים, שאנחנו נקבל לתחום אחריותנו את הכלים שהם ברי הסבה

ישראל אייכלר:       הרעיון שעולה כאן שגוף אחד ינהל רגולציה אחודה לכל העולמות הוא אולי רעיון נכון, אבל לא בתחום האגף

ישראל אייכלר:  מכיוון, שוב פעם, בגלל ייעוד הליבה ומשימת הליבה של האגף שהיא שונה בתכלית מהעיסוק בתחום הצעצועים

ישראל אייכלר:  זה לא התחום שלנו

ישראל אייכלר:  זה נקודה ראשונה

ישראל אייכלר:       נקודה שנייה, אני אומר דבר פשוט

ישראל אייכלר:  מאז שבעצם התקבלה החלטה 549 באוקטובר 2021 שמטילה על המשרד, בין היתר, את האחריות לרישוי של דמוי כלי ירייה, הוקם צוות בין ארגוני שאני עמדתי ברשותו

ישראל אייכלר:  בין היתר גם משרד הכלכלה ונוספים

ישראל אייכלר:  ובנינו נהלים משותפים

ישראל אייכלר:  אנחנו לאורך כל הדרך בנינו שורה ארוכה של נהלים, הנחיות

ישראל אייכלר:  בין היתר גם לגבי נושא של פיקוח ואכיפה

ישראל אייכלר:  יש אצלנו באגף חטיבת פיקוח ואכיפה

ישראל אייכלר:  ישבו ביחד, בנו נהלים

ישראל אייכלר:  אנחנו כן מתיימרים לעבוד בצורה אחודה, קוהרנטית ככל הניתן מול המועדונים על מנת, בשפת העם, 'לא לשגע אותם'

ישראל אייכלר:  על מנת שלא יבואו שני רגולטורים שמדברים בשפה אחרת ומייצרים איזה שהיא מדיניות שיוצרת בלבול בקצה

ישראל אייכלר:  אנחנו מאוד רוצים להיות במקום הזה

ישראל אייכלר:  בנינו פעילות משותפת ואני מתיימר כמנהל האגף לייצר עבודה אחודה ומשותפת איתם

ישראל אייכלר:  למרות האילוץ ששני גופים רגולטוריים עובדים אל מול אותו קהל יעד

ישראל אייכלר:  ואני מבין שזה פחות נכון, אבל זה נובע מהיעילות שהצגתי

ישראל אייכלר:       לגבי סוגיית חדרי הנשק

ישראל אייכלר:  קודם כל, אני אומר בצורה ברורה, תו תקן לחדר נשק זה ממש לא מה שאנחנו מבקשים

ישראל אייכלר:  אמר בני, בצדק רב, יש תו תקן מוגדר מאוד לעניין חדרי נשק שבהם מאוחסנים כלי נשק תקניים

ישראל אייכלר:  יש תו תקן מוגדר של משטרת ישראל

ישראל אייכלר:  מעל 19 כלים, מתחת זה שלנו

ישראל אייכלר:  אבל הם מסייעים לנו

ישראל אייכלר:  אין לנו שום כוונה להשית את אותם כללים לעניין המועדונים

ישראל אייכלר:  אנחנו הגדרנו תו תקן

ישראל אייכלר:  קראנו לזה חדר אחסון דמוי כלי ירייה – זה המושג

ישראל אייכלר:  אנחנו לא משתמשים במושג חדר נשק

ישראל אייכלר:  כי חדר נשק לוקח אותנו למחוזות הרבה יותר מחמירים

ישראל אייכלר:  אנחנו נייצר איזה שהוא תמהיל מידתי שמותאם א' לאיום

ישראל אייכלר:  מצד שני, למניעת זליגה

ישראל אייכלר:  כלומר, יש איזה שהוא משהו באמצע שנותן מענה סביר להבנתנו

ישראל אייכלר:  זה ממש לא תו תקן של חדר נשק

ישראל אייכלר:  ולכן כל החששות שעלו כאן שירחיקו אותם מהקניונים וכו', אנחנו לא משתמשים בהמשגה הזאת, זו לא כוונתנו

צביקה פוגל: אני רוצה פה להבהיר משהו, כדי שיהיה ברור לכולנו, גם להמשך הדיון

צביקה פוגל:  אסור לנו ליצור מצב שבו אנחנו הורגים את החבר'ה האלו

צביקה פוגל:  כי אם הם לא יהיו אנחנו נצטרך להתחיל לעשות את הפיקוח לבד על כל האנשים

צביקה פוגל:  מה שאומר שניתן לכל הנשק המוברח והאחר להיות משגשג הרבה יותר

צביקה פוגל:  ולכן כולנו בכל הדיונים צריכים לראות שאנחנו מאפשרים להם לעמוד במה שאנחנו רוצים

צביקה פוגל:  כי אם נגרום להם ליפול, לא יהיה החוק הזה, לא נוכל לממש אותו

צביקה פוגל:  בסדר? קחו את זה בחשבון

ישראל אייכלר: שתי אמירות קצרות לסיכום ההתייחסות שלי

ישראל אייכלר:  ברור לחלוטין שהרגולציה שאנחנו משיתים פה על המועדונים וכל הכללים המחמירים, אמרתי מראש, זה להסתכל מתחת לפנס

ישראל אייכלר:  זה ברור לנו לחלוטין שהכניסה למדינת ישראל מבוצעת בדרכים שונות

ישראל אייכלר:  גבולות, מכולות ועוד דרכים רבות

ישראל אייכלר:  ולכן יש פה אתגר מדינתי

ישראל אייכלר:  שאנחנו בין היתר באים ואומרים אנחנו נקים צוות כזה עם כל הגופים הרלוונטיים על מנת לחסום ולצמצם

ישראל אייכלר:  אף פעם אי אפשר למנוע פשיעה, אפשר לצמצם

ישראל אייכלר:  ואנחנו מתיימרים לעשות את זה

ישראל אייכלר:  לא, לא, סליחה, אני רוצה רגע להשלים את ההתייחסות

צביקה פוגל: בבקשה

ישראל אייכלר: ברור לחלוטין שאנחנו מטילים פה נטל רגולטורי ומתמקדים כרגע בתהליך הרישוי הלגיטימי

ישראל אייכלר:  יחד עם זאת, אנחנו שמים פה אמירה מאוד ברורה שיהיה פה פעילות משולבת כדי לצמצם ולמנוע את הכניסה בכל יתר המנגנונים ולא להתמקד רק בתהליך החוקי והלגיטימי שנוגע למועדונים

ישראל אייכלר:       ואמירה אחרונה לגבי המועדונים

ישראל אייכלר:  ברור לחלוטין שהם שותפים שלנו למהלך

ישראל אייכלר:  כלומר, בלי שיתוף הפעולה והנכונות שלהם לקבל, מה שנקרא - - -      

צביקה פוגל: הם זרוע הביצוע שלך

ישראל אייכלר: בוודאי, הם זרוע הביצוע, תחת מה שנקרא הנחיות, פיקוח ובקרה

ישראל אייכלר:  והם מנגנון מסייע שלנו להשית

ישראל אייכלר:  אגב, אנחנו לא ממציאים פה שום דבר

ישראל אייכלר:  חשוב שתבינו שהאגף עשרות שנים מבצע רגולציה מול שבעה ארגונים

ישראל אייכלר:  והמנגנון שאנחנו מתיימרים לבנות כאן נבנה הלכה למעשה ופועל היטב בבתי מסחר לעניין כלי ירייה, במטווחים ועוד ועוד

ישראל אייכלר:  הם פועלים תחת הרגולציה, מיישמים את ההנחיות שלנו

ישראל אייכלר:  בדרך גם עושים עסקים לגיטימיים לחלוטין והופכים להיות רווחיים

ישראל אייכלר:  והשילוב הזה יש לו פוטנציאל גם פה

ישראל אייכלר:  זו אמירה מסכמת

צביקה פוגל: תודה רבה

צביקה פוגל:  אנחנו מתחילים לעבור עכשיו סעיף סעיף

אורלי פרומן: אדוני, אפשר להשלים כמה דברים?     

צביקה פוגל: למה שנאמר פה, להתייחסויות?     

אורלי פרומן: כן, כן, להתייחסויות לשאלות שעלו פה

צביקה פוגל: בבקשה

אורלי פרומן: קודם כל, לגבי הסוגייה של שני הרגולטורים, כיום יש רגולטור אחיד

אורלי פרומן:  משרד הכלכלה, כרגע כל הכלים האלו מוגדרים כצעצועים מסוכנים

אורלי פרומן:  מי שאחראי עליהם הוא משרד הכלכלה

אורלי פרומן:  ברגע שהמדינה זיהתה שהרגולציה לא מספיק טובה, כי כלים כאלה זולגים, הופכים להיות כלי ירייה, למעשה התבקש משרד לביטחון לאומי לקחת על אותם כלי שיש בהם סיכון

אורלי פרומן:  אותם כלי שהם ברי הסבה

אורלי פרומן:  וזה גם מה שעונה לחבר'ה ששאלו פה

אורלי פרומן:  כל החוק הזה יחול אך ורק על כלים שהם כלים ברי הסבה

אורלי פרומן:  המשטרה יחד עם השר יעשו את הבדיקה הזאת ויוציאו צו שיגדיר בדיוק את אותם כלים שהם ברי הסבה, כמו שנעשה בצו היום

אורלי פרומן:  כלים חשמליים כרגע לא ראינו אף פעם שהם עברו הסבה ולכן לפחות כרגע אין אינדיקציה שהם ייכנסו לצו

אורלי פרומן:  זה נעשה במנגנון שהוא כן גמיש

אורלי פרומן:  כי אם בעתיד ייכנסו כלים שהם בעלי סיכון

צביקה פוגל: אני רוצה להבין את מה שאמרת עכשיו

צביקה פוגל:  לצורך כל עניין ודבר, שלומי מחליט מחר בבוקר שאצלו במועדון אין יותר את הכלים האלה, רק חשמליים, אז הוא לא בתכולה

אורלי פרומן: בכלל לא נכנס לחוקה זה

צביקה פוגל: הבנתי, תודה

ישראל אייכלר: חברים, אני רוצה להיות ברור

ישראל אייכלר:  חברים, כמנהל האגף אני רוצה להיות ברור

ישראל אייכלר:  כל משפחת, שלוש משפחות בתוך הצו: משפחת ה-M4 לגווניה, משפחת התבור לגווניה ומשפחת מה שנקרא הקלאצ' לגווניה, כולל החלקים

ישראל אייכלר:  כל מה שמוגדר היום בעצם במסגרת צו איסור הייבוא שבתוקף מדצמבר 2021 זו התכולה להבנתנו

צביקה פוגל: מה שהוא בר הסבה נכנס, מה שלא בר הסבה

ישראל אייכלר: כל מה שבתכולה היום בצו, כולל כל משפחת ה-M4 ייכנס לאחריותנו

אורלי פרומן: תכף אנחנו ניכנס גם לנוסח והדברים כתובים באופן מפורש בנוסח ואין עם זה בעיה

אורלי פרומן:  חשוב להגיד שבחודשים האחרונים נפגשנו הרבה פעמים, יעידו פה חלק ממועדונים

צביקה פוגל: רגע, שנייה אור

צביקה פוגל:  איציק

אורלי פרומן: בחודשים האחרונים כחלק מהגיבוש של המתווה אנחנו נפגשנו עם בעלי המועדונים

אורלי פרומן:  צברנו די הרבה שעות של דיונים על בעלי המועדונים

אורלי פרומן:  הדבר הזה נעשה כמובן מתוך הקשבה, מתוך שיתוף

אורלי פרומן:  אגב, בגלל הבקשה שלהם ובגלל ההבנה שבהחלט מדובר פה בתהליך רגולטורי שיש פה דבר שדורש היערכות לבקשתם גם הארכנו את זמן ההיערכות כדי לתת מענה לבקשות שלהם

אורלי פרומן:  יש פה, אגב, גם איזה שהוא סוג של הזדמנות כלכלית

אורלי פרומן:  זאת אומרת, אם עכשיו בא המחוקק ואומר לכל מחזיקי האיירסופט אתם צריכים לאחסן אותם במועדונים כברירת מחדל, כן? זה בהחלט מאפשר לי, לא רק לבעלי המועדונים הנוכחיים

אורלי פרומן:  אלא גם יבואו יזמים חדשים ויגידו יש פה צורך של השוק

אורלי פרומן:  הצורך הזה כמובן ניתן לגבות בעבורו כסף

אורלי פרומן:  אנחנו לא מתערבים בשוק בהיבט הזה

אורלי פרומן:  אבל זה נראה לנו ברור מאליו שיש לגיטימציה לבעל מועדון לגבות כסף עבור שירותי אחסון שהוא נותן

אורלי פרומן:  בהחלט יש פה גם הזדמנות כלכלית שאפשר להסתכל עליה בהסדרה הזאת

אורלי פרומן:       ואני אומר, זה לא שוק שהוא כל כך קטן

אורלי פרומן:  זאת אומרת, אם משרד הכלכלה בא ואומר בארבע שנים האחרונות רק הייבוא שלנו, כן? שלנו זה קרוב ל-20,000 כלים, אז זה בכלל לא מתייחס לכל הכלים שיובאו לפני 2019, אז לא הייתה בכלל הגבלה, הכלים נכנסו באופן חופשי

אורלי פרומן:  לא מתייחס לחלקי כלים שנכנסים ואחר כך מורכבים

אורלי פרומן:  כן יש פה, בהחלט יש פה שוק שאפשר לעבוד איתו

אורלי פרומן:       וכמו שאדוני אמר וזה באמת חשוב, אנחנו עושים את המהלך הזה, אין לנו חשדות לא לגבי השחקנים, לא לגבי המועדונים

אורלי פרומן:  כן? אנחנו לא חושדים פה באף אחד שמשם יש פה עבירות פליליות

אורלי פרומן:  זה ברור מאליו

אורלי פרומן:  הרעיון הוא באמת לשמור על הכלים האלה במקומות שהם בטוחים

אורלי פרומן:  כמו שישראל אמר, זה לא יהיה חדרי נשק באותו תקן של חדרי נשק

אורלי פרומן:  ברור לנו שזה דורש משהו רך יותר וקל יותר

אורלי פרומן:  אבל כן למנוע את הזליגה של הכלים האלה מחוץ לאנשים שומרי חוק, לגורמים עברייניים

אורלי פרומן:  תודה

צביקה פוגל: הנקודה שלך הובהרה

צביקה פוגל:  אנחנו נתחיל לעבור על החוק, ברשותכם, סעיף סעיף

צביקה פוגל:  לכל סעיף נעצור, נשמע התייחסויות ונמשיך הלאה

צביקה פוגל:  אנחנו נסמן את אותם נושאים שנויים במחלוקת ונחזור אליהם אחרי זה, כדי שנוכל באמת לעשות את זה בצורה מסודרת

צביקה פוגל:  עידו, בבקשה

עידו בן יצחק: שתי הערות לפני שנתחיל

עידו בן יצחק:  דבר ראשון, הנוסח שלפניכם הוטמעו בו התיקונים שכבר הוכנסו בכנסת הקודמת, כדי שלא נצטרך כל מה שסוכם כבר בעבר

עידו בן יצחק:       דבר שני, אמנם עד עכשיו דיברנו רק על נושא של דמויי כלי ירייה, אבל הצעת החוק הזאת כוללת עוד מספר נושאים

עידו בן יצחק:  לא בדלת האחורית, בדלת הקדמית

עידו בן יצחק:  בין השאר הסדרת סמכויות הפיקוח של אגף רישוי כלי ירייה, הסדרת המעמד של קצין המשטרה בהליך הרישוי של כלי ירייה, החלפת סעיפי העונשין

עידו בן יצחק:  נושא של תכולה על גופים ביטחוניים

עידו בן יצחק:  אנחנו כל סעיף שנגיע אני אגיד במה הוא עוסק

צביקה פוגל: כן, בבקשה

צביקה פוגל:  שרן, רצית להגיד משהו?     

שרן השכל: כן

שרן השכל:  ככה, קודם כל בעניין התקנות

שרן השכל:  מתי החוק נכנס לתוקף? האם הוא נכנס לפני שהתקנות מותקנות או אחרי שהצו נקבע?     

עידו בן יצחק: לא, זה בהמשך

עידו בן יצחק:  אנחנו לקראת הסוף

שרן השכל: זו רק הערה

עידו בן יצחק: כן

עידו בן יצחק:  ברמה העקרונית אנחנו נרצה לקבוע שהצו הזה ייקבע על תוקף, ייכנס לתוקף, סליחה, יפורסם בתוך שלושה חודשים

עידו בן יצחק:  ברגע שהוא מתפרסם תתחיל תקופת היערכות של שלושה חודשים שרק לאחריה הוא ייכנס לתוקף

שרן השכל: אוקיי

צביקה פוגל: אנחנו נותנים זמן

צביקה פוגל:  השאלה אם זה מספיק זמן, את זה נשמע בהתייחסויות

צביקה פוגל:  הערות לגבי הגדרות? בבקשה, כן

אורן ורדי: לגבי המתקן

אורן ורדי:  אז יש, רק אני רוצה להזכיר שהשחקנים גם מבצעים אימונים גם בשטחים פתוחים

אורן ורדי:  במקומות אחרים שהם לאו דווקא איזה שהוא מתקן סגור

אורן ורדי:  צריך להתייחס גם לזה בחוק

עידו בן יצחק: נכון

עידו בן יצחק:  אבל מי שדרוש לו את הרישיון הזה המועדון

עידו בן יצחק:  שהמועדון נמצא במתקן מסוים

עידו בן יצחק:  הוא יכול לצאת אחר כך לבצע פעילות בשטח

עידו בן יצחק:  אבל מי, הגורם שצריך לקבל את הרישיון עצמו הוא המועדון עצמו

ישראל אייכלר: ואם אני אתן מענה לשאלה כאן, אז בעצם בנהלים שנלווים לחוק בנינו אפשרות לביצוע ירי, זה לא ירי, אלא פעילות

ישראל אייכלר:  למועדון

ישראל אייכלר:  ו-ב' בשטח המוגדר

ישראל אייכלר:  נתנו לזה מענה

קריאה: ישראל, לא תהיה מניעה להמשיך לשחק בשטחי צה"ל תוך כדי תיאום איתם?     

ישראל אייכלר: כן, אבל במסגרת הסדרה שבנינו

ישראל אייכלר:  לא רוצה להתייחס למושג שטחי אש של צה"ל, אבל יש מענה לביצוע פעילות שטח פתוח במסגרת נהלים שקבענו

צביקה פוגל: בסדר? עוד מישהו, כן, בבקשה

פקד אורי בוצומנסקי: אורי בוצומנסקי מהייעוץ המשפטי של משטרת ישראל

פקד אורי בוצומנסקי:  לעניין ההגדרה של דמוי כלי ירייה, רק נרצה לוודא בהמשך לכלים, לאקדחים שפבל הציג שההגדרה שמתייחסת לכלי שהוא בעל קנה מאפשרת לנו בהמשך גם בצו לכלול כלים שהקנה שלהם הוא חסום, לצורך העניין

פקד אורי בוצומנסקי:  חסום לגמרי

פקד אורי בוצומנסקי:  כפי שפבל הציג

פקד אורי בוצומנסקי:  אם לא, אנחנו נרצה, נבקש למחוק את המילים 'בעל קנה'

אורלי פרומן: זו הערה חשובה שאנחנו רצינו להגיד לפרוטוקול

אורלי פרומן:  יש כלים שהם בעלי קנה, אבל הקנה שלהם חסום

אורלי פרומן:  למען הסר ספק, גם כלים שהקנה שלהם חסום, אבל הם ברי הסבה, ניתן להסב אותם, יכולים להיכנס תחת הרגולציה של החוק הזה

אורלי פרומן:  זו ההבהרה שהמשטרה רצתה להגיד וחשוב שנגיד את זה לפרוטוקול

צביקה פוגל: וזה מקובל עליכם

אורלי פרומן: מקובל

צביקה פוגל: קדימה

עידו בן יצחק: זה תיקון שהוא די טכני

עידו בן יצחק:  העבירה של ייצור וייבוא של כלי ירייה יש בה, החוק הוא ישן, הוא מ-49 והוא השתמש במילה "יעשה" כלי ירייה ואנחנו משנים את זה ל-"ייצר" כלי ירייה

צביקה פוגל: התנגדויות, הערות? תודה רבה, סעיף הבא

עידו בן יצחק: גם כאן זה שינוי שהוא מתאים לנוסח הקיים בהתייחסויות למתקנים ביטחוניים בחקיקה

צביקה פוגל: יש למישהו הערות על הסעיף הזה? סעיף הבא, תודה

עידו בן יצחק: בעצם סעיף 7

עידו בן יצחק:  היום מתייחס רק למטווחים שטעונים רישיון ועכשיו התווסף פה חובת הרישיון למועדון דמוי כלי ירייה

צביקה פוגל: הערות? מקובל? תודה, סעיף הבא

עידו בן יצחק: כל מה שקראתי הדבר הזה, בעצם יש סמכות היום לאגף רישוי כלי ירייה לקבוע הוראות למטווח קליעה בנושאים שונים

צביקה פוגל: עכשיו אנחנו מרחיבים לו את זה גם למועדון

צביקה פוגל:  הערות?     

ישי פולק: ישי פולק, אני ספורטאי

ישי פולק:  רק שואל שאלה משפטית שלא קשורה לדיון, ברשותך

ישי פולק:  השאלה פה זה האם המפרטים האלה כרגע, מה שאנחנו - - - לגבי הנשקים ברי הסבה

ישי פולק:  זה אומר ששאר אין סוף לא כפופים לנושא של מועדונים כפי שהגדרתם אותם?     

אורלי פרומן: כמו שאמרתי בהתחלה, החוק הזה מתייחס בעצם רק לכלים ברי הסבה שנכללו בצו שהוציא השר לביטחון לאומי

אורלי פרומן:  כלומר, כל שאר הכלים שלא נכללים בצו הזה שהם בעצם ממשיכים להיות מוגדרים כצעצועים מסוכנים ותישאר בהם הרגולציה הנוכחית שנעשית על ידי משרד הכלכלה

קריאה: אנחנו נצטרך ליישר קו לפי מה שאתם תחליטו פה בוועדה

קריאה:  כי זה מה שהולך להיות

קריאה:  כי אנחנו לא יכולים להישאר בנושא החזקה

קריאה: לא, המשמעות היא שזה פותח פה פגיעה מאוד בסוג מסוים של אנשים שהם מדריכים וספורטאים שמחזיקים את האקדח, שיש להם רישיונות לאקדחים שחורים, אמיתיים, שמשמש אותם לעניינים - - - הדרכה ואלף ואחד דברים

קריאה:  זה פותח נישה אחרת לגמרי

קריאה:  ולכן צריך לשים לב למשחק הזה

ריקי מימון: אנחנו מציינים פה שלמשרד הכלכלה אין כל דרך לאשר פרסונלית לקיחת כלים והחזקה בבית או לקבוע מכסות

ריקי מימון:  זה שיהיה ברור

צביקה פוגל: לחלוטין

צביקה פוגל:  לי זה ברור

צביקה פוגל:  אני מקווה שזה גם יבוא, אני מקווה שנביא את זה לידי ביטוי בחוק

ריקי מימון: אז אנחנו רק מציינים את זה

צביקה פוגל: לא, לא, תמשיכו להקדיש לעניין הזה

ריקי מימון: כי זה מאוד מאוד חשוב וקריטי לעניין

צביקה פוגל: כדי שבאמת בסוף תהיה הפרדה

צביקה פוגל:  בהחלט

אורן ורדי: אז רגע, שאלה בדיוק בעניין הזה

אורן ורדי:  אז זה שחקן בעצם שהוא נניח והוא ראוי להחזיק את כלי בר הסבה בביתו, יש לו כלים אחרים שהם מוגדרים כצעצוע מסוכן

אורן ורדי:  אז אותם הוא לא יוכל להחזיק? כאילו, צריך לעשות בעצם השוואה גם בהיבט הזה

אורן ורדי:  וגם עבור חבר, גם מדריכי ירי שרוצים עכשיו להדגים עם אקדח כזה, צריך גם להם לתת את האפשרות בחוק להגדיר

קריאה: מחמירים על הכלים ברי הסבה ומשחררים את הכלים שהם לא

קריאה:  אם הולכת להיות כאן התאמה למעשה אז אנחנו חוטאים לכל מה שאנחנו עושים כאן

צביקה פוגל: נכון מאוד

צביקה פוגל:  אנחנו נעשה את ההפרדה

שרן השכל: אדוני יושב הראש, אני אולי מציעה שאת הרשימה של אותם כלי ירייה שיביאו בצו זה יאושר על ידי הוועדה, כדי לוודא שאכן נכנסו שם רק כלי ירייה שיכולים לעשות בהם בעצם

צביקה פוגל: ההגדרה תהיה כלי ירייה שניתן לעשות להם הסבה

צביקה פוגל:  אני חושב שלהגדיר אותם יהיה לא נכון

צביקה פוגל:  כי בכל פעם נוסף עוד איזה כלי

שרן השכל: לא להגדיר, אלא לאשר אותם בוועדה

שרן השכל:  כלומר, שהצו יובא לאישור הוועדה או שהתקנות יובאו לאישור הוועדה

קריאה: זה לא המנגנון שמוגדר היום

צביקה פוגל: יש לנו כבר עכשיו צו

קריאה: המנגנון שמוגדר היום זה צו שהופץ על ידי השר בהמלצת מפכ"ל משטרת ישראל

צביקה פוגל: אוקיי

שרן השכל: אפשר לראות?     

קריאה: מה, את הצו הנוכחי?     

אורלי פרומן: אני אביא לך

שרן השכל: כן, להבין איזה כלים נכנסים שם

צביקה פוגל: הערה חשובה מאוד

ישראל אייכלר: רק הערה למה שאמרו כאן, לגבי אימון מטווחים ולשימוש באיירסופט במטווחים

ישראל אייכלר:  כל מה שקשור למטווח, לבטיחות ולתפעול במטווחים קיימים לפי סעיף 7 לחוק כלי ירייה

ישראל אייכלר:  לא קשור בכלל להסדרה

ישראל אייכלר:  הנושא הזה מוסדר לחלוטין, באיזה כלים מותר לתרגל ולא לתרגל

ישראל אייכלר:  לא קשור בכלל לחקיקה הקיימת

ישראל אייכלר:  זה קשור לרגולציה הקיימת וקיימים היום כללים מאוד ברורים לגבי תרגול במטווחים

צביקה פוגל: אוקיי

צביקה פוגל:  עוד הערות לסעיף הזה? תודה

צביקה פוגל:  סעיף הבא

עידו בן יצחק: פה אנחנו דווקא להיפך, מבהירים שהסעיף הזה שעוסק ברישיון למפקח יחול רק לגבי מטווחי קליעה, לא לגבי מועדוני דמויים

צביקה פוגל: רק שנייה

צביקה פוגל:  למישהו יש הערות על הסעיף הזה? בבקשה, סעיף הבא

עידו בן יצחק: סעיף 7ד הוא סעיף שקובע, הוא סעיף עונשין לגבי מטווח ללא רישיון

עידו בן יצחק:  אנחנו אחר כך, זה סעיף שהוא מנוסח בצורה קצת מיושנת וגם מפנה לפקודה מנדטורית שכבר לא קיימת

עידו בן יצחק:  בהמשך יש סעיף עונשין חדש שיכלול את ההתייחסות גם למטווח ללא רישיון

צביקה פוגל: יש למישהו התנגדות לבטל את הסעיף הזה? תודה, סעיף הבא

עידו בן יצחק: נסביר מה הסעיף הזה אומר

צביקה פוגל: חשוב מאוד

עידו בן יצחק: סעיף 7ה בלשונו היום קובע את תכולת הוראות חוק כלי ירייה בכללותו על המדינה וקובע הוראות לגבי תכולה שלהם, החרגה מתכולה של גופים ביטחוניים

עידו בן יצחק:  לגבי המפעלים הביטחוניים, בעצם ההסדר המוצע הוא ששר הביטחון יהיה רשאי לפטור מטעמים מיוחדים, לא כל מפעל ביטחוני מתכולת החוק

עידו בן יצחק:  במקרים, זה נעשה גם כך במקרים מאוד חריגים, שבהם נעשה שימוש בכלים יותר מסווגים

עידו בן יצחק:  ובעצם קובע שככלל לגבי מפעלי מערכת הביטחון שלא פטורים אז תהיה להם, גם אלה שפטורים תהיה להם תעודת הרשאה ששר הביטחון ייתן

עידו בן יצחק:  זה דבר אחד

צביקה פוגל: שזה כלי נשק אחרים

עידו בן יצחק: כן

עידו בן יצחק:  הדבר השני אומר שכל מה שקשור בדמוי כלי ירייה לא יחול על גופים ביטחוניים ועל משמר הכנסת

עידו בן יצחק:  אם ימצאו לנכון לעשות שימוש בכלים כאלה

צביקה פוגל: הערות לסעיף הזה? תודה, סעיף הבא

עידו בן יצחק: זה בעצם הסעיף המרכזי שקובע את האיסורים האלה

ערן טל: אני רוצה לומר פה משהו על זה

צביקה פוגל: כן, בבקשה

ערן טל: למעשה הבנו שהכיוון ללכת להוראת שעה

ערן טל:  בכל זאת, אנחנו מציעים, כמו שהצענו גם בעבר, שסעיף (ג), למען הסר ספק מה שנקרא, כן יהיה רשום "אלא אם עמד בתנאים שיקבע המנהל"

ערן טל:  זאת אומרת, זה ייתן את האפשרות גם לעתיד לעשות תיקונים בהצעת החוק

ערן טל:  לאפשר בכלל את המנגנון הזה של נשיאת כלים מחוץ למועדונים

ערן טל:  אחרת הוראת השעה היא באמת, היא הוראת שעה בוא נאמר, אבל עדיין

עידו בן יצחק: זה בעצם מחליף את הוראות השעה

קריאה: מה שאדוני מציע זה שלא תהיה הוראת שעה

ערן טל: באמת, נכון

ערן טל:  בוודאי שרבבת את זה לחוק, אבל בכל מקרה, גם בעוד חמש שנים נוכל לדבר על זה לצורך העניין

ערן טל:  ברגע שזה הוראת שעה יכול להיות מדיניות אחרת שתפסול את כל הכיוון הזה

ערן טל:  נחזור לאותם דיונים

עידו בן יצחק: זה אחראי, א' לעשות בהוראת שעה

עידו בן יצחק:  בסוף החוק, באמת יש את הוראת השעה שמתקנת את הסעיף הזה

עידו בן יצחק:  זאת אומרת, יש סעיף הוראת שעה בסוף החוק שקובע שבתקופת הוראת השעה הסעיף הזה ייראה אחרת

ערן טל: ואתם לא מוכנים לשקול להכניס את - - -     

עידו בן יצחק: אחרת זה לא הוראת שעה ואז לא עשינו כלום

צביקה פוגל: ההערה שלך היא הערה חשוב המאוד

צביקה פוגל:  גם אני בדיון המקדים שערכתי אתמול התמקדתי בנושא של הוראת השעה

צביקה פוגל:  אני חושב שיש בה היגיון

צביקה פוגל:  אבל אנחנו נגיע אליה לקראת הסוף ואני אשמח לשמוע את ההערות פעם נוספת

צביקה פוגל:  כי אין בה כדי לערער על עוצמתו וחוזקו של החוק או משמעותו

צביקה פוגל:  בסדר? הוא רק מאפשר לנו באמת ללמוד פרק מסוים כדי להבין על איזה סדרי גודל אנחנו מדברים ולא משהו אחר

צביקה פוגל:  תקנו אותי אם אני טועה

צביקה פוגל:  בבקשה

צביקה פוגל:  עוד מישהו לגבי הסעיף הזה? תודה, סעיף הבא

עידו בן יצחק: סעיף 11 לחוק בעצם קובע מיהן הרשויות המוסמכות לתת רישיון כלי ירייה, כי אנחנו מדברים על כלי ירייה ולא על דמויים

עידו בן יצחק:  היום מוסמך פקיד הרישוי לתת את הרישיון לפי המלצה של קצין משטרה בכיר

עידו בן יצחק:  התיקון פה הופך בעצם את ההמלצה למנגנון שהוא גם נושא שנעשה בפועל, שאם קצין המשטרה קובע שיש מניעה למתן רישיון מטעמים של שלום הציבור וביטחונו אז פקיד הרישוי לא ייתן את הרישיון

צביקה פוגל: למה אתה מוותר על שיקול דעת?      

ישראל אייכלר: אני אציג בקצרה, לאחר מכן הייעוץ המשפטי

ישראל אייכלר:  קודם כל, התיקון הזה הוא לחוק כלי הירייה

ישראל אייכלר:  הוא הרבה יותר רחב מדמוי כלי ירייה והוא עוסק מה שנקרא בליבת הפעילות שלנו

ישראל אייכלר:  היום על פי חוק יש שני גורמים ממליצים בתהליך הרישוי: א', משטרת ישראל, לעניין המסוכנות הפלילית

ישראל אייכלר:  ו-ב', משרד הבריאות, לעניין מה שנקרא הבריאות, בדגש על הבריאות הנפשית

ישראל אייכלר:  אנחנו בעצם בניסיון המצטבר שלנו יכולים לומר שאנחנו מתייחסים להמלצת המשטרה, שהיא מה שנקרא בעלת הנגישות למידע, למודיעין, לבדיקה המקיפה, כאמירה מחייבת ולא כהמלצה

ישראל אייכלר:  כל עוד זה נשאר כהמלצה לכאורה יש לנו מרחב שיקול דעת לבחון את הדברים ולקבל החלטה אחרת

ישראל אייכלר:  ואנחנו באופן תדיר, נורמטיבי, במסגרת הערכאות השונות, לרבות עתירות מנהליות בבתי המשפט, מדוע לא בחנו, מדוע לא שקלנו את המלצת המשטרה או מדוע לא קיבלנו החלטה אחרת

ישראל אייכלר:  ובסופו של דבר האמירה שלנו היא מאוד ברורה: הנגישות לתמונות המודיעין המלאה היא של משטרת ישראל בלבד

ישראל אייכלר:  לי, כמנהל האגף, ולפקידי הרישום, מערך הרישוי האגפי, אין את הנגישות הזאת

ישראל אייכלר:  ככל שמשטרת ישראל ממליצה להעביר פסילה בגין מידע או פלילי או ביטחוני או אחר, יש להם את הנגישות

ישראל אייכלר:  אין לי באמת יכולת אמיתית לבוא ולהתייחס לזה כהמלצה

ישראל אייכלר:  המלצה זה ממקום שאני יכול לבוא, לשקול, לבחון את הדברים אחרת

ישראל אייכלר:  זה לא המצב היום

ישראל אייכלר:  ולכן אנחנו באים ורוצים לשנות את המצב היסודי ולהגדיר את זה כקביעה

ישראל אייכלר:  כי אני אומר ביושרה, לרוב או בדרך כלל, או דרך המלך, היא להתייחס להמלצת המשטרה כקביעה

ישראל אייכלר:  ולכן אנחנו סבורים שנכון לשנות את הטרמינולוגיה

ישראל אייכלר:  וזה עניין מהותי, רחב, לעניין כלי הירייה ולא רק לעניין הזה

צביקה פוגל: אתה לא רוצה לעניין הזה גם את שיקול הדעת שלך בנושא תבחינים או הסתכלות שלך?     

ישראל אייכלר: זה לא קשור לתבחינים

ישראל אייכלר:  זה קשור אך ורק לעניין של המלצת משטרת ישראל לעניין מסוכנות פלילית בלבד

ישראל אייכלר:  לא קשור לתבחינים

אורלי פרומן: כל נושא בדיקת הזכאות, התבחינים, תנאי הסף, הכול נשאר באגף, הכול כרגיל

אורלי פרומן:  הדבר היחיד שמשתנה הוא שכיום בעצם כל אדם שמבקש נשק, אנחנו מדברים פה על כלי ירייה, אנחנו לא מדברים פה על האיירסופט, על דמוי כלי ירייה

אורלי פרומן:  פה אנחנו מדברים על כלי ירייה ממש

אורלי פרומן:  כל אדם שמבקש כלי ירייה למעשה אנחנו פונים למשטרה ואנחנו מבקשים את חוות דעתה, את המלצתה לגבי המסוכנות שלו

אורלי פרומן:  הגורם המקצועי שיודע לקבוע מסוכנות של אדם, על פי החומר המודיעיני והתיק הפלילי שלו, זה כמובן המשטרה

אורלי פרומן:  והמצב היום הוא שאנחנו מקבלים המלצה של המשטרה ואנחנו צריכים לבחון את המלצת המשטרה, כשלמעשה אין לנו, לפקיד רישוי אין הרבה כלים לבחון את חוות הדעת המקצועית של המשטרה

אורלי פרומן:  הנושא של חוות הדעת המקצועית של המשטרה בעצם הופך למשהו עצמאי של המשטרה, כקביעה, האם הבן אדם הזה יש מסוכנות ויש מניעה שיחזיק כלי ירייה או שאין בעיה שיחזיק כלי ירייה

צביקה פוגל: הבהרת לי את העניין

צביקה פוגל:  למישהו יש הערות? איציק, בבקשה

איציק צ'יפרוט: כמו שאמרתי בהתחלה, - - - משטרת ישראל היא לשמור את ביטחון הציבור

איציק צ'יפרוט:  היא לא מתפקידה, לא מתפקידו של האגף חלק ממשרד ממשלתי לבוא ולאזן בין הצורך בשמירה על ביטחון הציבור לבין זכותו של האזרח

איציק צ'יפרוט:  ולכן לנו מאוד חשוב ששיקול הדעת יישאר בידי האגף, בידי פקיד הרישוי, שיוכל לשמוע את המלצת המשטרה, את המלצת משרד הבריאות, את אותו אזרח, מבקש הבקשה ואז למעשה לקבל את ההחלטה שתהיה נכונה

איציק צ'יפרוט:  בין אם זה לטובת ביטחון הציבור ובין אם זה לטובת זכותו של האזרח

איציק צ'יפרוט:  מה גם שברגע שהמשטרה תקבע מרחוק, זאת אומרת אנחנו מרחיקים את מקבל ההחלטה מהאזרח עוד שלב

איציק צ'יפרוט:  אותו אזרח יערער בפני האגף, שהוא יעביר את זה למשטרה

איציק צ'יפרוט:  בסופו של דבר מי מסתכל לאזרח בעיניים ואומר לו אתה לא זכאי לזכות שלך להגן על עצמך? אותו איש משטרה שישב מאחורי המקלדת, בדק ואמר לא

איציק צ'יפרוט:  או אותו איש אגף, שבסופו של דבר מגיע ומייצר תקשורת אל מול האזרח

איציק צ'יפרוט:  אנחנו מאמינים שבמדינה מתוקנת, מדינה דמוקרטית, נכון שתהליך הרישוי יישאר בידי אגף של משרד ממשלתי ולא בידי משטרת ישראל שתפקידה לקבוע, כמו שאמרנו, את המסוכנות הפלילית

אורלי פרומן: אז אני אגיד שבדיוק היום, התלונה הזאת, זו הבעיה שקורית היום

אורלי פרומן:  זאת אומרת, היום כאשר המשטרה סבורה שלאדם יש מסוכנות להחזיק, אז מעבירה את ההמלצה לאגף

אורלי פרומן:  האגף בעצם מודיע לאזרח ואז האזרח צריך להגיש ערר ואז לאחר מכן עתירה נגד האגף

אורלי פרומן:  כשהמשטרה היא זו שצריכה לבוא ולהסביר למה מראש ההמלצה שלה הייתה כזאת

אורלי פרומן:      ופה כל הרעיון של התיקון הוא בדיוק לקצר את התהליך הזה

אורלי פרומן:  זאת אומרת, כיום כאשר המשטרה קובעת שיש מסוכנות, האזרח יפנה ישירות למשטרה

אורלי פרומן:  הערר יהיה במשטרה

אורלי פרומן:  העתירה תהיה כנגד המשטרה ולא יצטרכו לעשות את הסיבוב הזה בעצם שעובר דרך האגף כדי לעשות את החיבור

צביקה פוגל: אני הבנתי את זה עכשיו, בסדר? חשבתי, חשבתי אחרת

צביקה פוגל:  עוד מישהו? סעיף הבא בבקשה

צביקה פוגל:           התיקון הראשון הוא טכני, נובא משינוי ההגדרות

צביקה פוגל:  סעיף 11ב שלא יחול על דמוי כלי ירייה הוא החובה של משרד הבריאות להודיע לאגף רישוי כלי ירייה על אשפוז או סכנה לבריאות

צביקה פוגל:  אלה דברים שרלוונטיים יותר לכלי ירייה פחות בהקשר הזה

צביקה פוגל: הערות לסעיף הזה, מישהו? איציק, את ההערה הקודמת שלך רשמנו, זה בסדר

צביקה פוגל:  כן, סעיף הבא

עידו בן יצחק: זה הסעיף שעניינו הגבלת גיל

עידו בן יצחק:  והוא יחול גם לגבי הרישיונות לפי החוק הזה

עידו בן יצחק:  לגבי הרשאה, יכול להיות שפה כן ירד הגיל ל-18

אורלי פרומן: כאמור, אנחנו בעצם מחקנו את האפשרות, הרשאה לכלי ירייה או רישיון למועדון יהיה מגיל 21

עידו בן יצחק: מגיל 21

אורלי פרומן: כמו כלי ירייה

צביקה פוגל: הערות לסעיף הזה? תודה, סעיף הבא

עידו בן יצחק: זה סעיף משלים לסעיף שדיברנו עליו עכשיו

צביקה פוגל: זה הסעיף הקודם

עידו בן יצחק: כן

עידו בן יצחק:           סעיף 13 עניינו סמכות המשטרה לדרוש, משנתקלת באדם הנושא כלי ירייה להציג את הרישיון, את תעודת הרישיון

עידו בן יצחק:  והוא חייב להציג את זה

עידו בן יצחק:  ואם יש לו, לשוטר, יסוד לחשוב שנעברה עבירה בכלי הירייה אז הוא רשאי לתפוס אותו

עידו בן יצחק:  ואחר כך להביא לבית משפט

עידו בן יצחק:  בעצם אותה הוראה תחול גם על דמוי כלי ירייה ששוטר נתקבל בו בפעילותו

צביקה פוגל: הערות לסעיף הזה? בבקשה

שלומי חן: אם יורשה לי להגיב

שלומי חן:  איך זה יכול להיות שאתם תתנו לנו אישור לגיל ירייה בגיל 21 כאשר החייל הוא בגיל 18 מחזיק נשק? רוב השחקנים שלנו הם חיילים

שלומי חן:  אתם חוסמים לנו את כל התחום

ישראל אייכלר: אין קשר בין פעילות במועדון

ישראל אייכלר:  במועדון גם בן 7-8 יכול לבצע פעילות

ישראל אייכלר:  אנחנו מדברים על הרשאה להחזקה פרטית בבית

ישראל אייכלר:  גיל 21, נקבע בשיקול דעת על מנת לצמצם את מנגנון או את החשש מזליגה

ישראל אייכלר:  זה לא פוגע כהוא זה בפעילות במועדון

ישראל אייכלר:  במועדון לא הגבלנו גילאים ופעילות וכו' וכו'

ישראל אייכלר:  סליחה רגע, גיל 21, עניין הרשאה להחזקה בבית

ישראל אייכלר:  וזה נעשה במחשבה ברורה

שלומי חן: זה ייצור בעיה

צביקה פוגל: חברים

אורלי פרומן: נסביר את זה עוד פעם

אורלי פרומן:  כדי לקבל רישיון להקים מועדון, או כדי לקבל הרשאה להחזיק את הכלי בבית צריך להיות בני 21

שלומי חן: אולי נעשה אם מישהו מחזיק - - -     

אורלי פרומן: זה ככה גם לגבי כלי ירייה

אורלי פרומן:  גם בשביל כלי ירייה הוא צריך 21

קריאה: כן, אבל הבנו שזה לא כלי ירייה

שלומי חן: אבל זה לא כלי ירייה

אורלי פרומן: אני אומר עוד פעם, אין שום מניעה שנערים, ילדים, ימשיכו להגיע למועדון או לפעילות מחוץ למועדון

אורלי פרומן:  או לפעילות מחוץ למועדון

שלומי חן: 18, הוא בא עם M16 ואני אומר לו אתה לא יכול לקחת את האיירסופט? שוטר יכול להגיע אליי עם נשק, אני יכול להגיד לו?     

אורלי פרומן: הוא לא יכול

אורלי פרומן:  לא, גם כלי ירייה הוא לא יכול

שלומי חן: למה החייל לא יכול לקחת איירסופט?     

אורלי פרומן: הוא גם כלי ירייה לא יוכל לקבל

אורלי פרומן:  גם כלי ירייה הגיל הוא 21

שלומי חן: אני לא מדבר על כלי ירייה, אני מדבר על איירסופט

קריאה: רגע, אבל גם בן אדם בן 40 לא יכול לקחת את האיירסופט, הוא צריך הרשאה

שלומי חן: אוקיי, ברגע שתהיה הרשאה

שלומי חן:  אוקיי

ליאת אליהו: אבל ההרשאה רוב האנשים יעשו במסגרת או המועדון או בפעילות בחוץ שהמועדון מארגן

שלומי חן: את מסכימה איתי שחייל או שוטר או מפקד לא יודע מה, מגיע אליי עם נשק ואני אומר לו 'לא, את האיירסופט אתה לא יכול'

ליאת אליהו: אז אני אומרת, הפעילות שהמועדון מארגן, פעילות חוץ יכולה להיות

ליאת אליהו:  אבל כשזה פי הנהלים שהמועדון מארגן, לך יש רישיון

ליאת אליהו:  הוא יוכל להשתתף ללא הגבלת גיל

ליאת אליהו:  אנחנו לא מגבילים את זה

קריאה: אבל שחקן מקצועי שמחזיק, למה שהוא לא יוכל מגיל 18?     

ליאת אליהו: כל מה שקשור לפעילות דרך המועדון אין הגבלת גיל

צביקה פוגל: שלומי, בתוך המועדון מגיל 5 שנים

שלומי חן: את זה אני יודע

ליאת אליהו: וגם בפעילות שהמועדון מארגן

ליאת אליהו:  אין הגבלת גיל, לא הגבלנו

צביקה פוגל: ליאת, בואו

צביקה פוגל:  ליאת, להחזיק את זה בבית

צביקה פוגל:  ההערה, עמנואל, אתה נהיית רש"י פה עכשיו, כל דבר אתה מבאר

צביקה פוגל:  שב בשקט רגע

צביקה פוגל:  שלומי, ההערה שלך היא הערה שתירשם

צביקה פוגל:  אני רשמתי אותה

צביקה פוגל:  אני ארצה בכל זאת שנחשוב פעם נוספת, בעיקר על אותם גורמים שממילא כבר מחזיקים נשק ברישיון במדינת ישראל

אורלי פרומן: כמו מי?     

צביקה פוגל: חיילים

אורלי פרומן: זה משהו אחר

צביקה פוגל: בואו, ניתן לזה את הדעת

צביקה פוגל:  אני לא אומר שנשנה, אני אומר ניתן לזה את הדעת

צביקה פוגל:  סימנתי את הסעיף הזה כמשהו שכדאי שנדבר עליו

ישראל אייכלר: רשמנו בפנינו

ישראל אייכלר:  התלבטנו בין 18 ל-21, קיבלנו גם את המלצת המשטרה בדיון ולכן קבענו 21

צביקה פוגל: הסעיף הזה נרשם

צביקה פוגל:  אני חושב שהוא נכון

צביקה פוגל:  יש פה איזה שהוא סימן שאלה לי

צביקה פוגל:  אני רוצה שנחשוב על זה פעם נוספת

צביקה פוגל:  הערה מצוינת שלומי, תודה

צביקה פוגל:  סעיף הבא, בבקשה

עידו בן יצחק: נעצור רגע פה

צביקה פוגל: סעיף מאוד ארוך ואנחנו מיד אחריו מסיימים

צביקה פוגל:  את השאר נעשה בדיון הבא

צביקה פוגל:  לי, כשאני עברתי על הסעיף הזה, ובאמת שעברתי עליו יותר מפעם אחת, עם סיוע של אנשים נוספים, חסר לי דבר אחד בתוך ההגדרה של הסעיף הזה

צביקה פוגל:  וזה שאותו מפקח יעצור או יבקש לבדוק מישהו רק בשל העובדה שיש איזה שהוא חשד סביר

צביקה פוגל:  ולא סתם מתוך הרצון שלו עכשיו לבדוק 300 איש במטווח

ישראל אייכלר: אין בעיה

ישראל אייכלר:  אז אני אסביר רגע משהו רחב יותר

ישראל אייכלר:  קודם כל, חוק כלי ירייה הוא ישן מאוד, הוא מ-1949

ישראל אייכלר:  ואנחנו מטפלים פה באיזה שהיא לקונה שהיא ממש לא קשורה לדמוי כלי ירייה

ישראל אייכלר:  ראוי להסביר את זה

ישראל אייכלר:  כי בעצם במצב הקיים באגף יש לנו חטיבת פיקוח ואכיפה

ישראל אייכלר:  ויש לנו מפקחים שמבצעים פיקוח ואכיפה על ארגונים מורשים

ישראל אייכלר:  ארגונים מורשים באגף יש לנו היום כ-950 ארגונים, שזה כולל יצרני נשק, בתי מסחר, מטווחים, חברות אבטחה ועוד

ישראל אייכלר:  לכל העולם הרחב הזה שפועל שנים ארוכות תחת הרגולציה של האגף יש לנו חטיבת פיקוח

ישראל אייכלר:  אבל המעמד הרשמי של המפקחים הם בעצם פקידי רישוי כלי ירייה, כי מעולם לא הוסדר מעמדם

ישראל אייכלר:  לכן במסגרת תיקון 23 אנחנו מטפלים לראשונה, בלי שום קשר לעולם דמוי הירייה, בהסדרת המעמד החיוני והחשוב של המפקח, שהוא בעצם זרוע אכיפה שלנו, לוודא שכל ההנחיות הרגולטוריות שלנו מיושמות

ישראל אייכלר:  כל התכלית של החוק, של התיקון הזה, נועד לאפשר לחטיבת הפיקוח שלנו לבצע פעילות אפקטיבית וממוקדת ומטורגטת מול ארגונים מורשים ודמוי כלי ירייה

ישראל אייכלר:  חשוב להבהיר את זה

ישראל אייכלר:       לכן לשאלתך, כל דבר שאינו נוגע לחוק כלי ירייה מבחינת תכולת האחריות הוא מחוץ לסמכויות שאנחנו מסדירים כאן לראשונה של חטיבת הפיקוח

ישראל אייכלר:  אני מקווה שעניתי

עידו בן יצחק: הסעיפים של סמכויות פיקוח ניתנים לגופים רגולטוריים בשביל לפקח על קיום הוראות רגולטוריות שלהם וזה די שכפול של סעיפים דומים

עידו בן יצחק:  בעצם הוא לא צריך, הוא בא למקום שנתון תחת פיקוחו, לצורך העניין מטווח או חנות שמוכרת נשק

ישראל אייכלר: או חברת אבטחה

עידו בן יצחק: והוא רוצה לוודא שההוראות הרגולטוריות מתקיימות

עידו בן יצחק:  הוא לא צריך בשביל זה חשד, כי זה התפקיד שלו בעצם לפקח

עידו בן יצחק:  חשד זה כאשר באמת, זה כבר מגיע לשלב של אכיפה

עידו בן יצחק:  כאשר יש חשד אז תגיע משטרה אני מניח במקרה כזה ותחקור את העניין

עידו בן יצחק:  ברמה הזאת של הסמכויות זה בדרך כלל יותר - - -     

צביקה פוגל: זה לא עודף כוח לאותו מפקח?     

ישראל אייכלר: נאוה, אני מניח שלאנשים שלך יש את אותן סמכויות

ישראל אייכלר:  זו סמכות בסיסית לכל יחידות האכיפה

דרור גרניט: דרור גרניט, ממשרד המשפטים

דרור גרניט:  בכל חוק רגולטורי, כפי שאמר עידו, יש לרשות הרגולטורית סמכות לפקח

דרור גרניט:  זה נכון לגבי משרד הבריאות בגוף שמייצר תרופות, בבית חולים, בקופת חולים

דרור גרניט:  בחקלאות, שהוא יכול לבוא לסדר ולראות איך אורזים את העגבניות

דרור גרניט:  זה נכון לגבי כל רגולטור

דרור גרניט:  הוא לא נדרש לחשד סביר בדבר הזה

עידו בן יצחק: אם יש כמובן חשד שסוחר נשק מבריח נשק, זה כמובן יעבור לטיפול המשטרה

בן הרוש: לא, אבל זה אותו דבר, למשל אנחנו מבצעים את האכיפה, חטיבת האבטחה מבצעת את האכיפה בחוק רישוי עסקים

בן הרוש:  הפיקוח שלנו על העסקים זה פיקוח, מה שישראל אומר זה שלשם האכיפה של הכללים שהוא קבע במסגרת הנהלים שלו, אז הוא צריך לבצע ביקורת

בן הרוש:  אם הוא לא יעשה ביקורת ולמפקחים שלו לא יהיה סמכויות הוא לא יוכל לבצע את הביקורות והחוק יהיה אות מתה

צביקה פוגל: אני שמח שעשיתם לי את ההבהרה הזאת

צביקה פוגל:  כן, עוד מישהו הערה?     

איציק צ'יפרוט: אני אשמח להתייחס

איציק צ'יפרוט:  רק אם אנחנו מדברים על ביקורת לאותו מטווח, מועדון קליעה, בית מסחר, אז לא הייתי רוצה לראות כאן כל אדם

איציק צ'יפרוט:  כי יכול להיות אדם שהגיע לשם לצורך איזה שהיא הכשרה או אדם שהגיע שהוא מתלווה למישהו שהגיע לשם

איציק צ'יפרוט:  סתם דוגמה שאני תמיד אומר, אשתי הגיעה לאסוף אותי מהמטווח, עכשיו היא נמצאת שם

איציק צ'יפרוט:  יפנה אליה אותו פקח, יבקש לזהות אותה? היום הרי שוטר אנחנו יודעים שכמעט ולא מוסמך לזהות אנשים על ימין ועל שמאל

איציק צ'יפרוט:  ובטח שלא להתקדם איתם הלאה

איציק צ'יפרוט:  היו גם פסיקות בנושא

איציק צ'יפרוט:  סעיף (4) מדבר על חיפוש בכלי רכב נייח שמתבצעת בו פעילות על פי הרישיון לחוק זה

איציק צ'יפרוט:  לצורך העניין נשיאה של כלי ירייה היא פעילות על פי הרישיון בחוק זה

איציק צ'יפרוט:  אז אם אני הגעתי עם הנשק שלי בתוך רכב, עכשיו אפשר לעשות לי בו חיפוש בלי צו של בית משפט? אני מזכיר לאדוני יושב הראש שבנשק הלא חוקי בקושי הצלחנו לאשר את הדברים האלה

איציק צ'יפרוט:  אז כנגד האנשים עם הנשק החוקי אנחנו מטילים את זה בכזאת קלות? לי זה קצת תמוה

איציק צ'יפרוט:  ובכלל, אם אני לוקח את זה לחוק השיטור העירוני, הפיקוח, אנחנו יודעים שמשרד המשפטים מתנגד לאפשר סמכויות כאלה לפקחים עירוניים

איציק צ'יפרוט:  אז לקחת כאן פקחים ולתת להם סמכויות שיטור שבעיניי הן מופרזות, אני חושב שזה קצת אקסטרה מעבר

איציק צ'יפרוט:  כתוב כאן, סליחה

איציק צ'יפרוט:  כתוב

איציק צ'יפרוט:  כתוב סעיף (4)(ג)

ליאת אליהו: זה סמכות כניסה למקום

ליאת אליהו:  רכב שמתבצעת בו פעילות הטעונה רישיון

איציק צ'יפרוט: נשיאת נשק היא פעילות הטעונה רישיון, סליחה

איציק צ'יפרוט:  אני יכול לשאת נשק בלי רישיון?     

ליאת אליהו: הרשאה

ליאת אליהו:  אנחנו מדברים, לא, גם לגבי הנשק - - -     

איציק צ'יפרוט: ברישיון הנשק שלי כתוב רישיון, לא הרשאה

איציק צ'יפרוט:  ולכן אם אני נושא נשק ברישיון ונמצא ברכב שלי, החוק הזה מתיר לבצע לי חיפוש ברכב

קריאה: נכנס לתוך גבולות הרישיון, מבקש רישיון, יכול מפקח של אגף הרישוי לבוא ולהגיד לו אני רואה אותך - - - נושא נשק

קריאה:  תתכבד ותציג בבקשה את תעודת רישיון הנשק שלך

איציק צ'יפרוט: אין לי בעיה עם זה

איציק צ'יפרוט:  יש לי בעיה עם החיפוש ברכב

איציק צ'יפרוט:  כתוב חיפוש

אורלי פרומן: אין חיפוש, יש כניסה

אורלי פרומן:  זה לא חיפוש

ליאת אליהו: סמכות כניסה, זה סמכות פיקוח רגולטורי

ליאת אליהו:  זה לא החיפוש

ליאת אליהו:  הוא רואה לנגד עיניו נשק בתוך האוטו הזה, הוא אומר לו תראה לי את הרישיון

ליאת אליהו:  זה הכול

ליאת אליהו:  ועל דמוי כלי ירייה זה לא יחול כי הם צריכים הרשאה ולא רישיון

אורלי פרומן: חשוב להבהיר שזו סמכות שניתנת לכלל הפקחים

אורלי פרומן:  זאת אומרת, אם לצורך העניין פקח של משרד הבריאות מזהה עגבניות בתוך משאית והוא רוצה לוודא שהעגבניות האלה הן עגבניות שלא הגיעו ממקומות שלא מורשים, אז קל וחומר כשהוא מזהה נשק

אורלי פרומן:  כן? אין פה איזה שהיא סמכות שהיא סמכות יתרה מעבר לפיקוח רגיל

צביקה פוגל: הבהרתם, הבנו

בן הרוש: רק יש עוד משהו שהחטיבה, בסעיף הזה אני מבקש בינתיים להמתין

בן הרוש:  אני רוצה לקבל את עמדת הפיקוד שלנו האם אנחנו מעוניינים בסמכויות פיקוח מלאות בתוך המועדונים

בן הרוש:  יש לנו את הסמכויות של שיטור

אורלי פרומן: זה סמכויות המפקח

בן הרוש: מי יעשה את הפיקוח?     

ישראל אייכלר: כל הנושא הזה נוגע לסמכויות חטיבת הפיקוח לאגף רישוי כלי ירייה

בן הרוש: יפה

ישראל אייכלר: זה לא מותאם אליך

צביקה פוגל: אבל בני, הייתם פה שנה שעברה כשעשינו את החוק

רפ"ק בני סולומון: אבל העמדה שלנו תמיד הייתה שאנחנו לא רוצים לעשות את מבצעי הפיקוח במקומכם

צביקה פוגל: חברים, אני, בואו, הבנתי

צביקה פוגל:  ישראל, הבנתי את ההבהרות, זה בסדר גמור

צביקה פוגל:  גם ההערה של בני, כי מופיע בסעיף הראשון לרבות שוטר, נדמה לי, של הסעיף הזה

רפ"ק בני סולומון: לא, סעיף (ג) גם שוטר

רפ"ק בני סולומון:  יש לנו סמכויות מלאות כמו שוטרים לדרוש הזדהות, לדרוש זה, מתי שאנחנו חושבים - - -     

צביקה פוגל: אבל הסעיף הזה נועד, בני, הסעיף הזה נועד להגדיר את המפקח, לא את השוטר

צביקה פוגל:  זה מה שאני מבין

צביקה פוגל:  אז בואו נשאיר את זה ככה, זה נראה לי בסדר

צביקה פוגל:  עם כל ההערות שהוערו כאן

צביקה פוגל:  אנחנו גם נרשום את זה לעצמנו, נראה אם יש איזה שהיא סיבה להוסיף פה תיקון

צביקה פוגל:       אנחנו עוצרים כאן

צביקה פוגל:  אני חייב להתכונן כבר לדיון הבא, ברשותכם

צביקה פוגל:  אנחנו נמשיך מהנקודה הזאת בדיון הבא

צביקה פוגל:  אני צופה שבדיון הבא בסופו אנחנו נבצע הצבעה

צביקה פוגל:  אז נא להתכונן לעניין הזה

צביקה פוגל:  חה"כ שרן השכל, את רוצה לומר משהו לסיום?     

שרן השכל: לא, זה בסדר

צביקה פוגל: תודה רבה לכולם, סעו בזהירות